
NUWE KERK VAN HORISON. 


DIT IS U PLIG TEENOOR USELF EN TEENOOR U FAMILIE OM NA U 
GESONDHEID TE KYK 


Het u geweet dat 3 uit elke 5 mans aan Hartkwale of Trombose sterf 


Wat kan u hieraan doen? 


TROMBOSE EN HARTKWALE 


Daar sterf jaarliks meer mans aan trombose of hartkwale 
as wat daar sterf aan enige ander siekte. Die syfer is so 
hoog as 3 uit elke 5 mans. Wat die ernstigheid hiervan 
nog meer onderskryf is dat dit altyd aangeneem is dat 
hierdie sterftes alleen voorkom by oumans wat baie on- 
aktief is, het 'n onlangse opname aan die lig gebring dat 
dit nie so is nie. Die ouderdom van mans wat hieraan 
sterf is veel jonger as wat altyd algemeen geglo is. Dit het 
in die jongste tyd dikwels gebeur dat jong aktiewe sport- 
manne sommer sonder enige waarskuwing ineenstort en 
sterf. Daar is selfs gevalle bekend van jong skoolseuns 
wat aan hierdie gevreesde siekte gesterf het. Gaan sit 
vir 'n oomblik en dan tel u hoeveel persone wat u ken 
of van gehoor het, het die afgelope tyd aan 'n hartkwaal 
of trombose gesterf. Dit is verbasend. Sommige van 
hulle nog in die fleur van hulle lewe besig om die toppunt 
van hulle loopbaan te bereik. En dan sommer ewe skielik, 
sonder enige waarskuwing, hulle was nog blakend ge- 
sond, sterf hulle van 'n hartkwaal en laat 'n jong gesin 
wees agter. Wanneer is dit u beurt? Onthou dit is beter 
om vroegtydig te voorkom. 


WAT SÊ DIE MEDICI HIERVAN 


Daar is baie menings van verskeie medici en deskundiges 
op hierdie gebied maar daar is een ding waaroor hulle 
almal saamstem en dit is dat ons moderne gejaagde 
lewe sterk verband hou hiermee. Spanning, Gejaagdheid, 
Ooreising en Swak bloedsirkulasie word as die ver- 
naamste redes aangegee. 


HOE KAN DIT VOORKOM WORD 


Gimnastiekklubs of gereelde oefening bied moonlik 'n op- 
lossing. Die probleem is hieragter dat gimnastiekklubs 
baie duur is en dat dit baie tyd neem van die reeds baie 
besige sake- of beroepspersoon. Oefeninge is inspannend 
en vermoeiend. Nou wat is dan die oplossing? 


HOE KAN EK DAN GEHELP WORD 


Met al die genoemde feite en probleme in gedagte het 'n 
aantal deskundiges begin navorsing doen en is 'n gesond- 
heidsapparaat Die Hernudejeug ontwerp. Hierdie appa- 
raat is so ontwerp dat dit die gebruiker daarvan volkome 
laat ontspan na liggaam en gees. Dit laat die bloed vin- 
niger sirkuleer en werk algemene moegheid, spanning, 
hoofpyne, spierpyne en swakbloedsirkulasie heeltemal 
teen. Na 'n gebruik van sowat dertig minute voel die 
gebruiker heeltemal uitgerus en heeltemal ontspanne. Dit 
wek die gevoel of jy vir 'n hele maand salig vakansie 
gehou het waar jy heeltemal uitgerus het. Alle senuwee- 
spanning ensovoorts verdwyn in 'n oomblik. 


HOE WERK DIT DAN 


As u weet hoe dit werk wanneer 'n dokter of 'n masseur 
u liggaam masseer sal u presies weet hoe die Hernudejeug 
werk. Die Hernudejeug is so groot en so ontwerp dat 'n 
gedeelte van die liggaam gerieflik daarop kan rus. Die 
oppervlakte is ongeveer so groot as twintig hande wat 
u liggaam gelyktydig masseer. En dit is ook presies wat 
gebeur. Dit is so goed asof u hele liggaam deur twintig 
hande tegelyk gemasseer word. Die Hernudejeug gee u 
sesduisend vibrasies per minuut plus hitte. Hierdie vibra- 
sies en hitte dring tot in die diepste weefsel van u liggaam 
Dit laat die bloed weer vinniger sirkuleer. Dit laat die 
hele liggaam volkome ontspan. Spierpyne, hoofpyne, senu- 
pyne, rumatiek ensovoorts verdwyn. Dit laat u hele lig- 
gaam weer jeugdig en gesond voel en lyk. Selfs onoog- 
like vet verdwyn. Die liggaam en spiere word weer tot 
'n nuwe jeugdigheid en fermheid gemasseer, u voel en 
lyk sommer weer jonk en gesond. U kan voel hoe die 
bloed weer vinnig in u are pomp en dit net na dertig 
minute se gebruik elke dag. Dit is absoluut veilig om te 
gebruik want die Hernudejeug is ontwerp en gemaak deur 


Wat is u plig? 


'n aantal deskundiges. Dit is beproef deur 'n aantal uitge- 
soekte pasiënte en is nou uiteindelik aan die publiek be- 
skikbaar. 


Indien u geneesheer nie saamstem dat die Hernudejeug 
die beste metode vir u is om gesond en fiks te bly of as u 
na gebruik van die Hernudejeug nie saamstem dat u beter 
voel nie kan u dit aan ons terugstuur en u geld word aan 
u terugbetaal. 


LUISTER WAT SÊ DIE VOLGENDE PERSONE 


Mnr. de Wet van Kaapstad: As gevolg van my besigheid is dit 
noodsaaklik dat ek baie lang ure moet werk. Ek het egter die afgelope 
tyd gevind dat ek net nie meer die pas kan volhou nie. Dinge het 
vir my te veel geword. Ek het gevoel dat ek op die randjie van 'n 
ineenstorting staan. Ek kon snags nie meer slaap nie en was altyd 
moeg en oorspanne. Ek het onfiks geraak dat ek nie meer twee 
trappies kon klim nie of ek was uitasem. My dokter het onmiddel- 
lik 'n vakansie aanbeveel, ek moes dringend wegkom van alles. 
Die vakansie het niks gehelp nie. Ek het my net die heeltyd bekom- 
mer oor wat by die kantoor aangaan. Ek het net so moeg terugge- 
keer. Nadat ek u Hernudejeug vir 15 dae gereeld gebruik het was ek 
'n ander mens. Vir die eerste keer in jare het ek weer geleer om te 
ontspan. Ek voel sommer weer jonk, gesond en fiks. My liggaam 
lyk sommer weer soepel en gesond selfs my groot maag wat ek 
begin ontwikkel het is besig om te verdwyn. Dit gaan sommer ook 
weer beter met my besigheid omdat ek weer lus voel vir die lewe. 
En dit is alles so maklik. Saans terwyl ek my koerant lees of my 
werk vir die volgende dag voorberei ontspan ek op my Hernude- 
jeug. Dit was die beste belegging wat ek in jare gemaak het — 'n 
belegging in my gesondheid. Ek vertrek eersdaags oorsee op 'n 
sakereis en ek wil graag 'n tweede Hernudejeug van u bestel om 
saam met my te neem. Ek kan net nie meer daarsonder nie. 


MEV. LEVIN VAN JOHANNESBURG 


As gevolg van 'n personeeltekort moes my man die afgelope twes 
jaar geweldige lang ure werk. Dit was duidelik merkbaar dat sy ge- 
sondheid die afgelope tyd baie vinnig agteruit gegaan het. Hy was 
gedurig oorspanne en moeg. Hy was geweldig prikkelbaar en het byna 
nooit meer met die kinders gesels of ontspan nie. Hy was vinnig 
besig om 'n maagseer te ontwikkel. Nadat ek in 'n artikel van u 
Hernudejeug gelees het, het ek onmiddellik een vir hom bestel. Hy is 
nou 'n ander mens. Die hele huisgesin is weer gelukkig. My man 
lyk sommer weer jonk en gesond. Selfs sy hare wat begin uitval 
het lyk of dit weer weelderig begin groei as gevolg van die nuwe 
bloedsirkulasie. Ek gebruik self nou ook die Hernudejeug om ont- 
slae te raak van ekstra vetrolletjies en rugpyne na die dag se werk. 
Kan u nog twyfel? Wat is u gesondheid vir u werd? Wat 
is u gesondheid vir u gesin werd? Hoeveel bestee u nie 
aan alle preparate en middels nie? Wat is u bereid om te 
betaal om weer u gesondheid en jeugdigheid te herwin 
of te behou? R80?, R100? Ja selfs meer. Maar nou as 
eerste aanbod kan u dit kry teen die belaglike prys van 
R29.50 plus R1.50 posgeld en hanteringskoste en indien u 
nie binne 30 dae tevrede is nie kan u dit terugstuur en u 


volle bedrag word aan u terugbetaal. 


Is dit te veel om te waag? Is u dan nie ook geregtig op 
'n gesonde liggaam nie? 


Ook baie geslaagd in die behandeling van: Rumatiek; 
Spierpyne; Rugpyne; Asma wat veroorsaak word deur 
spanning; Senupyne; Uiters doeltreffend as terapeutiese 
behandeling. 


Koop dit as 'n geskenk vir uself vir u man of vrou, vir u 
vader of moeder. 'n Beter geskenk kan u nooit koop nie. 


Tree dus nou onmiddellik op... 


OE EE ER EE AA EO 
Allinad Edms. Bpk. Posbus 3551, PRETORIA. 


Stuur hiermee aan my een Hernudejeug waarvoor ek die bedrag van 
R29.50 plus R1.50 posgeld en hanteringskoste insluit (tjeks moet 
voorsien word van bankkommissie). Verder aanvaar ek die ver- 
koopvoorwaardes naamlik: Indien ek of my geneesheer nie tevrede 
is nie ek dit binne 30 dae na ontvangs kan terugstuur en ten volle 
terugbetaal sal word. Ek Iê my ook neer by ander verkoopsvoor- 
waardes soos uiteengesit in verkoopsooraenkoms wat op navraag 
beskikbaar is wat ook onder andere bepaal dat indien Die Hernude- 
jeug binne een jaar buite werking sou raak dit gratis deur die ver- 
koper herstel sal word en na een jaar teen 'n geringe billike koste. 

VERWARRING iN 
KERKLIK NEDERLAND 


In die Geref. Kerke word daar gepraat van be- 
roering. In die Roomse Kerk van verontrusting en in 
die Hervormde Kerk van verwarring. 

Hierdie woord, ,,verwarring” in ons opskrif is 
oorgeneem uit 'n half dosyn artikels, wat voorkom 
in verskillende Nederlandse kerklike blaaie. Dit word 
gebruik deur 'n verskeidenheid van manne van ver- 
skillende teologiese rigtings. En dit is so ver ons 
kan oordeel 'n juiste tipering van die huidige kerklike 
situasie aldaar. Daar is inderdaad verwarring. En 
hierdie woord word in 'n hele paar gevalle nog ver- 
sterk deur bykomende woorde soos ,,ontreddering 
en verwarring”, ,,verdeeldheid en verwarring”, ,,heil- 
lose verwarring” en so meer. 

Hierdie verwarring is nie van gister nie, maar het 
nou skerp na vore gekom deur veral twee gebeurte- 
nisse. Die een is die Kosmokomplot, georganiseer 
deur die kerklike stigting Kerk en Wêreld in same- 
werking met die linkse Sjaloom groep en ander 
organisasies en met uitnodiging alleen van verteen- 
woordigers van die linkse politieke partye, waar- 
onder selfs die Kommunistiese Party Nederland, en 
met uitsluiting van die Christelike partye. Die be- 
doeling met die Kosmokomplot was dat die same- 
koms en bespreking moes dien as voorbereiding vir 
die vredesweek, wie se tema was ,,Vrede, met 
geweld?” 

Die name: Kosmokomplot dit wil sê wêreld- 
sameswering, asook ,,Vrede met geweld?” is duide- 
like taal. Albei wys in dieselfde linkse rigting. Die 
vraag is met reg gestel: Het Kosmokomplot as doel 
o mdie orde en veiligheid in gevaar te bring? Dat die 
Marxisme hiermee meer gedien sou wees as die 
Christelike kerk sal moeilik betwis kan word. 

'n Storm van verontwaardiging hierteen vanuit 
regse kringe in die kerk was aanleiding daartoe dat 
die komplot ter elfder uur afgelas is. 

Die tweede gebeurtenis wat soveel verwarring 
en selfs bitterheid hier en daar bewerkstellig het, 
was die verskyning van die ,,Getuienis” opgestel 
deur ses en mede-onderteken deur veertien. Onder 
hierdie twintig man kom die name voor van leidende 


|| Blaai om 


Die Hervormer, Maart 1972, bladsy, 


VERWARRING IN KERKLIK NEDERLAND 


figure in die Hervormde kerklike en teologiese 
wêreld, onder andere van sulke bekende teologiese 
professore as G. P. van ltterzon, H. Jonker, G. C. 
van Niftrik, N. J. Bakhuizen van den Brink, W. C. 
van Unnik en Th. C. Vriezen. 


Sewe punte kom in hierdie ,,Getuienis” sterk 
na vore wat ons verkort hier weergee: 


1. Die liefde tot God en dié tot die naaste val nie 
saam nie, sodat 'n mens die evangelie nie in mede- 
menslikheid mag laat saamval nie. 


2. Die regverdigmaking van die goddelose gaan 
aan die heiliging en die goeie werke vooraf. Die 
regverdigmaking, die vergewing van sonde kan en 
mag nie deur maatskaplike en politieke betrokken- 
heid verslind word nie. 


3. Ons sonde is vergewe en ons skuld is versoen 
deur die offer van Jesus Christus aan die kruis van 
Golgota. 

4. Vleeswording, kruis en opstanding van Jesus 
Christus is en bly die onwrikbare, objektiewe funda- 
mente van die Christelike geloof. 


5. Die opstanding van Jesus Christus is 'n god- 
delike heilsfeit, waarin en waardeur ons die nuwe 
mens en die nuwe wêreld van God getoon en beloof 
word. 


6. Die heil kom van God as `n wonder van sy 
genade. Vanselfsprekend verwerp ons 'n teologie 
en prediking wat beweer dat God dood is. 


7. Die Christelike geloof is in die eerste plek 
'n persoonlike saak van wedergeboorte, geloof en 
bekering. So is ook die sonde in die eerste plek 'n 
persoonlike saak. Ons verset ons teen 'n sondeleer, 
wat die sonde in die eerste plek soek in politieke en 
maatskaplike strukture. 


Hierdie getuienis spreek duidelik die taal van die 
reformatore en wat meer is die taal van die Bybel 
self. Instemming hiermee is uit wye kringe, selfs 
buite die Hervormde Kerk, ontvang. Dat hierteen 
beswaar van teoloë ingebring kon word, kan nie 
anders as ten minste bevreemdend bestempel te 
word nie en die vraag kan gestel word: Is die 
besware in wese nie gerig teen die kruis as struikel- 
blok nie. (Gal. 5:11). 

En tog het daar besware, selfs baie besware, 
ingekom. Die feit dat daar besware teen hierdie 
Bybelse Getuitenis ingekom het, wys al dat daar 
afdwalings in die kerk is en maak die Getuienis 
dringend nodig. Twee en twintig Groningse teoloë 
spreek hulle misnoeë met die Getuienis uit en be- 
stempel dit selfs as ,,'n ramp vir die kerk.” 


(| Van vorige bladsy 


Ander is van mening dat deur die Getuienis die 
,Verontrusting en polarisasie” (kantkiesing) in die 
kerk versterk sal word, en dit is hulle wat pleit vir 
meer ruimte in die kerk. Hulle sê ,,die huidige 
situasie dwing die kerk om nie in de eerste plek ge- 
interesseer in sy grense te wees nie, maar in die 
deur Christus gegewe ruimte. Die, op die eerste oog 
gesien, onoorbrugbare teenstellings, moet egter 
waardeer en belewe word as 'n wyse van pluriformi- 
teit.” (meervormigheid.) Hulle pleit daarvoor dat die 
sinode in sy behandeling van die saak 'n oog moet 
hê vir die waarheidsmomente in die verskillende 
standpunte. 

Ook dr. Cas Labuschagne, tans lektor in Gro- 
ningen, het hom met die Getuienis ingelaat en kant 
daarteen en dus links gekies. Sy vyandskap teen 
apartheid in die Suid-Afrikaanse politiek laat hom 
selfs in hierdie Getuienis apartheid soek. Die Getuie- 
nis sou dan apartheid in die hard werk. Dit sou 
dan ,,'n stok gee aan die Afrikaanse kerke om die 
Christelike Instituut van ds. Beyers Naude en sy 
medestanders te slaan.” En daarom ,,smeek” hy 
die Nederlandse sinode om ,,ter wille van die kerk 
van Jesus Christus in Suid-Afrika . . . die nodige 
stappe te doen om die ganse skade enigsins goed 
te maak.” 

Die eerskomende sinodesitting van die Neder- 
landse kerk sal hom met die probleme rondom die 
Kosmokomplot en die Getuienis besig moet hou 
en dit word gesien as een van die moeilikste ver- 
gaderinge in die geskiedenis van die Hervormde 
Kerk. Die gevoelens is ,,hoog opgelaai”, en voorbid- 
ding vir die sinode word gevra. 

Sal die modaliteitskerk (kerk met verskillende 
modaliteite of teologiese rigtings) met sy sinode- 
sitting in die eerste plek probeer om tussen ,,Scylla 
en Caribdis', tussen die verskillende rigtings verby 
te kom met 'n verklaring wat geen rigting te na sal 
kom nie en daarom niemand volkome sal bevredig 
nie? Of sal die sinode net vra: Wat sê die Here? 
Wat leer die Woord? En biddend luister na wat die 
Gees tot die gemeente spreek? - 

As dit die diepe begeerte van die sinode is, 
dan sal die tydgees, die wêrelddenke van ons tyd 
nie triomfeer in die kerk nie. Dan sal die sinode en 
daarmee die ou reformatoriese kerk van Nederland 
die apostel Paulus nasê: 

,Want ek skaam my nie oor die evangelie van 
Christus nie, want dit is 'n krag van God tot redding 
vir elkeen wat glo eerste vir die Jood en ook vir die 
Griek” (Rom. 1:16). 


— Joh. Dreyer. 





Met die tema Vrede, met alle ge- 
weld? was die bedoeling om hierdie 
keer 'n ,,harde lyn” te volg. Hierdie 
houding is veral versterk deur die feit 
dat die Wêreldraad van Kerke die 
beslissing geneem het om in die gees 


ran die bestryding van die rassisme Joh. D.). 


b. Hervormer, Maart 1972, bladsy 2 
mn 
geb) 


finansiële steun te verleen aan be- 
paalde vryheidsbewegings. Hierdie 
konkrete daad het die geoorloofdheid 
van geweld in bepaalde situasies baie 


aktueel gemaak. (Ons onderstreep 


Is al die oproepe tot ,geweld” nie 
'n onderdeel van die aan die gang 
synde sistematiese ondermyning van 
die gesag in ons maatskappy nie? 


— Adv. Joh. C. J. Pelleboer-Beuker. 





OORDENKING ...... 


DIÉ GRAANKORREL 


Skrifgedeelte: Johannes 12. m 

Teks: Johannes 12:24: ,As diet, 
graankorrel nie in die grond val en 
sterf nie, bly dit alleen, maar as dit 
sterf, dra dit veel vrug.” sil - 

Broeders en susters, in hierdie 
Skrifgedeelte vertel Johannes van 
Jesus se intog in Jerusalem. 'n Groot 
menigte trek agter Jesus aan. Die 
skare in Jerusalem begroet Hom met 
palmtakke, hulde en hosanna-geroep. 
Hierdie begroeting is so oorweldigend 
dat die Fariseërs bekommerd raak en 
sê: ,Kyk die hele wêreld loop agter 
Hom aan.” 

Vir Jesus egter wat die implikasies 
van hierdie skielike hulde en byval 
begryp, stem hierdie hulde tot droef- 
heid. Hierdie mensehulde sou Hom 
voer na buite Jerusalem, na die heu- 
wel van Golgotha. 

In hierdie gebeure het vir Jesus 
`n beslissende uur aangebreek. Met 
Hom moet daar iets gebeur. En as `n 
mens moes raai wat nou met Jesus 
gaan gebeur, sou mens tereg verwag 
het dat Hy geesdriftig gekroon sou 
word as nasionale held en koning van 
Jerusalem. Selfs vreemde Grieke het 
Filippus voorgekeer en gesê: ,,Meneer 
ons wil Jesus graag sien.” 

Hierdie heerlike pad van palmtakke 
sou Hom egter nie bring by die kroon 
van 'n aardse koning nie. Hy Sou eer- 
der die weg van die graankorrel loop. 
Die graankorrel moes eers in die skoot 
van die aarde val en sterwe. En 
hierdie weg van die graankorrel kies 
Hy gewilliglik. 

As Jesus Homself met die graan- 
korrel vergelyk, weet ons, dit is inder- 
daad `n wet — dit is `n noodwendig- 
heid, `n vanselfsprekende noodsaak 
dat hy sal sterwe om vrugte kan op- 
lewer. As ons 'n koringkorrel plant in 
die grond dan verdwyn daardie korrel 
as dit ontkiem, dit verander noodwen- 
dig van gedaante. Die ovaalvormige 
pit word wortels en stengels. Daardie 
stengels skiet op bo die oppervlakte 
van die grond, vorm are, waarin die 
vrug lê, nuwe koringkorrels, meer as 
die een wat gesterf het. 

Hierdie beeld van die sterwende 
graankorrel vertolk vir ons meesterlik 
die lydingspad van Jesus Christus. Dit 
was die wil van sy Vader in die 
hemel dat sy liggaam weggelê sou 
word in die skoot van die aarde — 
maar ook dat sy sterwe soos die graan- 
korrel sou ontkiem en sou voortbring 
in die aar van die opstanding — die 
nuwe graankorrel van die lewe. 

In die geloof het almal wat die 
naam van Jesus Christus bely, deel 
aan die heerlike vrug wat hierdie 


graankorrel gedra het. Die vrug van 
sy sterwe, die onberekenbare ryk op- 
brengs van sy planting in die grond 
is die opstanding uit die dode. Daarom 
was en is die sterwe van die graan- 
korrel geen tragiese of noodlottige 
dag nie. Sy sterwe beteken dat hy ont- 
kiem en iets anders word — dat dit 
vrug dra volgens die bedoeling van 
die een wat dit geplant het. Die sterwe 
van die graankorrel Jesus Christus 
beteken vir die Saaier, sy Vader, blyd- 
skap want so kry sy plan met die 
mense sin en bedoeling. Die graan- 
korrel moes wel sy lewe verloor — 
MAAR — hierdie verlies het die lewe 
van baie nuwe graankorrels bewerk. 
Jesus Christus moes sy lewe verloor 
om aan sondaars die vrug van hierdie 
verlies te kon skenk, naamlik sy op- 
standing en sy heerlikheid en die 
ewigheid. 


DS. H. N. BOTHA 


Maar soos die boer sy koringare 
Stroop en as opbrengs in die graanm- 
suier bemark, so wil God die opbrengs 
van sy Graankorrel Jesus Christus — 
die opstanding en die lewe laat tuis- 
kom by die ,graansuier' waar dit hoort. 
By die plek waar dit ontvang en vel- 
werk kan word sodat dit uiteindelik 
weer kan ontkiem tot nuwe vrugte in 
die harte van sondaars. 

En soos ek die opbrengs van my 
koringland met `n vervoermiddel na 
die graansuier karwei, so wil God deur 
sy Woord en Gees die vrugte van die 
oes uit die graf van sy Seun laat saai 
in die harte van die mense. Met ander 
woorde die Woord van God is die voer- 
tuig wat sy vergewing, heil en lewe 
na ons toe bring. 

Elke gelowige hart, sal daarom die 
saailand van die saadkorrels van Jesus 
Christus se opstanding en lewe moet 
wees. En elke saailand wat die saai 
van hierdie saad op sy bodem weier 
sal geen ander oes as dorings en 
distels kan oplewer nie. 

Die saad, die graankorrel waarmee 
God die kerk en sy mense die wêreld 
ingestuur het, is Jesus Christus. Die 
saad van sy vergewing en genade het 
ons harte broodnodig, — omdat ons 
met hart en mond van nature onge- 
nadig en sonder vergewing lewe. 

Hierdie vrug wat Hy gedra het vir 
ons — Hy, die gestorwe graankorrel 
maak die ontkieming, die groeikrag 
en lewe van ons geloof, hoop en liefde 
moontlik. 

Oor hierdie vrug wat sy sterwe 
gedra het, het baie al getwyfel. Op 


die Aréopagus in Athene lag en be- 
Spot die heidene die apostel Paulus 
as hy die opstanding uit die dode as 
vrug van die sterwende graankorrel 
Jesus Christus preek. 

Baie in die kerk het ook daartoe 
gekom om die vrug van die graan 
korrel wat gesterf het, by hulle te 
laat verbygaan omdat die paaie van 
hulle lewens nie meer kruis met die 
pad van sy Woord, die enigste voer- 
tuig van sy heil nie. Die saadkorrels 
van sy waarheid word in ons harte 
dikwels verdring deur selfgekweekte 
saad. Die saad wat ons egter kweek 
en saaai is die saad wat verderf en 
sonde op die bodem van ons lewe laat 
groei. 

Alleen waar koring gesaai is, ont- 
kiem daar koring en word daar koring 
ge-oes. Elkeen wat glo dat Jesus die 
Christus is, sal hierdie geloof as vrug 
van die evangeliesaad kan bely. Maar 
elkeen wat saad van dorings en distels 
laat ontkiem in sy hart — sal ongeloof 
en oordeel as vrug van hierdie saad 
deelagtig wees. 

Ongeloof en sonde sal altyd die 
vrug wees van ander saad as die 
woord, die selfgekweekte saad van ons 
wil en ons besluite. 

Die mens bedink altyd weer 'n 
ander pad as die pad van die graan- 
korrel. Omdat dit vir ons so swaar is 
om onsself te verloor en prys te gee, 
om self te sterf sodat Christus in ons 
kan lewe. 


Elke mens se lewe bestaan uit drie 
momente: verlede, hede en toekoms. 
En omdat die graankorrel Jesus Chris- 
tus gesterf het, staan die vrug van 
sy dood oor al drie hierdie momente 
van ons bestaan geskrywe. 

As ons saam met die kerk terugkyk 
na gister, dan is ons troos en die 
grond van ons lewensvertroue die 
goeie boodskap van die gestorwe 
graankorrel wat deur die palmtakke 
van Jerusalem, die eer en konings- 
hulde van die skare, die pad na die 
skoot van die aarde gekies het. 

As ons rondom ons kyk in die hede, 
weet ons dat die Heilige Gees, die 
vrugte van hierdie sterwe aan ons 
uitdeel deur sy evangelie. 

As ons die toekoms tegemoet kyk: 
Dan is ons verwagting, die grond van 
ons blydskap cn hoop, waarmee ons 
die lyding van die wêreld, die raaisels 
van die toekoms, en ten slotte ook die 
DOOD onder oë sien en ingaan — nog 
dieselfde Jesus Christus — Hy wat 
vir ons sondes gesterf het en die op- 
standing as vrug van sy sterwe gedra 
het. — Amen. 

Moet Kindertjies dan gedoop word? 


Die kinderdoop is nou al vir eeue 'n 
probleem in die kerk. Daar was altyd 
mense wat dit bevraagteken het. En 
daar was ook altyd vurige voorstan- 
ders daarvan. Eersgenoemdes is van 
mening dat hulle op Bybelse gronde 
dit moet verwerp. Hierteenoor voer 
laasgenoemdes deugdelike Bybelse 
gronde aan om die kinderdoop te 
regverdig. 


Ons is van plan om in 'n paar 
artikels met ons lesers daaroor te 
gesels”. 


Eers wil ons die gronde ondersoek 
wat na vore gebring word in die be- 
stryding van die kinderdoop. 


'n Teks wat in sekere godsdienstige 
kringe dadelik aangehaal word teen 
die kinderdoop is: ,Hy wat glo en 
hom laat doop, sal gered word” (Mar- 
kus 16:16). Maar dan word dit ge- 
woonlik so gestel: 'n Mens moet eers 
glo voor jy gedoop kan word. En dan 
word daar dadelik bygevoeg: En 'n 
kindjie kan tog nie glo nie! Hoe kan 
hy dan gedoop word? 


Daar word blykbaar nie rekening 
gehou met die verband waarin die 
teks voorkom nie. Let op dat dit direk 
volg op die opdrag van Jesus om die 
heidenwêreld in te gaan en orals die 
evangelie te gaan verkondig. En dit 
spreek vanself dat in `n heidense ge- 
meenskap elkeen wat in die Naam van 
God, die Vader, God, die Seun, en 
God, die Heilige Gees, gedoop word 
eers tot geloof in die drie-enige God 
gebring moet word. Maar as so iemand 
byvoorbeeld die vader van 'n gesin is, 
dan kom op grond van die feit dat 
die hoof van die gesin nou as 'n ge- 
lowige 'n verbondsmens geword het, 
die gesin nou ook in aanmerking kom 
om gedoop te word. 


Dit is 'n Bybelse gebruik. As vader 
Abraham 'n verbondsmens word, dan 
ontvang nie alleen hy die Ou Testa- 
mentiese verbondsteken, die besnyde- 
nis, nie, maar ook sy seun Ismael, ja 
selfs sy slawe en slawekinders, ,almal 
wat in sy huis gebore is, en almal wat 
met sy geld gekoop is, en almal wat 
manlik was onder die mense in die 
huis van Abraham.” (Gen. 17:23, 27). 
Let op hoe ruim die genadeverbond 
van God is. Dit sluit Abraham in en 
daarom ook die wat hom toebehoor, 
groot en klein. 


Nou kan iemand miskien sê: Ja, 
maar dit geld vir die Ou Testamen- 
tiese tyd. Nee, nie alleen vir die ou 
tyd nie. Die genade van God het 
immers nie enger geword in die Nuwe 
Testamentiese tyd nie. Inteendeel, 


selfs nog ruimer. In die Ou Testamen- 
tiese tyd was dit immers beperk tot 
die Ou Testamentiese volk van die 
Here, maar in die Nuwe Testamentiese 
tyd sluit dit die gelowiges in van 
alle tonge en tale en nasies (Hand. 
2:9-11). 

Juis in die Nuwe Testament kom 
dit herhaaldelik voor, dat, omdat die 
hoof van die gesin, dit wil sê die 
vader of selfs die moeder, tot die 
geloof gekom het, dan die kinders 
direk en vanselfsprekend deur die ge- 
nadige Verbondsgod ook tot die ver- 
bond gereken word en gevolglik die 
verbondsteken, naamlik die doop, ont- 
vang. As die sipier van Filippi tot 
geloof en bekering kom, word nie al- 
leen hy direk nog dieselfde nag in die 
gevangenis gedoop nie, maar ,,hy en 
al sy mense” Hand. 16:31-33. En dat 
hierdie woorde: ,al sy mense” op sy 
huisgenote sien blyk uit vers 31 ,,jy 
sal gered word, jy en jou huisgesin”, 
as ook uit vers 34, ,,toe bring hy 
hulle in sy huis .. . en hy het hom 
verheug met sy hele huisgesin dat hy 
tot geloof in God gekom het.” 


Dit geld nie alleen in die geval van 
die sipier en sy huisgesin nie, maar 
dit blyk ook in die geval van (Cor- 
nelius, die Romeinse leerowerste, wat 
met sy hele huis gered (Hand. 11:14) 
en gedoop is (10:47, 48). 


Ook van Lidia die purperverkoop- 
ster lees ons, dat sy en haar huisgesin 
gedoop is (Hand. 16:15), en ook 
Crispus, die hoof van die sinagoge wat 
met sy hele huisgesin in die Here 
geglo het . . . en gedoop is” (Hand. 
18:8). En dan skrywe die apostel 
Paulus ook nog aan die Korinthiese 
gemeente dat hy ,die huisgesin van 
Stefanus gedoop het.” (1 Kor. 1:16). 


Hoe die Bybel die kinders van 'n 
gelowige ouer sien, blyk uit 1 Korin- 
thiërs 7, waar die apostel handel oor 
die huwelik van 'n gelowige met 'n 
ongelowige. Hy skrywe daar: dat ,die 
ongelowige man is geheilig deur die 
vrou, en die ongelowige vrou is ge- 
heilig deur die man; want anders sou 
julle kinders onrein wees, maar nou 
is hulle heilig (vers 14). Die kinders 
van 'n gelowige ouer word deur God 
nie gesien as 'n heiden nie, maar as 
'n heilige verbondskind, en aan so `n 
kind kan die verbondsteken, die doop, 
dat hy (God toebehoor, nie geweier 
word nie. 

Ons sien dus dat in die Ou, sowel 
as in Nuwe Verbond, die kind nie 
buite die verbond van God met die 
mens val nie, maar deel het daaraan, 
kragtens sy geboorte as kind van 'n 
gelowige ouer of ouers, en daarom as 
bondeling deel het aan al die genade- 
gawes van God en so ook aan die doop. 
En daarom al is hulle ,,aan allerhande 
ellende, ja aan die verdoemenis self 
onderworpe” tog is hulle ,in Christus 
geheilig en behoort daarom as lidmate 
van sy gemeente gedoop te wees.” 


(Word vervolg) 





Blindederm- 


ontsteking 
Die Dr. Mullers- 
Blindedermmiddel 


TYDENS die afgelope kwart-eeu 
het die Dr. Mullers-Blindederm- 
middel vrywel honderde lewens 
gered. Dit het duisende lyers in 
staat gestel om die doktersmes vry 
te spring. Hierdie middel het dit 
moontlik gemaak dat blindederm- 
lyers deesdae 'n deskundige 
behandeling kan ondergaan teen 
geringe koste. 


Kentekens 


Pyn in regtersy. 
Aangepakte Tong. 


" 


n Temperatuur (koors) tussen 
100 en 102 grade. 
Hardwording van die Maag- 


wande. 

Die DR. MULLERS-BLINDEDERMMIDDEL 
is verkrygbaar by aptekers teen 
70c per bottel of posvry van 

Norwood Coaker, Posbus 
Ladybrand. 
































Briewe van en aan Nederland 


Ter kennisname van lidmate word 
'n briefwisseling met die Nederlandse 
Hervormde Kerk gepubliseer. Die in- 
houd spreek vir homself. 


Aan het moderamen van de gene- 
rale synode der Nederduitsch Her- 
vormde Kerk van Zuid Afrika, Post- 
bus 2368, Pretoria. Zuid Afrika. 


3 November 1971: 


Eerwaarde en Weleerwaarde Broe- 
ders, — Het moderamen van de 
generale synode van de Nederlandse 
Hervormde Kerk heeft in zijn ver- 
gadering van 2 november jl. kennis 
genomen van berichten in de dagblad- 
pers over het vonnis dat op 1 novem- 
ber jl. door het (Gerechtshof te 
Pretoria uitgesproken werd over de 
Amglicaanse deken van Johannesburg, 
Gonville Ffrench-Beytagh, waarbij hij 
wegens overtreding van de wet op het 
terrorisme veroordeeld werd tot vijf 
jaar gevangenisstraf. 


Volgens de hier te lande gepubli- 
ceerde gegevens bestond de aanklacht 
tegen genoemde deken uit tien punten, 
waaraan de beklaagde zelf zich on- 
schuldig achtte en waarvan er drie 
door de rechtbank bewezen werden 
geacht en als basis dienden voor het 
vonnis dat over hem werd uitgespro- 
ken. Tot deze drie punten behoorde 
ook het doorgeven van gelden van het 
zen. Defence and Aid Fund. Dit is 
een organisatie voor juridische en 
humanitaire hulpverlening o.a. aan 
slachtoffers van rassediseriminatie die 
hier te lande een goede naam heeft en 
waarvan wij moeilijk kunnen aanne- 
men, dat zij, waar zij op Zuiwer hu- 
manitaire basis is geschoeid, aan zal 
zetten tot terroristische acties. 

Als het juist is wat de dagbladen 
hier vermelden, n.l. dat deze organi- 
satie in Zuid-Afrika verboden zou zijn, 
rijs bij ons de vraag of het niet een 
teken aan de wand is, dat een kerke- 
lijke ambtdrager tot een langdurige 
gevangenisstraf kan worden veroor- 
deeld omdat hij geld heeft in ont- 
vangst genomen en ook heeft besteed 
om nooddruftigen te helpen! 


Wat de andere punte van beschul- 
diging betreft melden de berichten 
waarvan wij kennis namen, dat de 
openbare aanklager er bij lange na 
niet in geslaagd is werkelijk te be- 
wijzen, dat de beschuldigde zich aan 
terroristische activiteiten zou hebben 
schuldig gemaakt. Tenslotte zou de 
aanklager naar voren hebben gebracht, 
dat hij de schuld van de aangeklaagde 
niet zou behoeven te bewijzen, maar 
de aangeklaagde maar moest aantonen 
dat hij niet schuldig was. 


Hoe dit ook zij, bovengenoemde be- 
richten hebben, evenals elders in de 
wereld, ook hier te lande grote ont- 
steltenis gewekt en aanleiding gege- 
ven tot heftige en bewogen commen- 
taren. 


Wij schrijven U dit in de eerste 
plaats omdat wij het wenselijk achten, 
dat U van deze reacties weet. In de 
tweede plaats omdat wij het op prijs 
Zouden stellen van U te vernemen wat 
Uw gedachten over de aanklacht te- 
gen deken French-Beytagh, over 
de procesgang en het uitgesproken 
vonnis zijn. In de derde plaats schrij- 
ven wij U over deze zaak omdat wij, 
ons als Hervormde Kerk in Nederland 
door banden van geschiedenis en be- 
lijdenis met de Hervormde en de Ge- 
reformeerde Kerken in Zuid Afrika 
verbonden wetende, menen het recht 
en de plicht te hebben U aan te spre- 
ken op wat er in Zuid-Afrika gebeurt. 
Wij waren, zoals U weet, reeds lang 
ernstig verontrust over de toenemende 
verscherping van de apartheidspolitiek 
in Zuid-Afrika, waardoor de kloof tus- 
sen de rassen en volken zo diep dreigt 
te worden dat ze, menselijkerwijs ge- 
sproken, niet meer kan worden over- 
brugd. 


Maar waar moet het heen als die- 
naren der kerk die, door hulpverlening 
aan hen die onrecht moeten vrezen of 
het slachtoffer van onrecht zijn ge- 
worden, hebben geprobeerd een naaste 
te 7ijn voor deze mensen, voor een 
rechtbank worden gesleept en om 
wille van dit getuigenis van hun vrij- 
heid worden beroofd? Is het niet de 
roeping van de kerken om op te 
komen voor hen die om wille van hun 
liefde voor hun mede-mensen, vervol- 
ging hebben te lijden en zich te keren 
tegen een regeringsbeleid dat een 
dergelijke “rechtspleging” mogelijk 
maakt? 


Daarom hebben wij ons dan ook niet 
rechtstreeks tot de regering van de 
Republiek van Zuid-Afrika gewend, 
maar tot U als Kerken van de Refor- 
matie om U dringend te vragen om de 
zaak die in het geding is, ernstig te 
onderzoeken en na te gaan wat Uwer- 
7ijds gedaan kan worden om te bevor- 
deren, dat er recht geschiedt en zij, 
die door een politieke rechtspleging 
met de ondergang worden bedreied, 
geholpen worden. 


Met broederlijke groeten, het mode- 
ramen van de genale synode der Ne- 
derlandse Hervormde Kerk: 


Geteken deur die Praeses en die 
seriba. 


Die Scriba, Generale Synode der Ne- 
derlandse Hervormde Kerk, Carnegie- 
laan 9, 'GRAVENHAGE, NEDER- 
LAND... Ui DA. MM as REG EN 


19 Januarie 1972: 


Weleerwaarde Broeders — Die 
Kommissie van die Algemene Kerk- 
vergadering van die Nederduitsch Her- 
vormde Kerk van Afrika het in sy 
vergadering van 1 Desember 1971 
aandag gegee aan u skrywe van 38 
November 1971. U sal u herinner dat 
dit nie die eerste keer is dat daar 
tussen ons Kerke briefwisseling plaas- 
vind oor gebeure in Suid-Afrika nie. 
Wat betref die Defence and Aid Fund 
herinner ons u aan die diepe teleur- 
stelling deur ons uitgespreek oor die 
skenking van u regering aan die Fonds 
in 1965 en die korrespondensie wat 
daarop gevolg het. Vroeër was daar 
die antwoord ,,Gelyke Geleenthede” 
op u herderlike skrywe ,,Het Rassen- 
vraagstuk”, nég vroeër ons antwoord 
op u skrywe n4 die Sharpville-voorval. 
By herlesing van die korrespondensie 
val dit ons op dat geen inligting wat 
deur ons aan u voorsien is in navol- 
gende skrywes van u in rekening ge- 
bring is nie. U het telkens opnuut 
dieselfde houding teenoor die Suid- 
Afrikaanse situasie ingeneem sonder 
dat u selfs ingegaan het op wat deur 
ons aan u gestel is. Op die stuk ,,Ge- 
lyke Geleenthede” het ons nooit enige 
antwoord ontvang nie. Ook u jongste 
skrywe het geskied vanuit 'n vooringe- 
nome houding waardeur u u kerk nog- 
eens verbind het met die houding van 
die linkse wêreldmagte teen Suid- 
Afrika. Die verontrusting oor toestan- 
de alhier bowendien in aktiewe onder- 
steuning aan organisasies wat dit nie 
goed bedoel met Suid-Afrika en sy 
mense nie. Daarvan is die skreiendste 
wel die steun van u kant vir die 
Weêreldraad van Kerke se morele en 
geldelike onderskraging van die terro- 
riste-organisasies wat die veiligheid 
van ons land en sy mense (blank én 
gekleurd) bedreig. U betuig u verbon- 
denheid met ons deur geskiedenis en 
belydenis, terwyl u tegelyk in 'n dui- 
welse verbond met die atefstiese 
kommunisme vyandelike stappe teen 
ons neem. Dit val moeilik te begryp 
hoedat u u seën en ondersteuning kan 
gee aan terroriste wat met kommunis- 
tiese opleiding en wapens oorlog teen 
Suid-Afrika wil voer. en boonop die 
regspleging in ons land met soveel 
wantroue kan bejeën. Wat betref die 
saak teen die Anglikaanse deken van 
Johannesburg wys ons u daarop dat 

KORRESPONDENSIE MET NEDERLAND 


die deken appél teen sy vonnis aange- 
teken het en dat die saak nog nie afge- 
handel is nie. Enige kommentaaar op 
die verloop van die saak is in hierdie 
stadium dus voorbarig. Nogtans her- 
inner ons u daaraan dat die deken oor 
alle voorregte ten opsigte van Sy ver- 
dediging beskik het en nog beskik 
wat in die vrye wêreld aan `n beskul 
digde toegestaan word. U kan deur 
navraag van die hofrekord by die be- 
voegde instansies, uself op die hoogte 
stel van die verloop van die saak, in- 
dien u so verlang. U verwysing sonder- 
meer na ,,politieke regspleging”, te- 
Same met u volgehoue vooringeno- 
mendheid teenoor die Suid-Afrikaanse 
situasie dwing ons om u ten laste te 
lê dat u uself skuldig maak aan valse 
getuienis teenoor u naaste. U spreek 
van `n steeds groter wordende kloof 
tussen blank en gekleurd in ons land. 
Van ons kant is ons bewus van `n 
steeds groeiende verstandhouding en 
`n beter gesindheid tussen die volke 
in ons land. Dit ten spyte van die 
aanslae van buite en die stroom van 
valse propaganda wat dit anders wil. 
Die naiwiteit waarmee u die goeie 


humanitêre aard van die Defence and 
Aid Fund voorhou, is verbasend. Die 
belangrike rol wat hierdie organisasie 
speel in die ondergrondse beweging 
waarin kommuniste sinds jare `n sterk 
rol speel, is ten oorvloede bekend. Die 
Defence and Aid Fund is dan ook 
reeds in 1966 tot verbode organisasie 
verklaar. 

Ten slotte wil ons u verseker dat 
ons bewus is van veel wat verkeerd is 
in Suid-Afrika en dat ons in stilte `n 
bydrae probeer maak tot vordering in 
die rigting van `n bedeling waarin 
elke volk in ons land sy regmatige 
plek sal inneem. 

Daarin geniet die Nederduitsch Her- 
vormde Kerk van Afrika die volle 
medewerking en goeie gesindheid van 
die Bantoe Hervormde Kerk. Ons 
landsowerheid fouteer wel ook soms, 
waar ons bly oortuig van die groot 
erns en welmenendheid teenoor alle 
gekleurde mense wat by hulle aanwe- 
sig is. Sou dit by u verbygegaan het 
dat die groot meerderheid van die 
Bantoevolke reeds ver gevorder het 
op weg na volle en vrye selfbeskik- 
king? Daartoe het terrorisme en ver- 

oordeling van buite niks bygedra nie. 
Sou u nog 'n keer wou oorweeg met 
welke motiewe u medewerking op 
sendinggebied met ons kerk geweier 
het, en of u geldelike bydraes nie 
beter te pas sou wees by die opheffing 
van die gekleurde volke tot verant- 
woordelike, selfstandige vryheid nie? 

Hoe staan dit met u kerk en u land? 
Het u wel ruimte vir meerderwaardige 
veroordeling van Suid-Afrika terwyl 
rondom u die morele en geestelike 
verval steeds groter word? U moet 
begryp, broeders, dat dit vir ons steeds 
moeiliker word om u motiewe reg 
te begryp. Dit is trouens juis die lei- 
ding van die Nederlandse Hervormde 
Kerk wat deur sy optrede in die 
jongste jare die vraag steeds sterker 
na vore laat kom het of die evangelie 
nog wel die maatstaf is vir denke en 
optrede. 

Ons neem die vryheid om u skrywe 
en ons antwoord te publiseer in ,,Die 
Hervormer”. 


Met broederlike groete, 
Skriba. 

VAKANSIEPROBLEME OPGELOS! 
'N STRANDHUIS BINNE ELKEEN SE BEREIK—LENINGS BESKIKBAAR 

KOELWATERS, MTWALUME, NATALSE SUIDKUS. 


Bekom u eie strandhuis — Maklike betalingsvoorwaardes — U kan die huis 
gedurende u vakansie benut, dit verhuur of permanent bewoon 


Ten volle gemeubileerde drieslaapkamerhuise beskikbaar — 54 myl van 
Durban, geleë tussen Scottburgh en Hibberdene — `n Pragtige goue strand 
met `n groot getyswembad — Veilige Branderry en swem agter veiligheids- 
nette — Uitstekende hengelgeleenthede. 
PLAN NR. 1 — PRYSE VANAF R1,520. 'N HUIS VIR BEWONING VAN 
EEN MAAND PER JAAR. 
Betaalbaar oor drie jaar rentevry. Deposito vanaf R170. Paaiemente Ra8 
per maand. U kies `n spesifieke huis vir `n spesifieke maand. U kan dit dan 
SOOS u verkies bewoon, verhuur of uitruil vir `n ander maand, na gelang 
van omstandighede. Woonreg word lewenslank behou en kan testamentêr 
bemaak of verkoop word. 
PLAN NR. 2 — PRYSE VANAF R15.000. 'N HUIS VIR PERMANENTE 
BEWONING. 
Volle lenings beskikbaar. 
Tree nou op en verseker 'n nermanente vakansiehuis vir u en u nakome- 
linge. Slegs `n beperkte aantal nog beskikbaar. Pos hierdie koepon vandag! 
N.G.B.. POSBUS 1854. PRETORIA. TEL.: 323-6507, 3-5341/2/3. 
Voorsien my asseblief van volledige besonderhede in verband met u 
vakansiehuise te Koelwaters. 


Mnr./Mev./Mej. 
Adres Ed RE ee erg ee ee dd EE ee ARE PR ene dal NIES BA TOOR 
Tel. (Huis Es sad (Kantoor) Beroep: 

Ek stel belang in plan Nr. 1 vir die maand ie ee 


Plan Nr. 2 (Permanente bewoning): 

ET MR MS 


PISTORIUS 


POSBUS 9, POTGIETERSRUS 





Koëperatiewe, Private en 
Staatsverskaffers: 


95.62% LEO Dolomitiese 
Landboukalk 


* 96.6% ALLESCA Super 
Kalistiese Lbk. 


dt KALKSTEENAMMONIUM 
NITRAAT 26% N 


* AMMONIUMSULFAAT 
21% N 


* SINK Bemestingstof 





ONS PRESTIGE 
U WAARBORG 


Etlike treinvragte daagliks. 
Geen vertraging. 


midde de dial? edosdadoMesiaerd)] 


Kanttekenings by 'n Nederlandse Sinodale brief 


Die moderamen van die Nederlandse 
Hervormde Kerk het 'n brief gerig 
aan ons kerk, as ook aan die Ned. 
Geref Kerk, na aanleiding van die 
veroordeling tot vyf jaar gevangenis- 
straf van die Anglikaanse deken van 
Johannesburg, eerwaarde Ffrench-Bey- 
tagh. 

Die moderamen skrywe dat ,,die 
veroordeling van die deken in Neder- 
land groot ontsteltenis gegee het en 
aanleiding is tot heftige, en bewoë 
kommentare.” In hulle brief sê die 
moderamen dat ,.hulle graag van die 
kerke in Suid-Afrika sou wil ver- 
neem wat ons gedagtes oor die aan- 
klag, oor die prosesgang en oor die 
vonnis is.” Die moderamen is van 
mening ,,dat in hierdie uitspraak van 
'n politieke regspleging sprake is. 

Die brief word geskryf, so luit dit 
daarin, omdat die Nederlandse kerk 
deur bande van geskiedenis en be- 
lvydenis met die Hervormde en Gere- 
formeerde kerke in Suid-Afrika ver- 
bind is en daarom meen dat hulle 
die reg en plig het om ons aan te 
spreek oor wat in Suid-Afrika ge- 
beur.” 


Verder word gesê: ..Ons was, SOOS 
u weet, reeds lankal ernstig verontrus 
oor die toenemende verskerping van 
die apartheidspolitiek in Suid-Afrika, 
waardeur die kloof tussen die rasse 
en volke so diep dreig te word, dat 
dit. mensliker wyse gespreek, nie 
meer oorbrug kan word nie.” 


Die moderamen wil ook weet waar 
dit heensaan as dienare van die kerk 
voor die regbank ..gesleep word” as 
hulle uit liefde probeer om diegene 
te help wat van hul vryheid beroof 
word. 


Oor die ..Defence and Aid Fund” 
weet die moderamen te beweer dat 
dit ..op suiwer humanitêre basis is 
geskoeid” en in Nederland .'n goeie 
naam het.” 


En dan word in die brief ten slotte 
drinsend gevra dat die twee genoem- 
de kerke in Suid-Afrika ..die geding 
ernstig moet ondersoek en na moet 
gaan wat die twee kerke kan doen 
om te bevorder dat reg seskied aan 
diesene wat .deur 'n politieke regs- 
pleging met ondersane bedreig word.” 


Van die reaksie hierop in die Neder- 
landse pers wil ons net wys op wat 
ds. M. Groenenberg skrywe volgens 
die Persbureau van die Nederlandse 
Hervormde Kerk. wat altvd net be- 
rigte teen Suid-Afrika plaas. en Soos 
'n groot deel van die Nederlandse 
pers die swart-wit-metode teen Suid- 
Afrika beoefen en ons alleen as die 
sondebok kan sien. 


'n Polisiestaat? 


Ons lesers sal dit moeilik kan glo 
dat hy van Suid-Afrika sê: ,,Dit is 
daar duidelik 'n polisiestaat.” Ds. 
Groenenberg moet seker maar ,groen” 
wees, Soos sy naam ook getuig oor 
wat toestande in ons land is. En wat 
sy krasse beskuldiging van 'n polisie- 
staat betref, kan ons dit maar pront- 
uit vir hom sê, dat hy nie weet waarvan 
hy praat nie. Van 'n polisiestaat behoort 
hy, wat naby polisiestate in Europa 
woon en self in Nederland tydens die 
Duitse besetting ondervind het, wat 
dit is, baie te weet, maar van toestan- 
de in Suid-Afrika weet hv bitter min. 
Hy praat eintlik maar net die linkse 
wêreldpers na. 





DS. JOH. DREYER 








Waarom kom hy nie na Suid-Afrika 
met 'n onbevooroordeelde gemoed en 
kom kyk self nie. 


Juriste. sowel van die binneland as 
van die buiteland. wat self toestande 
hier kom nagaan het en hulle nie 
laat voorsê het deur die vyande van 
ons land nie, het die een na die 
ander lof van ons regspleging gepraat. 
Politieke regspleging” kom in kom- 
munistiese lande en ook in liggaame 
van die Verenigde Volke wat teen 
Suid-Afrika te velde trek voor. maar 
is by ons onbekend. 


Die moderamen kan verseker wees. 
dat in Suid-Afrika niemand. maar dan 
ook werklik niemand. voor die Treg- 
bank ..eesleep word” en ook nie eers 
gebrine word nie omdat hv ..op sui- 
wer humanistiese” gronde diegene 
help ..wat van hul vryheid beroof 
word.” 


Dit js laster sonder meer aangeblaas 
deur die vvande van ons land met 
die kommuniste of vriende van die 
kommimisme on die vooresrond en 
denr die linkse pers nagepraat. 


Hulle wat hier voor die regbank 
gedaae word. is alleen hulle wat. soms 
onder humanitêre voorwendsels. hulle 
met ondermynende bedrvwiehede op 
een of ander wyse besig gehou het. 


Die moderamen gebruik die woorde: 
met ondereang bedreig word.” Maar 
diegene wat voor die reehank skuldie 
bevind word. is juis hulle wat ons 
land met ondereang bedreig het. 


In Nederland. selfs in die kerke 
aldaar is daar volgens die Nederland- 
se ners persone wat hulle ..verset teen 
die gevestigde orde. maar dan veral 
die Westerse gevestigde orde” en 
waarvan, om maar een naam te noem. 


prof. Van Itterzon die kerk daar be- 
skuldig in verband met die Kosmo- 
komplot en die beroering en verwar- 
ring daardeur veroorsaak. Die bespre- 
king van die Kosmokomplot (!!) dus 
wêreldsameswering (!!) het immers 
uitgegaan van `n stigting van die kerk 
self naamlik van Kerk en Wêreld, 
waartoe selfs die kommunistiese party 
genooi is om verteenwoordigers te 
stuur, maar nie die Christelike partye 
nie. 

Waar Nederland dus blykbaar ,,so- 
genaamd progressiewe Christene”, wat 
hulle ,,afset teen die gevestigde orde 
en oproep tot verset en opstand en 
agitasie” (H. van Niel) verdra, en 
selfs hier en daar goedpraat, daar 
word in Suid-Afrika teen hulle opge- 
tree, want ons onderskrywe nog Art. 
36 van die Nederlandse Geloofsbely- 
denis en daarom ,,verwerp ons . .. 
oproerige mense, en in die algemeen 
almal wat die owerhede en regeerders 
verwerp en die regterlike mag omver 
wil stoot.” 


Sulke oproerige mense, wat die reg- 
terlike mag omver wil stoot, was daar 
en is daar moontlik nog in Suid- 
Afrika. Hulle mag in Nederland finan- 
sieel en moreel gesteun en bewonder 
word. In Suid-Afrika weet ons dat 
hulle die gevestigde orde omver wil 
werp. As van hulle predikante of 
priesters is, is dit jammer, maar hulle 
behoort juis beter te weet dat agitasie 
en ondermyning nie geoorloof is nie 
en hulle kerke moet hulle vermaan 
om hulle by hulle eintlike taak te 
bepaal, en dit des te meer as hulle 
nie Suid-Afrikaanse burgers is nie. 
Kan van die volk en kerke in Suid- 
Afrika verwag word om lydelik toe te 
sien dat die gesag ondermyn word en 
die rewolusie voortkruip langs onder- 
grondse weë? 


Waarom nie verontrus oor toestande 
elders? 

Die ernstige verontrusting van die 
Nederlandse kerk sou ons ernstig kon 
opneem, as hulle in Nederland ook 
ernstig verontrus sou wees en die 
verontrusting onenlik sou laat blyk 
oor wat in kommunistiese lande ge- 
beur waar Christene, en in Rusland 
ook Jode, verdruk word; as hulle in 
Nederland hulp aan terroriste wat 
moord en chaos en opstand bring en 
ook in Suid-Afrika wil bring sou 
verwerp; en as hulle in Nederland 
openlik sou optree teen die beoogde 
wêreldsameswering van Kerk en Wê- 
reld en teen die sogenaamde vredes- 
beweging ,,Vrede met geweld”? 


] Blaai om 

KANTTEKENINGS 


C] Van vorige bladsy 


Toenemende Verskerping? 

Die Nederlandse brief het dit ook 
oor ,,die toenemende verskerping van 
die apartheidspolitiek in Suid-Afrika”. 

Met hierdie opmerking toon die 
moderamen dat hulle agter hulle tyd 
is, wat Suid-Afrika betref. Ons is hier 
reeds in die derde fase van ons beleid. 
Die eerste was die segregasiebeleid 
van generaals Hertzog en Smuts. Die 
tweede was 'n verdere ontwikkeling 
van die segregasiebeleid naamlik die 
apartheidsbeleid van dr. Malan en dr. 
Verwoerd. Ons is nou al by die derde 
fase naamlik die van premier Vorster 
en Sy regering naamlik afsonderlike, 
eievolkige ontwikkeling. Dit beoog 
juis die vryheid en die moontlikheid 
vir elke onderskeie volk om sy eie 
volksaard te ontwikkel met die hulp 
van die blankes. Daarvoor word vir 
elke afsonderlike volksgroep sy eie 
gebied, sy bantoetuisland aangewys 
met sy eie owerheid. Op hierdie wyse 
meen ons dat hulle regte en mens- 
waardige eienskappe die beste tot 
volle ontplooiing kan kom. Op hierdie 
wyse. word nie gepoog, soos dit met 
koloniserende magte in die verlede 
was, om van die bantoevolke swart- 
Europeane te maak nie, wat niks 
anders as na-apers sou wees nie, maar 
hulle eie volksbestaan te eerbiedig en 
kans te gee om te ontplooi. 





AANDAG ALLE 
PROSTAATKLIERLYERS 
'n Nuwe geneesmiddel vir die 
prostaatklier. Verligting, vinnig 
en langdurend. Ook vir alle nier- 
kwale. Slegs R83.00 k.m.b. Geen 
k.b.a. bestellings. 
Regstreeks van: 


Mev. R. MULLER, 
Krugerspos, 


Lydenburg. 
Dankie. 








VERGROTINGS 


In 


LEWENSKLEUR 


van u eie 


KIEKIE OF NEGATIEF 





W. E. CAREY 


APTEKER 


Posbus 177 — Krugersdorp 


As u van iets beter 
as ons nuwe polis hoor, 
laat weet ons asseblief. 


Dis hoogs onwaarskynlik dat ons van u sal 
hoor in die verband. Die redes is duidelik. 
Ons is spesialiste op die gebied van begraf- 
nisversekering. En die ondervinding wat 
AVBOB die afgelope vyftig jaar opgedoen 
het, het verseker dat ons die beste voordele 
vir u gesin in ons nuwe Versekeringsplan 


88 ingebou het. 


TEEN `N ABSOLUTE MINIMALE PRE- 
MIE KRY U ONDER MEER DIE VOL- 


Hier is dus geen sprake van ,,toe- 
nemende verskerping van die apart- 
heidsbeleid” nie, maar van verdere 
ontplooiing ten gunste van die bantoe 
self. 





eek ees Deo beef erf effe Pe ee fe fe ees 


'N GESKENK VAN 
BLYWENDE WAARDE 


'n Nuwe digbundel van 'n ou- Ë 
derling van die Kerk, wat roem 
wegdra van letterkundiges. 


,Die vreemdeling van Galilea 
en ander gedigte” 


deur 
W.1L. MARAIS 


Prys R1.50. 


verkrygbaar by die ... 


Ned. Geref. Boekhandel 
Schoemanstraat, Pretoria. 


of by die skrywer, adres... 
Posbus 2387 . Welkom . O.V.S. 

GENDE EKSKLUSIEWE VOORDELE: 


* Begrafnisdienste van die hoogste waarde 
en gehalte. 


* Outomatiese opbetaling van polis in geval 
van permanente arbeidsongeskiktheid of 
afsterwe van die polishouer. 


* `n Korting van 16 % op premies wat jaar- 
liks vooruitbetaal word. 


* `n Verdubbeling van die kontantwaarde 
van R300 indien die intekenaar of `n 
afhanklike van 14 jaar of ouer deur `n 
ongeluk te sterwe kom. 


* Volledige gesinsdekking. 


Wanneer u versekering gesels met AVBOB 
weet u u gesels met deskundiges wat ingestel 
en toegerus is om slegs die puikste begrafnis- 
versekeringsplanne aan te bied. 


Ons landwye diensnetwerk verseker ook dat ons 
oral binne maklike bereik is. 

Gesels met AVBOB en voorsien in u gesin se 
versekeringsbehoeftes. 


JAVBIOB ee 
die Afrikaanse Verbondgroep 





ZA “reele 





Die woord psalm is afgelei van `n 
Griekse woord ..psalmos” wat die be- 
Griekse woord ,,psalmos” wat die bete- 
kenis het van `n lied gesing saam met 
snaarinstrumente. In die Hebreeuse 
Bybel is die naam van die boek Psalms 
,Lofliedere”. Ons het by die Psalms 
dus met liedere te doen wat (soos ons 
later sal aandui) by verskillende ge- 
leenthede, maar by uitstek by die 
erediens in die tempel deur die ge- 
lowiges gesing is. 


Die psalmboek bevat seker van die 
oudste en jongste gedeeltes in die Ou 
Testament. `n Paar psalms of gedeel- 
tes daarvan dateer uit die vroegste 
jare van die geskiedenis, van die volk 
Israel; daar is andere wat eers `n hele 
aantal iare nd die ballingskap gedig 
is. Daar sal dus in die ontstaanstyd 
van sommige psalms byna `n duisend 
jaar verskil wees. Van die meeste 
psalms is die digter of outeur onbe- 
kend. Selfs baie van die sogenaamde 
,psalms van Dawid” is nie deur Dawid 
gedig nie, aangesien die uitdrukking 
`n psalm van Dawid” nie noodwendig 
aandui dat koning Dawid die digter 
daarvan is nie, maar eerder dat daar 
onder sy naam `n psalmbundel of — 
versameling ontstaan het. In hierdie 
boekrol met psalms wat onder die 
naam ,,van Dawid” bekend was, was 
daar seker psalms wat hyself gedig 
het en waarskynlik ook ander psalms 
van onbekende persone wat versamel 
of laat opteken het. Daar is waarskyn- 
lik ook na sy dood psalms van ander 
psalmdigters by hierdie psalmbundel 
gevoeg wat die naam ,,van Dawid” ge- 
dra het. Op dieselfde wyse het daar 
deur die jare nog ander psalmversame- 
lings ontstaan wat uiteindelik saamge- 
voeg is en saamgegroei het tot een 
boek wat uit honderd en vytig psalms 
bestaan. 


Die psalms het vanaf die vroegste 
tye 'n besondere plek ingeneem in die 
Bybel. In die Hebreeuse Bybel word 
die psalms eerste gestel onder die 


boeke wat ,,die Geskrifte” genoem 
word. (Naas .die Wet” en ,die Pro- 
fete”). Uit die vele psalmaanhalings 
wat ons in die Nuwe Testament vind, 
blyk dat ook die gemeente van die 
Nuwe Verbond uit die psalms beson- 
dere besieling en krag geput het vir 
hulle geloof. Selfs vandag nog is se- 
kere van die psalms (dink maar aan 
psalm 23) die bekendste en mees ge- 
lese dele van die Ou Testament. 

Ons kry verskillende soorte psalms 
of liedere in die boek van die psalms. 
Ons noem die belangrikste groepe: 

In die eerste plek is daar psalms 
wat ons kan noem die Himnes of 
Lofliedere ('n voorbeeld hiervan is 
psalm 100). In die himnes word die 
groot dade van God in die wêreld en 
volkslewe besing. Dit was die hoogte- 
punt in die geloofslewe van die volk 
Israel wanneer hulle in die tempel in 
volle oorgawe en met diepe deemoed 
kon sing van die heerlikheid, groot- 
heid en genade van God. In die himne 
het hulle die ewige, heilige en in 
majesteit en heerlikheid verhewe God 
aanbid, geëer, geloof, geprys. Hulle 
het in verrukking die Skepper en 
Onderhouer, die Koning van alle ko- 
nings besing. 

Die Klaagpsalms van die volk of 
gemeente (byvoorbeeld psalm 44). Ge- 
woonlik is hierdie klaagsange gesing 
of voorgedra wanneer daar gevas of 
getreur is tydens een of ander nasio- 
nale ramp soos oorlog, ballingskap, 
pes, droogte, hongersnood, ensovoorts. 
(Vergelyk hiervoor onder andere 1 
Samuel 7 vers 2 tot 6). In hierdie 
lied wat eintlik maar `n gebed is, het 
die volk sy hart voor God uitgestort 
deur sy skuld te bely en sy nood by 
God te kla. Alhoewel daar in hierdie 
psalms dikwels baie ,,waaroms” voor- 
kom, is die grondtoon daarvan altyd 
dat God kan en sal uithelp uit die 
nood. 

'n Ander groep psalms is die soge- 
naamde Koningspsalms (byvoorbeeld 
psalms 79 en 110). Hierin word die 


DIE BOODSKAP 
VAN DIE BOEK 
PSALMS 


DS. A. P. B. BREYTENBACH 


lof van die koning as dienaar van God 
besing by geleentheid van sy amps- 
aanvaarding, sy huwelik, of by bid- en 
dankdae. Daar is `n hele paar van 
hierdie psalms wat so `n ideale koning 
in die oog het, dat dit tereg Messiaan- 
se psalms (psalms oor die Messias, 
Gesalfde) genoem word. 

Verder vind ons ook nog dié groep 
psalms wat ons noem die Klaaglied 
van die enkeling. Veral siekte is die 
aanleiding tot sê `n klaugpsalm. In 
hierdie psalm neem 'n persoon Sy 
toevlug tot God met die vertroue dat 
Hy alleen uitkoms kan bied. Onder 
hierdie groep kry ons ook psalms wat 
genoem word boetepsalms (byvoor- 
beeld psalm 51) en onskuldpsalms (by- 
voorbeeld psalm 17). 

In die Danklied van die enkeling 
(dit word ook soms vertrouenspsalms 
genoem) spreek die gelowige sy dank 
uit vir die verlossing en uitredding 
uit die nood en benoudheid (byvoor- 
beeld psalm 116). 

Ander soorte psalms wat ons nog 
vind is die Seën- en vloekpsalms (by- 
voorbeeld 128 en 137), die Pelgrims- 
of bedevaarts liedere (psalms 120 tot 
134) die Profetiese psalms (byvoor- 
beeld psalm 50), psalms oor die dade 
van God in die geskiedenis (psalm 
78), liedere oor die goddelike Wet 
(psalm 119) en laastens Wysheids- 
liedere (byvoorbeeld psalm 1). 

Die gemeenskaplike faktor by al die 
verskillende soorte psalms is die feit 
dat elkeen in `n sekere sin `n geloofs- 
belydenis is. Die Ou Testamentiese 
gelowiges het geweet om hulle geloof 
in die lewende God wat Heer is oor 
hulle hele lewe in lied en gedig uit 
te druk. Aan die God van Israel het 
hulle hul lof- en dankliedere toege- 
bring; tot Hom het hulle klaagliedere 
opgestyg. Alle psalms (of dit nou ter 
ere van die aardse koning is, of wat 
ookal) is in werklikheid `n uitdruk- 
king van geloof in die Verbondsgod. 


['] Na volgende bladsy 

Ds. en Mevrou G. P. d. GRUBLER kyk TERUG en VORENTOE 


Rustig damp sy pyp, rooi roos in die 
knoopsgat, ds. Gert Grobler vertel 
afgewissel met 'n kort maar luide lag 
as die komiese hom te binne skiet. 


Wyle ds. P. van Drimmelen het hom 
gedoop en by ds. P. J. J. Venter het 
ny gelooisbelydenis gedoen. Na sy 
sKOolopleiding in Klein Marico Laer- 
skool en Zeerust Hoerskool besoek hy 
die '1.U.K. wat Universiteit van Pre- 
toria word. 


Op 2 Mei 1946 word hy te Potgie- 
tersrust georden maar is ook verant- 
woordelik vir die huidige Koedoes- 
randgemeente, die Messina kombina- 
sie en Naboomspruit na die aistigting. 
in 1Y43 vertrek hulle na die Hoeveid 
om Hrmelo, Chrissiesmeer, Morgen- 
Zon en Breyten na laasgenoemde se 
afstigting te behartig. 


In 1946 word die Oos-Randse ge- 
meente Boksburg aangedurf totdat die 
egpaar in 1993 na Noordwestelike Pre- 
toria verhuis. Uit die gemeente is 
Wesmoot en uit dié Magaliesmoot ge- 
stig en ds. Grobler is predikant van 
laasgenoemde twee gemeentes toe hy 
besluit het om op z Februarie 19/2 
emeritaat te aanvaar. 


Maar voordat hy die dokument ont- 
vang het, het hy reeds 'n beroep na 
Greylingstad met veel kleiner werk- 
kring aanvaar. 


Ds. Grobler het die kerk vir 'n mooi 
tyd getrou gedien in genoemde ge- 
meentes maar ook in talle konsulents- 
gemeentes. In Noord-Transvaal het hy 
in een jaar byvoorbeeld net een hon- 
derd en vyftig nagte in die pastorie 
geslaap — die ander was hy weg met 
kerkwerk. In Ermelo moes hy soms 
ses weke na mekaar nagmaal bedien. 


Benewens die werk in gemeentes is 
hy al vir baie jare lid en tans onder- 
voorsitter van die Raad van Finansies, 
lid van die Pensioenraad en Raad vir 
Opvoeding en Onderwys. 


Vir al die jare het ds. Grobler 'n 
troue steun aan sy sy gehad in me- 
vrou Bunty Grobler (gebore Hollo- 
way). Ses kinders is uit die huwelike 
gebore onder andere ds. Gerrie Grob- 
ler (jnr.) en mevrou ds. Dirk Stoltz. 
Mevrou Grobler was behalwe moeder 
in die huis onder andere lid van die 
Hoofbestuur van die N.H.S.V., lid van 
die Boekverspreidingskomitee, op die 
Kleuterskool-komitee, Voortrekkeroffi- 
siere. In 1936 is op Potgietersrust 
reeds 'n Sustersverenigingtak gestig 
met mevrou B. J. Vermooten as voor- 
sitster. Dus nog voor die onstaan van 
die N.H.S.V. 





Ds. en mevrou Grobler by die emeritaat. 


Ds. Grobler het die kerk op waar- 
dige en diensbare wyse verteenwoor- 
dig in volk en gemeenskap. 


By verskeie kultuurverenigings was 
hy `n leier, by die Reddingsdaadbond, 
lid van die Transvaalse Voortrekker- 
bestuur, leier van die simboliese Osse- 
watrek (Louis Trichardt wa), ritmees- 
ter by die Koetsfeeste, lid van die 
Krugergenootskap, (Genootskap Oud- 
Pretoria en die Stigting Simon van 
der Stel. 


Die Opvoeding en Onderwys was 
steeds sy belangstellingsveld. Bene- 
wens lid van skoolrade, beheerrade, 
skoolkomitees is hy lid van ons kerk 
se Raad vir Opvoeding en Onderwys, 
lid en voorsitter van die Trans Oranje 
Insituut vir Buitengewone Onderwys, 
skool vir Serebraalverlamdes, Willie 
Snyman Skool vir ,,Een talent kin- 
ders” ensovoorts. 


Daar is meer om te noem maar 
genoemdes toon die wye belangstel- 
lingsveld van ds. en mevrou Grobler 
waar met gerustheid verantwoordelik- 
heid aan hulle opgedra kon word. 


Hulle kyk met dankbaarheid terug 
op die afgelegde skof en verklaar dat 
dit `n voorreg en genade is om in 
die kerk te kan lewe en werk en hulle 
is dankbaar dat dit 'n voorreg was en 
is om soveel kollegas te hê vir wie 
hy die hoogste agting het. As sy pre- 
dikante noem hy in besonder die 
name — H. P. Wolmarans en H. C. 
M. Fourie, en S. Vermooten as dié 
van sy eggenote. 

Die kerk betuig sy waardering vir 
mooi en getroue diens gelewer en 
bid sterkte toe vir die pad vorentoe. 
Hulle het nie uitgespan nie, maar is 
net verspan op 'n ander plek, miskien 
met minder eise, maar tog geleentheid 


is vir ons goed. Daar is groot vrede 
in ons gemoed.” 


— DS. P. M. SMITH. 





VAKANSIEWOONSTELLE 
WARMBAD 


Keurige vakansieverblyf vlak- 
by die Minerale Bad. Verskil- 
lende tipe woonstelle (2 tot 
7 beddens) elk met badka- 
mer, kombuis, oop stoep en 
gratis motorafdak; grasperke 
en braaivleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 
halte meubels; ingeboude kle- 
rekaste en kombuiseenhede; 
elektriese stowe, ketels en ys- 
kaste; beddegoed, kookge- 
reedskap en eetgerei word 
volledig voorsien. Brosjure 
gratis beskikbaar. 
SPA-VISTA 
VAKANSIEKOONSTELLE 
Voortrekkerweg 55, 
Telefoon 535, Warmbad, Tvl. 

SKRIFVERKLARING...... 


Met Hosea 6:11 staan ons weer by 
een van die lastige probleme wat in 
dié profeteboek so volop is. Daar staan 
in ons Afrikaanse Bybel: 


Ook vir jou, o Juda, is daar 'n oes 
beskik as Ek die lot van my volk 
verander. 


Dit lyk of hier iets goeds vir Juda 
aangekondig word, maar waarop dui 
die ,,ook”? In die voorafgaande verse 
het dit gegaan oor die afskuwelike 
verval wat in Israel ingetree het, en 
dit lyk nie of daar enige verband 
bestaan tussen wat hier gesê is nie. 
Die New English Bible het die pro- 
bleem probeer oplos deur die twee 
dele van die vers te skei, die eerste 
deel in ongunstige sin te verstaan en 
die tweede deel saam met die begin 
van hoofstuk 7 te lees. Daarvoor be- 
staan daar goeie gronde. Oes word as 
beeld van oordeel gebruik in Jeremia 
91:33, en die vers- en hoofstukindeling 
van ons Afrikaanse Bybel skei dikwels 
dinge wat bymekaar hoort. Tog lyk dit 
die beste om die toesegging aan Juda 
in gunstige sin te verstaan, en wel om- 
dat die laaste deel van die vers en 
die eerste deel wat volg nie anders as 
gunstig verstaan kan word nie. Vers 
11 slaan dus terug op vers 1-8, en die 
gedeelte tussenin (vers 4-10) is `n 
sydelingse verwysings van die profeet 
na die skynbare onmoontlikheid om 
Israel en Juda te herstel. Ons vertaal 
dus effens anders: 


Ook vir jou, Juda, is daar 'n oes 
beskik as Ek my volk herstel, as Ek 
Israel genees. 


Om die volk se lot te verander, 
beteken om die volk te herstel tot 
wat hy vroeër was, en daarom vertaal 
ons so. Die laaste twee dele van die 
vers is paralelle uitdrukkings wat 
dieselfde beteken. Hier staan dus ʼn 
heilsbelofte. God gaan die verhouding 
tussen Hom en sy volk herstel. Hy 
gaan hierdie siek liggaam van Israel 
genees, en daarin sal Juda deel. Van- 
uit hulleself is daar n6g vir Israel 
nog vir Juda moontlikheid tot herstel. 
God gaan dit doen, heeltemal eensy- 
dig, ten spyte van hulle. Die herstel 
geskied egter nie deur die verval te 
negeer nie. Gods geregtigheid eis dat 
die sonde in sy brute naaktheid open- 
baar sal word. Net soos in die vorige 
perikoop, volg op die heilsbelofte 
dus eers die oopvlekking van die bose 
sweer. Die volk moet weet hoe groot 
sy sonde en ellende is. 


Nadat ons 7:1 se eerste deel met 
6:11 saam gelees het, is daar nou ʼn 
klein wysiging nodig om vlot te lees: 


Die ongeregtigheid van Efraim word 
openbaar en die booshede van Sama- 


ria; want hulle pleeg bedrog en die 
dief breek in en 'n rowerbende plun- 
der op die straat. En hulle sê nie in 
hulle hart dat Ek aan hulle boosheid 
dink nie; nou omsingel hulle dade 
hulle, dit lê oop voor my aangesig. 





PROF. DR. J. P. OBERHOLZER 





Die beeld wat ons hier kry van 
die toestande in Israel (Efraim) en 
veral in die hoofstad van die ryk, 
Samaria, is dié van 'n land en `n 
stad waar die reg en orde in duie ge- 
stort het. Bedrog, diefstal en roof 
gaan voort asof dit normale dinge is. 
Die samelewing het verrot geraak. Die 
ergste is dat die samelewing bestaan 
uit mense wat die volk van God ge- 
noem word. Hulle gaan aan asof God 
nie bewus is van hulle bose dade nie, 
asof daar nie gebooie is wat dié dinge 
verbied nie. Nou sal dit bekend word 
dat God terdeë van hulle boosheid 
bewus is. Daarvoor sorg hulle dade; 
dié is so brutaal oop en bloot dat 
daardie samelewing van geen kant 
meer benader kan word sonder om 
teen verrotting te stuit nie. God slaap 
nie! 

Die verse wat volg, is weer baie 
moeilik om verstaanbaar te vertaal. 
Uit vers 7 kan ons aflei dat die pro- 
feet met sy ,,sonderegister” nou oor 
die koningsmoorde handel wat so dik- 
wels in die noordelike ryk voorgekom 
het. Die beeld van die brandende oond 
is egter moeilik verstaanbaar en so 
ook die verwysing na die uitwerking 
van sterk drank op die koning en 
vorste. Die Afrikaanse Bybel vertaaal 
soos volg: 


3. Met hulle boosheid verbly hulle 
die koning en met hulle leuens die 
vorste. 


4. Hulle is almal owerspelers; hulle 
is soos 'n oond wat bly brand, ook 
al het die bakker opgehou met stook, 
vandat die deeg geknee word totdat 
dit deursuur is. 

5. Op die dag van ons koning is die 
vorste siek van verhitting deur wyn; 
hy steek sy hand uit na die spotters. 

6. Ja, hulle het hul hart gemaak 
Soos 'n oond in hul arglistigheid; die 
ganse nag deur slaap hulle bakker, in 
die more vroeg brand dit soos 'n 
vuurvlam. 


7. Hulle almal gloei soos 'n oond en 
verteer hul regeerders, al hulle ko- 
nings val; daar is niemand onder hulle 
wat My aanroep nie. 

Wie dié gedeelte noukeurig lees, 
besef meteens dat hier `n klomp pro- 


HOSEA 6:1 


bleme is. Reeds in vers 3 vind ons 
dit moeilik om te begryp hoedat die 
inwoners van Efraim, en spesifiek van 
die hoofstad Samaria (want die ,,hulle” 
in vers 3 is tog seker dieselfde as die 
,hulle” in vers 2), die koning en sy 
amptenare (die vorste) met hulle 
boosheid kan verbly. 


Die koning en amptenare is die 
mense wat die reg moet handhaaf en 
die orde binne die samelewing moet 
verseker. Wat hier eintlik gesê word, 
is dat die volk in hulle verhouding 
teenoor die owerheid dieselfde bedrog 
en verrotting laat heers as teenoor 
mekaar. Die koning is die slagoffer 
van hulle boosheid. ,,Verbly” is dus 
nie die regte woord nie. Ons sou kon 
vertaal: 


In hulle boosheid maak hulle die 
koning argeloos en in hulle valsheid 
die amptenare. 

Die bedoeling is dan dat hulle die 
koning en amptenare op listige wyse 
tot `n vrolike onbehoedsaamheid be- 
weeg (vergelyk vers 5). Ook die 
woord ,,owerspelers” pas nie in die 
samehang nie. Baie geleerdes neem 
aan dat die Hebreeuse teks hier ge- 
skonde is, en soek dan na moontlike 
ander woorde wat hier kan gestaan 
het. Dit lyk my egter waarskynlik dat 
die woord wat met ,,owerspelers” ver- 
taal is, ook `n nie-seksuele betekenis 
kan hê soos ,ontroues, bedrieërs” en- 
sovoorts. In hulle verhouding teenoor 
die koning is die mense dus vals en 
onbetroubaar. Hulle word dan vergelyk 
met 'n bakoond wat bly brand ook 
wanneer die bakker opgehou het met 
vuurmaak. Solank die brood rys en 
die bakker slaap, behoort die oond 
dood te gaan. Hierdie mense is egter 
anders. Hulle is soos `n oond wat 
brand wanneer hy koud behoort te 
wees en juis daarom so gevaarlik is. 
Die regeerders word deur die skyn 
van rustigheid in die samelewing en 
deur die gulheid waarmee hulle op 
die koninklike feesdag onthaal word, 
tot 'n valse gerustheid verlei, om dan 
plotseling en onverwags vermoor te 
word. Dit geskied sonder dat God 
koning behoort te wees nie. Hulle stel 
na geliewe nuwe konings aan en ver- 
moor hulle na geliewe. 
daarin geken word. Hulle roep Hom 
nie aan om sy wil te verneem oor wie 





Dit is seker: Christus sal as regter 
oor lewendes en dooies eers verskyn 
nadat van tevore sy teenstander, die 
Antichris, gekom het, om die wat gees- 
telik dood is, te verdwaas, 


— Augustinus. 

DIE BOODSKAP VAN DIE PSALMS 


7] Van bladsy 9 


Omdat Hy Heer is oor die ganse 
skepping, daarom loof en prys hulle 
Hom; daarom vlug hulle na Hom toe 
in hulle nood, smeek hulle by Hém 
om genade; dra hulle hul koning aan 
Hom op; prys hulle Hom oor die 
voortreflikheid van sy Wet. Hulle het 
geweet om onder alle moontlike en 
onmoontlike lewensomstandighede tot 
Hom, die almagtige Skepper, die ewige 
Koning, die troue Verbondsgod te 
gaan in lied en gedig in die tempel. 
Hulle kén nie swyg nie, omdat hierdie 


God sin, rigting en doel aan hulle 
lewe gegee het. 
Wanneer `n mens in die Nuwe Tes- 


tament soveel verwysings na en aan- 
halings uit die boek van die psalms 
vind en wanneer 'n mens byvoorbeeld 
in die brief aan die Hebreërs sien 
watter besondere plek gedeeltes uit 
die psalms inneem wanneer daar oor 
Jesus Christus gepraat word, dan be- 


sef `n mens opnuut weer dat daar 
tussen die persoon en werk van Jesus 
Christus en die psalms `n baie noue 
verband is. 


Hierdie verband bestaan daarin dat 
Christus die middelpunt is van die 
geloof in God; en omdat dit in die 
psalms juis gaan oor die geloof in 
God, daarom gaan dit (as `n mens 
vanuit die Nuwe Testament terugkyk) 
eintlik maar oor Jesus Christus die 
middelpunt van die geloof. Al word 
die naam van Jesus Christus nêrens 
in die psalms genoem nie, en al is 
daar geen direkte verwysing na Hom 
nie, is Hy tog altyd die diepste grond 
van die geloof wat daar bely word. 
Daarom kan ons wat vandag leef, en 
wat vanuit die gebeure in die Nuwe 
Testament terugkyk, Jesus Christus 
beter leer ken wanneer ons met aan- 
dag en oorgawe luister na die psalms. 





WEN 'N 


1972 MEAN I 


DE LUXE 





OF 


R1200.00 KONTANT IN DIE ALGEMENE KENNIS-WEDSTRYD 


UITGESKRYF DEUR DIE NEDERDUITSCH HERVORMDE KERK COLIGNY. 


ë REELS: 

“| 1. Enige persoon behalwe die drie organiseerders van die wedstryd mag 
J deelneem. 

| 2. Inskrywings moet op 'n skoon vel papier of koepon geskryf word en in 'n 
E verseëlde koevert geplaas word. Onthou om u naam en adres daarop in 
ë te vul. 

“| 3. Die getal inskrywings per persoon is onbeperk, maar elke inskrywing 
- moet vergesel word van 'n minimum-donasie van R1.00. 

“| 4. Ongekruisde posorders moet gebruik word vir die donasie en uitge- 
ë maak word: Algemene Kennis-Wedstryd, Posbus 116, Coligny, Wes-Tvl. 
H 5. Die beslissing van die beoordelaars is finaal en geen korrespondensie 
ë sal gevoer word nie. 

#| 6. In geval van 'n gelykop uitslag, sal soortgelyke wedstryd vir die wenners 
ë uitgeskryf word, totdat 'n finale wenner uitgewys is. 

#| 7. Die sluitingsdatum is (inskrywings met posstempel) 30 April 1972. In- 
- dien nie genoeg inskrywings ontvang word nie, sal die sluitingsdatum 
ë uitgestel word en in die pers aangekondig word. 

“| 8. Die motor kan besigtig word by die verskaffers: Coligny Motors. 

#| 9. Hierdie advertensie verskyn net een keer. 

# VRAE: 

- 1. Wie was die 1ste Predikant van Transvaal? 

“| 2. Wie was die 1ste Minister in 1926? 

#| 3. Watter Krieketspan het in 1970-71 die Gilette beker gewen? 


ANTWOORDE: 

Afgetrede 


egpaar 
weer 
jonk 
en 
gesond 


Duisende bejaarde Suid-Afrikaners 
gebruik SALUSA 45, die verbasende 
pil wat die probleme van oudwording 
verlig. In `n brief van 1 November 
1971 vertel mnr. en mev. Keith Dawes 
van 'Tynemouthweg 63, Plumstead, 
Kaapstad van hulle ondervinding 
met SALUSA 45. 

Mnr. en mev. Keith Dawes se ge- 
sondheid was tot `n paar jaar gelede 
glad nie goed nie. Hy was ondergewig 
en het sleg geslaap en geëet. Haar 
bloedsomloop was swak, en sy het 
byna die gebruik van haar regterarm 
en -hand verloor weens rumatiek. 
Dit was so erg dat sy nie eens 'n 
teelepel kon optel nie. Sy was af- 
hanklik van haar linkerhand. 

Toe het hulle gereeld SALUSA 45 
begin gebruik, met verbasende resul- 
tate. Mev. Dawes het die gebruik 
van haar regterarm en -hand herwin 
en haar bloedsomloop is feitlik weer 
normaal. Haar man slaap lekker en 
sy eetlus is normaal. 

Nou geniet hulle werklik hulle af- 
trede — `n gesonde, gelukkige egpaar 
wat jare jonger voel. SALUSA 45 
het hulle nuwe lewenslus gegee. 
Daarom beveel hulle dit sterk aan by 
mense wat voel dat hulle ouderdom 
teen hulle begin tel. 


LEWENSLUS VIR DIE MIDDELJARE 


TABOLIC ACTIVATOR. 


NEW VIGOUR FOR THE MATURE YEARS 





Gebruik daagliks SALUSA 45 vir die 
beste resultate. Een maand se voorraad 
kos R2,35. Drie maande s'n slegs 
R5,95. Verkrygbaar by alle apteke. 


6898 /a 





KRONIEK. ..... 


Die afgelope dekade of meer is die 
teologiese toneel oorheers deur aller- 
lei nuwe en radikale strominge wat 
al die ou bekende gedagtes in die 
teologie wou omverwerp en vernietig. 
Die rassehaat van die tweede wêreld- 
oorlog soos dit tot uiting gekom het in 
die vervolging van die Jode in Nazi- 
Duitsland het aanleiding gegee tot `n 
angsvallige soeke na 'n nuwe verhou- 
ding tussen die volkere. Daaruit is 
gebore die integrasie-teologie. Die 
integrasie gedagte is byvoorbeeld deur 
die Nederlandse professor J. Verkuyl 
in `n geskrif betitel as: ,,De boodschap 
der bevryding in deze tijd.” Volgens 
hierdie geleerde is dit eintlik die hoog- 
tepunt van die boodskap van Jesus 
Christus dat die mure tussen volke 
afgebreek moet word — alle grense, 
skeidinge en verskille word, volgens 
Verkuyl, in en deur Jesus Christus tot 
niet gemaak. Hierdie teologie wat uit 
angs en uit verleentheid gebore is, het 
totaal uit die oog verloor dat dit geen 
boodskap van bevryding is nie, maar 
die grofste vorm van rassewaan en 
rassehaat denkbaar. Dit is die voort- 
setting van die ou Babiloniese poging 
om van die Jode Babiloniërs te maak, 
Soos ons in die Ou Testament in die 
boek Daniël lees. In plaas van bevry- 
ding word dit slawerny en dwang — 
die ander mag en moet soos ons word. 
Wie anders is en wil bly, is `n ketter. 


Die werkswyse van hierdie teologie 
is om met die ander in gesprek te 
tree om sodoende tot beter begrip te 
kom en mekaar te verstaan. In die 
praktyk is hierdie gesprek, of dialoog, 
soos hulle dit graag noem, egter dik- 
wels nie `n dialoog nie, maar `n mono- 
loog; nie 'n soeke na wedersydse be- 
grip nie, maar veroordeling en 'n po- 
ging om deur dwang toegewings af 
te dwing. In ons land is hierdie dia- 
loog in sekere kringe gewoonlik be- 
skryf as: saam gesels oor `n koppie 
tee. 


Die armoede na die tweede wêreld- 
oorlog, die oorlogsellende, die herop- 
bou van Europa, die strewe na beter 
verhoudinge het ook die armoede van 
die onderontwikkelde lande skerp na 
vore gebring. Die ou teologie van die 
,Social-gospel” het hierdeur weer vas- 
trapplek gekry. Die aksent is toe 
geplaas op die sogenaamde ,,sosiale 
geregtigheid”. Dit het gegaan oor die 
,daad van naasteliefde” die gee van 
'n beker koue water. Deur hierdie 
teoloë, soos deur die integrasie mense, 
is groot vraagtekens geplaas by die 
ou gevestigde kerklike lewe en dog- 
mas. Soos eeen teoloog, ek meen Bon- 
hoeffer, op 'n keer gesê het: die kerk 


N NUWE GELUID 


kan nie meer sinvol in hierdie wêreld 
'n woord spreek nie, maar kan die 
evangelie alleen nog deur dade ver- 
kondig. Hierdie mense wat die aksent 
op die daad geplaas het, het vergeet 
dat die dade na buite. die melodie van 
die seloof, steeds getoets moet word 
deur die stemvurk van die verkondig- 
de Woord. Waar hierdie toets ont- 
breek, word die melodie `n kakofonie. 


DR. A. J. G. DREYER 





Uit verleentheid met `n kerk wat nie 
net in barmhartigheidsdiens wou op- 
gaan nie, maar aan die gemeenskap 
van die gelowiges rondom Woord en 
sakrament gebonde wou bly, het som- 
mige teoloë begin om die kerk bin- 
neste buite te keer (titel van Hoeken- 
dijk se boek oor die kerk). Die kerk 
as organisasie moes plekmaak vir die 
,huisgemeentes” vir gesprekskringe, 
vir vrye persoonlike oortuiging. Som- 
mige het selfs voorgegee dat die kerk 
sy deel gedien het aangesien Christe- 
like waarheidselemente selfs aange- 
tref word in die wetgewing en kul 
tuurvorme van die meeste volke as 
gevolg van die vroeëre invloed van 
die Weste. Hulle het vergeet dat die 
Skrif aan die kerk `n plek en `n taak 
gee tot by die wederkoms van Chris- 
tus — pas in die nuwe Jerusalem sal 
daar geen tempel meer wees nie. God 
sal self op sy tyd die kerk opneem 
omdat daar dan `n ewigdurende erc- 
diens sal wees. 

So is daar ook talle ander ,,teolo- 
giese” rigtings gebore byvoorbeeld die 
teologie van die rewolusie. die teolo- 
gie van die hoop, die God-is-dood teo- 
logie, die teologie van die ekumeniese 
beweging, ensovoorts. 

Hierdie groepe wil meestal met 
ieder en `n elk en 'n inkelte, soos 
oom Kaspaas sou sê, in gesprek tree. 
So het die Nederlandse Hervormde 
Kerk 'n skrywe uitgegee: ,,In gesprek 
met Rome”. In die praktiese teologie 
weer boekies oor die gesprek met die 
buitekerklikes, ensovoorts. 

Nou het daar vanuit Amerika, mis- 
kien die land met die mees radikale 
teologie, 'n unwe geluid gekom. By 
die beraad oor kerkvereniging te Den- 
ver, Colorado, het 'n godsdiens-sosio- 
loog P. L. Berger in Oktober 1971 
'n merkwaardige stelling gemaak. In 
1950, volgens hom, was die kerke in 
die V.S.A. so selfverseker en voort- 
varend dat geen mens hulle kon be- 
reik nie. Vandag word die kerke ge- 
kenmerk deur 'n senuwee-ineenstor- 
ting; hulle het nou verval in `n soort 


masogistiese (sadistiese) selfkastyding 
of `n historiese selfverdediging. Hy 
meen dat alle pogings tot kerkver- 
eniging `n mors van tyd is alvorens 
die kerke nie weer hulle selfvertroue 
herwin nie. 


Die kerk soek nou buite hulle self 
na kulturele en ideologiese toevlugs- 
oorde, en hy noem die dinge wat hier- 
bo aangehaal is onder die nuwe teo- 
logieë. Die kerk het geleer om te luis- 
ter na die sogenaamde ,,moderne 
mens” — om te luister om ander te 
verstaan, is goed; maar om te luister 
en van die .,moderne mens” die be- 
vrydende woord te verwag, is demo- 
raliserend. Hy sê dat dit tyd geword 
het dat die kerk ophou met luister na 
wat die mens te sê het en weer `n 
keer vra: wat het die kerk aan die 
mens te sê? Die boodskap is en bly 
die ou verhaal van die verlossings- 
geskiedenis vanaf Genesis oor Exodus 
en die opstanding van Christus. Hier- 
die boodskap kan op baie maniere 
verkondig word, maar dit is nou nodig 
om dit met gesag te verkondig — die 
gesag wat gebore is uit geloof wat die 
resultaat is van `n diepgaande kon- 
frontasie met die vleesgeworde Woord 
wat die ware sondige toestand van 
die mens ondubbelsinnig duidelik stel. 


Sy slotopmerking: geloofsleiers is 
nie die mense wat oor mekaar val 
om met almal in gesprek te tree nie. 
Ware geloofsperiodes word nie geken- 
merk deur .,gesprekke” nie, maar 
deur verkondiging van die Woord. 

Hierdie kritiek uit die midde van 
die .moderne teologie” is `n nuwe 
geluid — miskien `n stem in die woe- 
styn, maar `n stem wat die spyker op 
die kop geslaan het. 


'N NUWE NEDERLANDSE CHRIS- 
TEN STUDENTEVERENIGING 


In Utrecht, Nederland is `n nuwe 
organisasie van Christeilike studente 
gebore wat weer wil wees wat die 
oue Christen Studentevereniging was. 

Hulle besware teen die bestaande 
vereniging. soos dit nou geword het, 
gaan veral teen die feit, dat in die 
huidige Verenieing nie meer oor 
Christelike geloof en Bybel gepraat 
word nie, en dat daar 'n eensydig ge- 
rigte marxistiese-leninistiese propa- 
ganda eevoer word. gedikteer deur 
die hoofbestuur on Woudschouten. 


— (Gemeente Opbouw. 

VRAEBUS...... 
DIE STAL 


Die broeder O. R. O'Neil van Voor- 
trekkerstraat 39, Belfast verwys na 
die geboorteplek van Christus na aan- 
leiding van Matt. 2 en Lukas 2, en 
wys daarop dat die woord ,,stal” as 
geboorteplek van onse Heer nie ge- 
bruik word nie, maar wel dat hy in 'n 
krip gelê het. 

Hy vestig die aandag daarop, dat 
prente van die geboorteplek ook diere 
daar aantoon, hoewel die Bybel daar 
niks van sê nie. 

Nou vra hy of dit aanvaar moet 
word, dat Jesus in `n stal gebore is. 





DS. JOH. DREYER 





Antwoord: 


Die vraesteller moet daarop let, dat 
waar Lukas 2:7 meedeel, dat ,,Maria 
haar eersgebore Seun in die krip neer- 
gelê het”, die rede daarvoor meege- 
deel word naamlik ,,omdat daar vir 
hulle geen plek in die herberg was 
nie.” Verder moet hy rekening hou 
hoe 'n herberg in dié tyd was. Dit 
was gewoonlik vierkantig gebou met 
vertrekke langs die kante en met `n 
groot binneplaas. In so `n binneplaas 
het die diere van die reisigers vernag. 

Toe Josef en Maria vanuit Nasaret 
dan in Betlehem aankom, was die stad 
van Dawid vol mense wat van elders 
gekom het vir die inskrywings (die 
sensus) wat keiser Ausustus beveel 
het. (Iukas 2:1. 3), want elkeen moes 
in sy eie stad” ingeskryf word. Daar- 
om kon hulle geen plek in die kara- 
vanserai of herberg vind nie. Die 
toestand van Maria het dit nie toege- 
laat dat die hele stad deur na `n 
ander verblyfplek gesoek kon word 
nie. Die geboorte uur was op hande 
en so is Jesus in die binrsaplaas of 
stal gebore en het Maria hom in 
doeke toegedraai en in 'n krip neerge- 
lê. 

En omdat die binneplaas die stal 
van die diere was, was daar vermoede- 
lik die nag ook die kamele en esels 
van die reisigers en daarom wys die 
tekeninge van die geboorteplek ook 
soms diere aan. 

Hierdie gedagte dat daar diere by 
die geboorteplek was is mooi. Daar 1ê 
'n diepe betekenis in. Christus het 
immers nie net gekom vir die redding 
van mense nie, maar sy koms is ook 
tot bevryding van die skepping wat 
wag met reikhalsende verlange op 
die openbaring van die kinders van 
God” om self ,.vryzemaak te word van 
die slawernv van die verganklikheid 
tot die vryheid van die heerlikheid 
van die kinders van God” (Rom. 8:19- 
21) 


'N SATANSTEMPEL IN 
AMSTERDAM, 
NEDERLAND 


Die buitelandse pers berig dat Sa- 
tanisme, die aanbidding van Satan, in 
ons hedendaagse verwarde, van God 
vervreemde wêreld toeneem en dit 
nog al in die Westerse lande wat eer- 
tyds die bakermat van die Christedom 
was. 


In die verlede is al berig, dat in 
Amerika sulke sataniese organisasies 
bestaan en dat een of ander vyand 
van die geloof in God na vore gekom 
het as stigter van die geloof en aan- 
bidding van Satan. 


As die Satan in Judas ingevaar het 
(Joh. 13:27) kan hy dit vandag ook 
nog doen. 


Hierdie duiwelse geloof vorder blyk- 
baar. Die vyandskap teen God is die 
dryfkrag daartoe. 


Dat dit oorgewaai het na Wes- 
Europa toe, gesien die vervalle toe- 
stand van geloof en sede daar, is geen 
wonder nie. 


Die jongste berig is dat Amsterdam 
die sinagoge van die Satan (Open- 
baring 2:9 en 3:9) gekry het. Dit is 
daar gebou vir die paar miljoen 
Satansaanbidders in Wes-Europa. 


Amsterdam, wat in sedeloosheid 
Sodom oortref, val die perverse ,,eer” 
te beurt om die sentrum van hierdie 
duiwelse werk te wees. Amsterdam, 
die stad van die koninklike Oranje- 
huis! Amsterdam, die hoofstad van die 
nageslag van Geuse. die toevlugsoord 
van Hugenote! Sal dit nie vir Sodom 
en Gomorra verdraagliker wees nie, 
in die oordeelsdag nie? 


— Joh. Dreyer. 


Die ,,Vredesweek” is eintlik 'n aan- 
sporing tot rewolusie, om alle belem- 
meringe wat daar nog is met geweld 
weg te werk, om self die aardse 
paradys te kan bou. 


Om dekens aan Angola te gee, lyk 
geweldig humanitêr te wees, maar in 
werklikheid is dit steun aan rewolu- 
sionêre groeperinge. En dit onder die 
dekmantel dat Jesus rewolusionêr was 
en tot dade van rewolusie oproep, 
liefs sonder geweld, maar so nodig 
met geweld. 


— Ds. W. Glashouwer in Gemeente 


OPDDouW. 

Elke deel van u liggaam kry 
sy lewensenergie van die suur- 
stof en voedingstowwe in die 
bloedstroom. Bloed sirkuleer om- 
dat dit gepomp word deur die 
hart — die wonderbaarlike, ge- 
spierde masjien wat jaar in jaar 
uit onophoudelik werk om lewe 
en gesondheid te bewaar. 

Soms word die hart wel 'n 
bietjie moeg, sy klopping swak 
of onreëlmatig. Dit is egter nie 
altyd aan 'n ernstige hartkwaal 
('n saak vir die spesialis!) te 
wyte nie. Dikwels dui dit een- 
voudig op verswakte hartspiere 
en gevolglike ondervoeding van 
u liggaam . . . en dit kan u baie 
afmat en uitput. 

In sulke gevalle gee Dr. Allens- 
Watersugpille doeltreffende ver- 
ligting. Dr. Allens - Watersugpille 
belemmer nie enige ander behan- 
deling wat u ondergaan nie, maar 
as u wel 'n dokter raadpleeg, sê 
hom dat u hulle gebruik. 


Dr. Allens- 
Watersug- 


Pille 




















Die Fvaneelie en die Moderne Mens 


Dietrich Bonhoeffer: 

Bonhoeffer, ook 'n Duitser, en ook 
sterk beinvloed deur gebeure voor en 
tydens die wêreldoorlog, hou hom net 
soos Tillich besig met `n ontleding 
van hierdie moderne mens wat die 
evangelie hoor. Sterk stel hy die 
mondigheid van die wêreld en mens 
vandag aan die orde. Sowel in sy 
denke as in sy manier van skryf is 
Bonhoeffer baie radikaal. Daar sit in 
sy manier van denke iets borends, hy 
wil tot die grond van elke saak deur- 
dring. Hy stel dit egter ook duidelik 
dat hy alleen maar vrae wil stel, as 
bydrae tot die diskussie. Alles wat hy 
sê is vir homself nog lank nie duidelik 
nie. In sy uitsprake oor die mondig- 
heid van die mens is hy met al die 
radikaliteit wat eie is aan hom aan 
die eksperimenteer. 

Hoofsaak in Bonhoeffer se denke 
oor hierdie saak is dat hierdie mon- 
dige mens geen voog meer nodig het 
nie, dat hy God ook nie meer nodig 
het nie, dat hyself sy eie potjie moet 
krap, en self die wêreld moet inrig. 
Die voortskreidende mondigwording 
van die wêreld hou in dat God steeds 
verder uit die wêreld verdring word, 
totdat Hy geheel en al oorbodig ge- 
word het. Bonhoeffer streef na 'n 
nie-religieuse, nie-godsdienstige inter- 
pretasie van die Bybel. Hy praat van 
'n mondige wêreld en 'n godsdienslose 
mens. Die tyd van die innerlikheid en 
die gewete en die godsdiens is vir 
goed verby. Die vraag vir Bonhoeffer 
is: Hoe kan ons oor God praat sonder 
om te praat oor die godsdiens, dit wil 
sê die aan-hulle-tyd-gebonde voorstel- 
linge van die metafisika, die innerlik- 
heid ensovoorts? 

Bonhoeffer wys daarop dat sedert 
die laat middeleeue is Europa uit die 
Middeleeuse gesagskultuur op weg na 
'n nuwe wêreld waarin die mens nie 
meer sou leef en glo op gesag van die 
kerk nie, maar as mondige mens 'n 
eie lewe sou lei. Afskeid van die on- 
mondigheid beteken ook 'n afskeid van 
die religie, die godsdiens. 'n afskeid 
van die kerke, 'n afskeid ook van 
,God"”. Daarom is die onvermydelike 
konklusie waartoe Bonhoeffer moet 
kom: Voor ons 1ê daar 'n tvd sonder 
enige godsdiens. Religie. godsdiens. is 
vir hom die naam vir 'n aantal ver- 
skynsels uit die Duitse Protestantisme 
van die laaste eeu. Dit is 'n historiese 
verskynsel wat op 'n dag weer ver- 
dwyn. En die 20ste eeu is vir Bon- 
hoeffer die tyd van sy verdwyning. 

Die godsdiens wys die mens in nood 
op die almag van God wat as vanself- 
sprekend van bo af in die wêreld en 
in die lewe van die mens ingryp. Die 
Christelike geloof daarenteen, moet 


die aanwesigheid van die nederige 
God in die wêreld verkondig, en die 
mens wys op die onmag en die lyding 
van God. Alleen die lydende God kan 
ons help. Nie-religieuse, nie-godsdien- 
stige interpretasie van die Bybel be- 
teken vir Bonhoeffer Christus-inter- 
pretasie. Die Christen ken nie meer 
twee wêrelde, een van God daar bo, 
en die ander van die mens hier 
benede nie. Die Christen ken nog 
net een werklikheid: Jesus Christus, 
die werklikheid van God in die werk- 
likheid van Gie wêreld. Daar is nie 
twee wêreide, Sondag se wêreld van 
die geloof, en die week se wêreld van 
wetenskap en kennis nie. 





DS. D. J. C. VAN WYK 


Soos ons kan sê dat die teologie na 
die eerste wêreldoorlog weer die God- 
heid van God ontdek en beklemtoon 
het, so kan ons sê dat die teologie na 
die tweede wêreldoorlog, Bonhoeffer 
en diegene na hom, weer die wêreld- 
likheid van die wêreld ontdek en be- 
klemtoon het. By Bonhoeffer tref ons 
ook reeds die element aan waarmee 
daar op die oomblik die ergste ge- 
dweep word in die wêreld, naamlik 
die begrip medemenslikheid. 

Ons kan nie anders as om agter 
Bonhoeffer se beheptheid met die mon- 
digheid van die moderne mens `n 
groot vraagteken te plaas nie. Hy was 
beslis nie die eerste wat die mondig- 
heid van die wêreld en mens ontdek 
en aan die orde stel nie. Die hele 19e 
eeuse teologie was al daarmee besig. 
Meer nog, die 18e eeuse Verligting 
het al selfvoldaan verklaar dat die 
mens nou uiteindelik mondig geword 
het. En as ons vandag terugkyk op 
die foute en fale van die Verligting 
dan kan ons nie anders as om te 
glimlag oor die prestasies van mondig- 
heid van daardie tyd nie. So sal daar 
waarskynlik oor 'n paar eeue hier- 
vandaan verder weer geglimlag word 
oor die wane en prestasies van die 
90e eeu. Toe al die mooi ideale van 
die Verligting oor die mondigheid en 
verligtheid van die mens in vervulling 
moes gaan — breek die Franse rewo- 
lusie uit. 

Wanneer is 'n mens nou eintlik 
mondig? In die gewone betekenis van 
die woord is ons moderne mense mis- 
kien die heel laaste wat op mondig- 
heid aanspraak kan maak. Maar meer 
nog. Gestel dat dit waar sou wees dat 
hierdie wêreld en hierdie mensdom 
nou mondig geword het in die sin en 
betekenis wat Bonhoeffer dit bedoel. 
Kan Christus dan nog Heer wees oor 
SO 'n mondige wêreld, en so 'n gods- 


dienslose mens? Die mens wat werklik 
'n Heer het, het geen waan en pre 
tensie meer oor mondigheid nie. Dan 
is jy soos Paulus, kneg, slaaf. Bon- 
hoeffer sê ook die groot taak van die 
kerk is om helpend en dienend in die 
wêreld te staan? 

Maar het so 'n mondige wêreld die 
hulp en die diens van die kerk nog 
nodig? Is dit ook volgens die Skrif 
werklik die enigste taak van die kerk 
om helpend en dienend in die wêreld 
te staan? 

'n Ander vraag: Leef daar werklik 
in Afrika, in Asië, maar selfs ook in 
ons eie Westerse kultuur, so 'n alge- 
mene religie-lose, godsdiens-lose mens? 
Bonhoeffer se oordeel wat dit betref 
en waarby sy hele verdere gedagte- 
gang op bou, lyk taamlik eensydig. 


Rudolf Bultmann: 


Rudolf Bultmann, ook 'n Duitse 
teoloog, gebore in die jaar 1884, wil in 
sy teologie ook antwoord gee op die 
vraag: Hoe verstaan die moderne 
mens die Bybel? Bultmann wil met 
Sy uitleg voorkom dat wanneer ons 
die Nuwe Testament gelees het, die 
indruk gelaat word dat ons 'n mite 
gelees het, iets onwerkliks, `n produk 
van die fantasie. Hy wil dat as ons 
die Bybel gelees het ons 'n werklik- 
heid ontmoet het, 'n werklikheid waar- 
aan ek my lewe en dood kan hou. 
Bultmann wil die Skrif ontmitologi- 
seer, soos hy dit stel. Dit beteken vir 
hom nie dat hy die Skrif as geheel 
wil verwerp nie. Dit is alleen maar 
'n verwerping van die wêreldbeeld van 
die Bybel, die wêreldbeeld van 'n 
wêreld met drie verdiepings, hemel, 
aarde en hel, en die wêreldbeeld van 
`n God wat deur `n offer vir ons son- 
de versoen moes word. 

Om die Skrif te ontmitologiseer be- 
teken vir Bultmann nie dat hy die 
geloof aanneemlik wil probeer maak, 
en die struikelblok, die ergernis (hy 
verwys hier na Matt. 11:6; 18:57; 
96:31) uit die weg wil ruim nie. Hy 
sê geloof is 'n breuk met die ou 
lewensontwerp, of dit is geen geloof 
in die sin van die evangelie nie. 
Daar is egter vir die mens van die 20e 
eeu struikelblokke om tot die geloof te 
kom. Ons leef met 'n ander wêreld- 
beeld as die van die Ou en Nuwe 
Testament. Verder, geloof het in die 
loop van die eeue verword tot niks 
meer nie as net die aanneem van 'n 
aantal beweringe oor God en mens en 
wêreld. Ons wêreldbeeld is deur die 
moderne wetenskap bepaal. Die an- 
tieke wêreldbeeld was mitologies. 
Hierdie struikelblokke moet uit die 
weg geruim word. Bekering in Bybelse 
sin, sê Bultmann, is nie bekering tot 
die antieke wêreldbeeld nie. Die taak 
van die teologie is om struikelblokke 
uit die weg te ruim wat tot geloof 
sou kan lei. 

(VERVOLG) 

Ds. F. van Oosten tree 


Na `n dienstyd van byna `n kwart- 
eeu lê ds. Frits van Oosten op 15 
Maart 1972 sy bediening neer. In 
Januarie het hy reeds afskeid geneem 
waarna hy met verlof was. 

Ds. Van Oosten is 'n pastorieseun. 
Sy vader was `n bekende Rotterdamse 
Hervormde predikant. Gedurende die 
tweede wêreldoorlog is hy afgestudeer 
en het tydens die oorlog hulpdiens 
verrig in die gemeente Katwyk aan 
Zee. 





DS. JOH. DREYER 

Nadat hy in die huwelik getree het 
met mei. Eddy Plumacher uit Nice 
in Suid-Frankryk. die bekende va- 
kansie-oord aan die Middellandse see, 
het die emigrasie gevolg. 

Hul eerste kind, Ferdinand, nou aan 
die Natalse Universiteit te Durban as 
lektor in die regte verbonde, is nog 
in Nederland gebore. Dit was die 
honger tydperk in Nederland tydens 
die Duitste besetting. 

In September 1947 kom hulle in 
Suid-Afrika aan. Na ,,colloduium doc- 
tum”, `n teologiese geleerde gesprek 
met die Kommissie van die Algemene 
Kerkvergadering, word hy tot die be- 
diening in die Ned. Herv. Kerk van 
Afrika toegelaat. 

Daar was vanselfsprekend nie on- 
middellik `n beroep nie. Wat nou 
gedaan met vrou en kind, sonder `n 





Ds. Van Oosten heelwat jonger as 
vandag. 


huis met min geld in die sak, want 
destyds is `n immigrant uit Nederland 
maar heel weinig toegelaat om mee te 
neem as hy die land verlaat. 


Hulle was totaal onbekend behalwe 
vir 'n bekende in Potchefstroom wat 
nog by ds. Van Oosten senior in Rot- 
terdam belydenis van die geloof ge- 
doen het. Dan maar daarheen vir `n 


tydjie, want die vriend was `n ge- 
troude student wat `n klein woninkie 
gehad het. 

Deur bemoeiinge van ds. D. F. 
Erasmus snr., wat konsulent in Swart- 
ruggens was, is proponent Van Oosten 
toe gevra om tydelik daar te werk, 
terwyl mev. Van Oosten en die baba 
seun in die Potchefstroomse pastorie 
agter gebly het. 

Na `n paar weke is hy daarheen 
beroep en op 10 Oktober 1947 is hy 
georden as predikant. 

Gou was die jong pastoriepaar inge- 
burger met Afrikaans as huistaal. 

Gedurende 1950 is `n beroep na Van- 
derbylpark aanvaar, wat in 1958 be- 
eindig is toe sy ou gemeente Swart- 
ruggens hom weer beroep het en die 
beroep aangeneem is. 'n Paar beroepe 
daarna is almal van die hand gewys. 

In die byna vyf en twintig jaar van 
diens in die kerk het ds. Van Oosten 
hom laat ken as `n goeie teoloog, as 
'n gevierde prediker, as `n troue pas- 
tor, as `n warme vriend, en `n gesel- 
lige mens. Hy laat die Swartruggens 
gemeente, waar hy `n vader van die 
hele gemeenskap was, velversorgd ag- 
ter, geestelik en fiannsieel. Mev. Van 
Oosten se gevoelvolle hartelikheid sal 
daar gemis word. 


En nou, dat die ander twee kinders 
ook uit die huis is, een bekwaam 
hom in die handel in Pretoria en die 
ander is student, nou, het ds. en mev. 
Van Oosten en ook mev. Van Oosten 
se moeder, saam na Potchefstroom 
verhuis, waar hulle hartlik verwelkom 
is. 





OM DANK 'TE BETUIG 


JANSON GESIN 


Graag wil ons langs dié weg ons 
innigste dank en waardering betuig 
aan die Administrateur van die Ned. 
Herv. Kerk en sy personeel by die 
kerkkantoor vir die hulp, daadwerk- 
like hulp tydens die afsterwe van my 
eggenoot en ons vader. Hartlike dank 
aan al die predikante wat van heinde 
en ver gekom het vir die ter aarde 
bestelling, aan die redakteur van Die 
Hervormer vir die mooi lewensskets 
en foto, so ook aan ds. Abr. Ras en 
redaksie van die Christelike Vrou. Ons 
sê ook baie dankie aan die superin- 
tendente van Ons Tuis en haar perso- 
neel vir die talle blyke van belang- 
stelling en onderskraging tydens die 
donker dae. Innige dank ook aan ons 
plaaslike skriba en kerkraad vir alles 
wat hulle gedoen het om die laaste eer 


aan hom te betoon. Aan al die getroue 
vriende en familie en almal wat ons 
so onbaatsugtig gehelp en gesteun het, 
nogmaals baie dankie. 


MEV. C. M. JANSON EN 
KINDERS. 


DS. VENTER GESIN 


Dis vir ons `n diepgevoelde behoefte 
en voorreg om langs hierdie weg ons 
dank te betuig aan almal wat met die 
langdurige krankheid en ons 50-jarige 
herdenking van ons ordening belang- 
gestel het. 

Ons noem eerstens die Kommissie 
van die Algemene Kerkvergadering 
wat `n afvaardiging na die hospitaal 
gestuur het op 18 Junie om gelukwen- 

sing aan te bied en te versterk, gees- 
telik en tasbaar. Ons waardeer die 
oorkoms van sy Voorsitter, ds. A. 
Nolte, na die Jubileumfees, asook sy 
eggenote, om die goeie wense van die 
kerk oor te bring. Ons waardeer die 
teenwoordigheid van predikante-gesin- 
ne. 


Ons noem ons geliefde gemeente 
Vredefort vir die reëlings en ver- 
sorging van die jubileumfees en die 
tasbare bewyse van die ondersteuning 
en goedgesindheid deur vriendelike 
sore en geskenk. 


Ons kan nie help nie om ons kinders 
te noem wat gedurende die lange be- 
proewing baie moeite gedoen het met 


[7] Na volgende bladsy 


besoeke en sorg en baie bygedra het 
om die feestelikheid onvergeetlik te 
maak. 


Ons dink aan vriende, vroeëre ge- 
meentelede en sommige buite eie kerk- 
like verband wat groot afstande ge- 
kom het vir hospitaalbesoeke en om 
die herdenkingfees by te woon, andere 
wat boodskappe of geskenke gestuur 
het: in één woord, ons dank gaan uit 
na almal wat in donker dae getroos en 
besoek en gesorg het, en ook deel 
geneem het aan ons groot dag van 
blydskap. 


P. J. J. VENTER, 
M. E. B. VENTER. 


(Tot groot spyt is hierdie bedanking 
soek geraak en kan dus nou eers 
verskyn. — Die Redakteur). 


WAARDERING 
wyle W. J. Conradie 


Tussen die datums 21 Oktober 1890 
en 23 Maart 1971 lê die lewe en 
wêreld van Willem Johannes Con- 
radie wat op Robertson in die Kaap 
gebore en op Senekal in die Vrystaat 
oorlede is. 


Hierdie eenvoudige, maar diep gods- 
dienstige man, moes harde bene kou 
om bo uit te kom. Van 'n bywoners- 
plaas in die Distrik Marguard het hy 
in 1945 sy eie plaas Fairlands in die 
distrik Senekal gekoop en hom toege- 
lê op suiwelboerdery. 


Gebrei deur die storms van die 
lewe, taai, sterk en koppig het hy die 
plaas losgeboer van enige verbande en 
skuld en was hy by sy dood `n wel- 
varende man wat die grootste deel van 
sy besittinge aan die 'Transoranje- 
Instituut vir Buitengewone Onderwys 
nagelaat het om gebruik te word ten 
behoewe van die gestremde kinders 
by Transoranje-Skool vir Dowes, Prins- 
rofskool vir Swaksiendes en Kleuter- 
blindes en Transoranie-Skool vir Epi- 
leptiese kinders. 


Willem Johannes Conradie het nooit 
getrou nie maar hy was hartstogtelik 
lief vir kinders en hierdie groot liefde 
van hom het sy besluit beinvloed om 
sy aardse besittinge aan gestremde 
kinders te laat. 


Hy het min boekgeleerdheid gehad, 
want op 11-jarige ouderdom is sy 
vader en oudste broer binne 14 maan- 
de na mekaar oorlede en moes hy 
uitspring om vir sy moeder en 7 
ander kinders te help sorg. Sy moeder 
en Een ongetroude suster het tot hulle 
dood by hom gewoon. 


Wyle W. J. Conradie — die weldoener. 


Dit is aan min van ons gegee om 
groot dinge te doen en ons name in 
die geskiedenis te skryf. maar elke 
oggend as die blanke dag oor ons 


opkom soos `n seën uit die hemel, 
skryf elkeen van ons deur sy dade 
en sy optrede sy deeltjie op die blank- 
heid. En elke aand as die dag by die 
gisters gebêre word, `n bladsy in die 
verhaal van die mens, dan het elkeen 
van ons gehelp om hom vol te skryf. 
`n Bladsy in die verhaal van die mens, 
besoedel of verheerlik deur ons bedry- 
wigheid. (Uit — .Ook die klein dinge- 
tjies van John van der Berg). 


Daar op sy plaas in die Vrystaat, 
daar in sy eensaamheid het Willem 
Johannes Conradie ook sy deel geskryf 
aan die verhaal van die mens. Die 
gestremde kind sal altyd sy naam 
onthou en in herinnering roep vir sy 
aandeel op die bladsy van die verhaal 
van die mens. 


Die laaste iare het hy alleen op sy 
plaas gewoon maar hy was nooit bang 
nie want hy het geweet 
God is somewhere in the darkness 


and is smiling down on vou. 
In the sunshine and the shadow 


He is there! 
(Patience Strong). 


Die 'Transoranie-Instituut vir Bui- 
tengewone onderwys eer die nagedag- 
tenis van Willem Johannes Conradie. 


Opgestel deur L. N. F. Pretorius, 
die Sekretaris van die Instituut. 





UIT GEMEENTES 


Oosmoot se Hoeksteen 


Saterdag 27 November 1971 was `n 
groot mylpaal in die geskiedenis van 
ons gemeente, Oos-Moot. 

Met dankbaarheid in die hart en 
met alle eer aan die Here wat ons tot 
hiertoe gelei het, kon ons op dié 
datum die hoeksteen van ons nuwe 
kerkgebou lé. 


In die kort bestaanstyd van 34 jaar 
het dit met ons baie goed gegaan en 
het die gemeente pragtig saamgewerk 
om hierdie grootse ideaal verwesenlik 
te sien. Onder die bekwame leiding 
van ons pastoriepaar, ds. en mev. F. J. 
H. Buitendag, het ons vanaf afstigting 
van Villieria-gemeente dadelik met 
boufondsinsameling begin en sien ons 
reeds hoe ons sierlike gebou in ons 
midde verrys. 


Die verrigtinge tydens die hoeksten- 
legging is begin met `n erediens gelei 
deur ds. Buitendag. Die teks by hier- 
die geleentheid was: ,As die Here die 
huis nie bou nie, tevergeefs werk die 
wat daaraan bou.” 


Na afloop van die erediens het die 
kinders van die gemeente `n munt- 
legging gehou ter stywing van die 
klokfonds waarvoor hulle verantwoor- 
delik is. Die hoeksteenlegging is waar- 
geneem deur ds. Buitendag. Prof. dr. 
B. J. Engelbrecht het namens die 
Kommissie van die Algemene Kerk- 
vergadering die selukwense oorgedra. 
Gelukwensinge is ook oorgedra na- 
mens die Kommissie van die Ring van 
Noordelike Pretoria. ons twee susters- 
kerke, die plaaslike Volksraad- en Pro- 
vinsiale raadslede, die skole en ge- 
meenskap en ook die N.H.W.-Bouers. 


Oudl. N. C. BOUWER, Skriba. 


Vyf-en-twintigjarige 
Ampsjubileem 
Ds. Thomas F. Dreyer 


Thomas Frederik Drever is gebore 
op 9 Desember 1921 te Potchefstroom. 
Hy het op Standerton skool gegaan 
waar hy ook in 1939 gematrikuleer 
het. In 1940 skryf hy in aan die U.P. 
waar hy sy BA. en later sy B.D. 
behaal hel. 

VOORTREKKERHOOGTE EN DS. THOMAS DREYER 





Ds. en mev Dreyer met hul kinders — agter Frans, Anchen, Barbara en voor Thomas 








VREDE, met AE G 


Dit was die tema van 'n vredes- 
week in Nederland. Daaroor skrywe L. 
J. Geluk soos volg: 


In die vredeskoerant wat met die 
geleentheid uitgegee is deur die Inter- 
kerklike Vredesraad word onder die 
vermomming van Christelike leer met 
'n lewensgevaarlike ideologie gewerk. 
Die kolomme van die vredeskoerant 
staan oop vir die grofste verminking 
en verbastering van die Woord van 
God, met name die Middelaarswerk 
van onse Here Jesus Christus .. . Dit 
is verbysterend dat vir so baie wat 
Christene genoem word, die Bybel 
feitlik uitgedien is. Dit is be- 
angstigend dat so baie in hulle eenvoud 
hulle laat betower deur `n mengeling 
van negatiwisme aan die een kant 


en idealisme aan die ander kant, om- 
dat hulle nou dan eindelik die heil 
staat sal realiseer. Hulle wil realisties 
wees, maar is dwase optimiste ... 


Hier het ons met 'n dwaling te doen 
wat steeds meer terreine verower, 'n 
beneweling wat deur die vors van die 
duisternis bewerk word. Hoe groot dic 
nood in die wêreld ook mag wees .. 
wanneer die kerk meen dat om in 
hierdie nood te help, maar met ver- 
loëning van haar eerste en eintlike 
roeping en met skaamtelose vervalsing 
van die Woord wat aan die kerk van 
Godsweë is toevertrou, dan gee die 
kerk stene vir brood en vergis hom 
duidelik. So `n kerk is geen kerk 
meer nie, maar in-trument van die 
antichris. 

Gedurende sy studentejare het hy 
aktief deelgeneem aan die studente- 
lewe. Hy was ondermeer voorsitter aan 
die Voortrekker 'Tehuis, Sekretaris 
van die V.S.R., het erekleure in stoei 
verwerf en het op die saalboukomitee 
(tans Anula), die Van der Hoffbestuur 
en op die Joolkomitee gedien. 


Op 31 Januarie 1947 orden ds. J. 
G. M. Dreyer die nuwe predikant in sy 
eerste gemeente — Pretoria-Wes. Vier 
jaar later tree hy in die huwelik met 
Marie Geldenhuys. Uit hierdie huwe- 
lik is daar 4 kinders gebore. 


In 1953 begin ds. en mev. Dreyer 
hulle werksaamhede in hulle tweede 
gemeente, naamlik Bloemfontein. In 
1956 is hulle na die gemeente Harte- 
beespoort en in 1963 na Voortrekker- 
hoogte. 


Ds. Dreyer was egter nie net predi- 
kant gewees nie. In sy onderskeie ge- 
meentes was hy skriba van die ring 
van Pretoria, vise-voorsitter van die 
ring van Bloemfontein, voorsitter van 
die ring van Rustenburg en is tans 
ook nog voorsitter van die ring van 
Pretoria. Verder het hy lank op die 
Raad van Argief en Museum gedien, 
asook op die Pretoriase Huweliksraad 
en op verskeie skoolbeheerrade en 
skoolkommissies. Tans dien hy op die 
Pensioenraad van die kerk asook op 
die Bybelgenootskap. 


EWELD? 


Ek vrees, dat baie wat met die een 
verlange vervul is om hier en nou, 
sonder of met behulp van geweld, die 
ryk van vrede en geregtigheid te bou, 
op die verkeerde weg is. Ons sien by 
hulle dieselfde geheul met die tydgees 
as by die sogenaamde Duitse Chris- 
tene in die Nazityd. .. 

Tans is dit 'n vervorming van die 
Christus na die smaak en idees van 
die rewolusionerende mens. Feitelik 
het hulle te doen met 'n ,ander evan- 
gelie as die Christelike godsdiens”... 

'n Kerk, wat aan hierdie dinge sy 
medewerking verleen, is in diep verval 
en ten seerste op `n dwaalweg 
ons begeer geen vrede en geregtigheid 
deur leuen en bedrog nie, geen vrede 
vir die prys van oorlog met God nie. 


— Hervormd Weekblad. 





























VROUERUBRIEK...... Aanpassing by Fisiologiese veranderings 


Middashoosete 


Daar is reeds op gewys dat die 
sleutelwoorde in die middeljare ,,aan- 
passing” en ,,voorbereiding” is. Aan- 
passing by die hede en voorbereiding 
vir die wat onafwendbaar in die toe- 
koms wag. 

Oor die algemeen kan die probleme 
waarby in die middeljare aangepas 
moet word, in drie hoofgroepe inge- 
deel word, naamlik die fisiologiese, 
die sosiaal-kulturele en die psigolo- 
giese. Ofskoon hierdie probleme van 
mekaar onderskei word, kan hulle 
nooit van mekaar geskei word, aan- 
gesien hulle mekaar nie net oorvleuel 
nie, maar ook met mekaar verweef is. 


Die fisiologiese veranderings: 


Die fisiologiese veranderings wat 
met die middaghoogte van die lewens- 
dag intree, kan deels objektief waar- 
geneem word. Die opvallendstes is 
onder andere om gewig te vermeer- 
der. Die vet verskyn veral om die 
middellyn en staan in die alledaagse 
lewe bekend as die ,.middle-age 
spread”. Verder is daar veranderinge 
ten opsigte van die hare en die vel. 
Die haarlyn word veral by mans. na 
agter verplaas, terwyl dit ook uitge- 
dun word en vergrys. By mans kom 
kaalhoofdisheid voor, die hare in die 
neusgate, die ore en die wenkbroue 
word dikker. terwyl die baard dunner 
word en stadiger groei. 

By vroue verdwyn die sagte dons 
op die bolip en maak plek vir dikker 
en gekleurde hare. Die vel word har- 
der op die gesie, nek, arms. hande en 
plooie maak hulle verskyning. Ook 
vorm sakkies onder die oë en die 
gelaatskleur word bleker. Verder is 
daar die geleidelike verswakking van 
die sintuie, veral die gesig en die 
gehoor. 

Ander minder ooglopende verande- 
rings is die verdowwing van die oog- 
glans. die tande verrot. die spiere ver- 
loor hulle elastisiteit. die bene word 
bros en breek maklik, die gewrigte 
word styf ensovoorts. 

Daar is ook inwendige veranderinge 
wat nie met die blote oog waargeneem 
kan word nie. Die aarwande verloor 
bvvoorbeeld hulle elastisiteit met ge- 
volelike bloedsomloopnrobleme. Dik- 
wels is daar 'n verhoosde bloeddruk 
waardeur hartprobleme veroorsaak 
kan word, veral bv diegene wat baie 
oorgewig is. Die kliere begin stadiger 
werk. soos byvoorbeeld die wat met 
die spysverteringsfunksie gemoeid is. 
Dit gee aanleiding tot slegte spysver- 
tering, ! 


(VERVOLG VAN RADIOPRAATJIES DEUR DR. S. J. PRINS) 


Die ingrypendste klierverandering 
vind egter plaas met betrekking tot 
die geslagskliere. Dit is tewens grond- 
liggend ten opsigte van die hele pro- 
bleem van die middeljare. Hierdie 
veranderde werking van die geslags- 
kliere word aangedui met die terme 
klimakterium, of menopouse. Klimak- 
terium beteken die klimaks van die 
menslike lewensloop met die implika- 
sie dat die voortplantingsmoontlik- 
hede nou ten einde loop. By die vrou 
word dit gewoonlik aangedui met die 
menopouse wat beteken dat haar men- 
struele siklus tot stilstand kom. By 
die man word gewoonlik gepraat van 
die manlike klimakterium. Anders as 
by die vrou, val dit by die man ge- 
woonlik nie saam met die middeljare 
nie, maar kom dit eers baie later in 
die lewe voor. Dit is bekend dat mans 
tot in hulle grysheid nog kan kinders 
verwek. 

Die fisiologiese veranderings as ge- 
volg van die gewysigde klierwerking 
by die vrou, Dlaas die middeljare in 
'n waas van geheimsinnigheid en 
maak dit, veral vir die vrou, `n 
gevreesde en weersinwekkende tyd- 
perk. 


'n Gesonde kennis van die aard van 
die veranderde klierwerking en die 
gevolge daarvan, behoort elke vrou 
te laat insien dat dit maar net natuur- 
like verskynsels in die ontwikkelings- 
gang van die mens is — dat daar niks 
snaaks aan verbonde is nie en dat dit 
trouens abnormaal sal wees as dit nie 
sou plaasvind nie. 


Die Menopouse: 


Die menopouse word veroorsaak om- 
dat die afskeiding van die twee vrou- 
like hormone, naamlik esterogeen en 


progestin gestaak word. (Gevolglik 


vind ovulasie ook nie weer plaas nie. 
Die buislose of die endokriene kliere, 
waarvan die eierstokke 'n deel is, 
funksioneer in 'n harmoniese same- 
hang met mekaar. As een aangetas 
word, word die hele stelsel daardeur 
versteur. Die wanfunksionering van 
die eierstokke, veroorsaak nou 'n ty- 
delike onewewigtieheid in die enduo- 
driene, of buislose klierstelsel. Tege- 
lyk word daardeur ook die werking 
van die outonome senuweestelsel ver- 
steur. Laasgenoemde speel 'n belang- 
rike rol in die emosionele lewe van 
die mens. 


Die fisiese simptome wat normaal- 
weg voorkom en waarvan dit bekend 
is dat hulle 'n fisiologiese oorsprong 
het, is gloede, sweet wat direk daarop 


volg en prikkelgevoelens oor die hele 
liggaam. 

Benewens hierdie simptome is daar 
ook ander wat deels deur 'n tekort 
aan esterogeen en in `n besondere ma- 
te deur spanningstoestande uit die 
omgewing veroorsaak word. Hieron- 
der val hoofpyn, vermoeidheid, duise- 
ligheid, senuweeagtigheid, geirriteerd- 
heid, spasmus van die strottehoof, 
gewaarwordings van verwurging, slaap- 
loosheid, hartkloppings, rusteloosheid 
en kilheid. Hierdie simptome is psigo- 
logies van aard, aangesien dit verteen- 
woordigend is van die reaksies op 
uitwendige prikkels. 

Die veranderde klierwerking as ge- 
volg waarvan die vroulike voortplan- 
tingsmeganisme radikaal gewysig 
word, vind nie plotseling oornag plaas 
nie. Dit is 'n proses wat geleidelik 
voortgaan. By sommige mense begin 
dit vroeër en by ander later. Hoe later 
die puberteit ingetree het. hoe vroeër 
kom die menopouse en omgekeerd. 

Wat betref die fisiologiese simpto- 
me. kan mediese steun aan die vrou 
verleen word in die vorm van 'n 
hormoonbehandeling. 

Wat egter van die grootste belang 
is. is 'n emosionele aanpassing van die 
middeljarige bv die simptome wat met 
hierdie leeftvdsfase gepaard gaan. Bo- 
wendien behoort elke vrou op grond 
van die feitekennis oor hierdie aange- 
leentheid en or. grond van 'n gelowige 
aanvaarding van die onverbiddelike 
voortgang van die lewensdae. verby 
die middaghoogte na die middag, die 
laataand en die nag. 'n houding van 
tevredenheid aan te kweek. Aanpas- 
sing berus hoofsaaklik op en word 
ook vergemaklik deur 'n positiewe en 
aanvaardende houding. 

Die aanpassing by die liggaamlike 
verandering en deteriorasie gedurende 
die middeljare, word geweldig bemoei- 
lik deur die groot voorkeur wat daar 
aan die ionkheid verleen word. Ge- 
volglik is die man, maar veral die 
vrou. bang dat hulle op grond van 'n 
veranderde voorkoms, nie meer die 
fisieke aantreklikheid en siarme vir 
die teenoorsestelde sal hê nie. Dan 
word allerlei onoordeelkundige en na- 
delige pogines aangewend om nog vir 
die self en vir ander te toon dat hulle 
noe jn staat is tot die dinge van 
weleer. Die gevolge is dat middeljariges 
hulle on die snortbane teen jonges jn 
die spel werp: dat die kers aan beide 
kante gebrand word: dat die ou bok 
'n jone blaartiie soek: dat die vrou 


] Na bladsy 21 

VIR DIE JEUG...... 


Geloofsgehoorsaamheid OF Sonde? 


BYBELSTUDIE: MATT. 4:5-7. 


Jesus het die eerste versoeking van 
die duiwel weerstaan met `n aanhaling 
uit die Ou Testament, naamlik: ,Die 
mens sal nie van brood alleen lewe 
nie, maar van elke woord wat deur die 
mond van God uitgaan.” (Matt. 4:4; 
Deut. 8:3). Hiermee is `n bepaalde 
aanslag van die lasteraar (d.w.s. die 
duiwel) afgeweer, maar ,.die mense- 
moordenaar van die begin af” (Joh. 
8:44), laat hom nie ontmoedig nie. 








Die volgorde waarin die volgende 
versoeking vertel word, verskil by 
Mattheiis en Lukas. Laasgenoemde 
vertel nou eers van die versoeking op 
die berg (Luk. 4:4-8). terwyl Mattheiis 
begin vertel van die versoeking om 
van die hoë plek af te spring. Die 
verskil in volgorde is nie van veel 
belang nie. omdat dit blykbaar vir die 
evangeliste nie gaan om die volgorde 
nie, maar om die feit van die ver- 
soekings. 

Die sinsnede wat hier met ,,die dak 
van die tempel” vertaal word, het vir 
die skrifverklaarders al baie probleme 
veroorsaak, omdat dit nie `n uitge- 
maakte saak is wat daarmee bedoel 
word nie. Die ,.tempel” kon in hierdie 
verband byvoorbeeld sowel die werk- 
like tempel as die hele kompleks van 
bouwerke wat daarmee verband gehou 
het insluit. terwyl ..die dak” letterlik 
beteken ,,die uiterste deel van iets, die 
afsluiting of die rand.” In ons teks 
gaan dit vermoedelik om die rand van 
die tempeldak of om `n parapet. 

,Die heilige stad” was en is `n alge- 
meen bekende aanduiding van Jerusa- 
lem (vgl. Luk. 4:9: Openb. 11:2; 21:2, 
10: 22:10: Jes. 52:2: Neh. 11:1 e.a.). 

Net soos met die eerste versoeking, 
begin die duiwel weer met `n verwy- 
sing na die woorde van die stem uit 
die hemel. net na die doop van Jesus 
(Matt. 3:17: vel. ..Die Hervormer” 
Sept. 1971. bl. 18: Jan. 1972. bl. 18 
en 22 en Feb. 1972). Die duiwel wil 
Jesus verlei om sy Messiaswaardigheid 
te misbruik en `n ander teken te gee 
of te eis as die wat reeds gegee is. 

In sy verset teen die eerste ver- 
soeking. het Jesus Hom on die Woord 
van God beroep. en nou val die Satan 
Hom aan met behulp van `n belofte 
van God in Ps. 91:11v. Volgens die 
belofte sal God sy gunsgenoot bewaar 
van onheile en plae. Ja. Hy sal sy 
engele opdrag see om hom te bewaar. 
selfs op die hande te dra, sodat hy sy 
voet teen geen klip sal stamp nie 


Volgens Ps. 91:1 en 14, geld dié 
belofte vir die een wat in die skuilplek 
van die Allerhoogste sit. God weet dat 
die iemand Hom lief het en daarom 
sal God hom red en beskerm. Die 
Israelitiese gemeente en gelowige, het 
gevoel dat die belofte op hulle van 
toepassing is. So ook die latere chris- 
telike gemeentes en individuele gelo- 
wiges. 

Die duiwel se argument is dat hier- 
die beloftes ongetwyfeld op Jesus van 
toepassing is, as Hy regtig die Seun 
van God is. 

Die tempel was as't ware die gods- 
dienstige hart van Jerusalem en vol 
gens Joodse opvatting was Jerusalem 
weer die nawel van die aarde. `n Mens 
sou dus kon dink dat dit `n uiters ge- 
skikte plek was om `n wonderwerk te 
doen en op die manier ,,proefonder- 
vindelik” te bewys dat Hy waarlik die 
Messias is. 

Deur dié sprong te waag met `n 
beroep op genoemde Skrifwoord, en 
daar ongedeerd van af te kom, Sou 
Hy vir die tempelgangers kon bewys 
wie Hy is. Dit was skynbaar die trant 
van die duiwel se redenasie. Oënskyn- 
lik is hierdie argument baie logies en 
baie vroom. Tog sê Jésus dit sal ver- 
soeking van God, dus sonde wees. 

Uit die evangelies blyk baie duide- 
lik dat Jesus konsekwent geweier het 
om wonders te doen net ter wille van 
die wonder self. Hy het nie vir die 
lekker ,,getoor” nie. Wanneer Hy `n 
mens in sy liggaamlike of geestelike 
nood daarmee kon help. wanneer dit 
werklik in belang van die koninkryk 
van die hemele en in ooreenstemming 
met die wil van sy Vader was, het Hy 
talle wonders gedoen: (Matt. 15:14-21; 
Luk. 7:11-16; Mark. 7:31-87). 

Sodra iemand egter die houding in- 
geneem het van: Doen eers 'n wonder- 
werk om U mag te toon en dan sal 
ek glo, het Hy geweier (Mark. 8:11v; 
Joh. 6:30-36). Geloof wat eers `n 
wonder eis, is geen egte geloof nie. 
Om `n wonder te eis, beteken dat `n 
mens met God eksperimenteer. 

Gods beloftes in die Skrif is nooit 
bedoel as uitnodiging of volmag tot 
willekeurige blootstelling van jou 
lewe aan gevaar, dus tot roekeloos- 
heid nie. Wie Gods beloftes misbruik 
om Hom te probeer ,,afpers”, is op 
`n verkeerde pad. Hy self sal besluit 
waar en wanneer en hoe Hy sy belof- 
tes sal nakom. 

Die antwoord van Jesus. naamlik 
dat `n mens die Here jou God nie 
mag versoek nie (vel. Deut. 6:16; Ps. 
78:18: 1 Kor. 10:9), staan as `n waar- 
skuwing by elke keuse wat ons moet 
maak: Ons moet erns maak met Gods 

beloftes in sy Woord, ons moet uit die 
geloof lewe, maar God nie versoek nie. 
Ons moet byvoorbeeld glé dat al 
ons sondes ons om Jesus wil vergewe 
is, en dan moet ons voortgaan om te 
stry teen die sonde (vgl. Joh. 8:16; 
Ef. 2:8v; Luk. 18:24; Matt. 24:18). 





MET 'N GLIMLAG 


Het julle al opgelet wat die krag 
van `n spotane glimlag is? Dit is on- 
weerstaanbaar. Stel dit `n bietjie op 
die proef. Stap in `n winkel in — 
glimlag met die verkoopsman of ver- 
koopsdame — en dit word onmiddellik 
met 'n glimlag beantwoord. Tensy dié 
een agter die toonbank natuurlik `n 
ongeneeslike suurknol is. Maar dan 
moet julle weet dat baie min dinge 
hom sal laat lag. Miskien net iemand 
anders se teenspoed, want dit sal hom 
blymaak om te weet dat daar iemand 
anders is wat net so swaarkry as hy. 


DS. G. C. VELTHUYSEN 


'n Glimlag is goedkoop. Dit kos 
niks. Trouens — dié geleerde mense 
beweer dat wanneer jy glimlag, jy 
minder spiere gebruik as wanneer jy 
frons. `n Glimlag is dus ook nie groot 
inspanning nie. En dit maak enige 
mens mooi. Elke mens lyk op sy beste 
as hy glimlag (met die enkele voorbe- 
houd dat hy nie bang moet wees vir 
sy tandarts nie). Want snaaks genoeg; 
`n glimlag bly nie vassit op jou mond 
nie. Dit bereik ook jou oë. Jou hele 
gesig gaan oop. Jou hele aansyn begin 
vonkel. En ewe skielik is die wêreld 
vir iemand anders `n mooi plek. So 
maklik kan ons `n bietiie sonskyn in 
iemand anders se donker dag bring. 

Maar om te kan glimlag is sekere 
dinge nodig. Daar is so 'n paar ver- 
eistes waaraan mens eers moet vol- 
doen. Ek gaan hierdie dinge in trappe 
van stygende belangrikheid noem. 

Jy moet leer om die humor in `n 
bepaalde situasie raak te sien. Die 
wêreld is vol humor. Op party plekke 
en in sommige situasies tref dit mens 
makliker en gouer as elders. Soos in 
die kerk byvoorbeeld. Ek kan aan so 
baie situasies dink wat mv al laat 
glimlag en so te sê laat skaterlag het. 
Soos die eerbiedwaardise ouderling 
wat elke Sondagoggend om een of 
ander onverklaarbare rede by die een 
deur van die konsistorie ingekom het 
— die gemeente stip in die oë gekyk, 
`n swierige draai voor die kansel verby 
gemaak, en dan bv die ander deur 
verdwyn het. Totdat hy een Sondag 
sy draai té swierig gemaak. en `n 
moot in die liturgiese sentrum geval 
het. Dit was mooi. Nog mooier was die 
een wat skielik in `n niesbui ontplof 


] Na volgende bladsy 


MET 'N GLIMLAG 


[] Van vorige bladsy 


het, en sy valstande tot by die doop- 
vont geprojekteer het. Ook mooi was 
die een wat plegtig en statig 
voorgelees het: ,Ek is die Here, 
jou God wat jou uit Engeland uit die 
slawehuis uitgelei het.” Ek self het 
dan eenmaal uit die brief van die 
Apaulus Postel aan die Romeine voor- 
gelees. Sout van die lewe. 


Maar op ander plekke, en in ander 
situasies, is die humor meer subtiel. 
Dan moet 'n mens `n Oop oog en `n 
oop oor hê — anders verloor jy baie. 
Want om elke hoek en draai lê daar 
kosbare stukkies humor weggebêre. 
Soos die tannie wat doodernstig ver- 
klaar het: ,Ek het darem `n goeie 
dokter dominee. As `n ander dokter 
jou dokter vir jou maag, gaan jy aan 
jou hart dood. Maar waarvoor my 
dokter jou dokter — daaraan gaan jy 
dood.” Ja, selfs in die Skrif word daar 
half sarkasties humoristies die draak 
gesteek met die dokters. Daar word in 
Markus 5 van die vrou wat aan bloed- 
vloeiing gely het, gesê dat sy onder 
baie geneeshere gely het, al haar be- 
sittings uitgegee het, geen baat gevind 
het nie, en eerder erger geword het. 
Trouens, oral in die Skrif is kosbare 
stukkies humor. Ons moet net leer om 
dit raak te sien. 


Maar nou is dit tog ook so dat twee 
mense dieselfde klugtige situasie sal 
bekyk — die een sal rondkruip van 
die lag, en die ander een sal kyk, en 
daar sal niks verder gebeur nie. 
Party mense kan die klugtige raaksien 
— ander weer nie. Party het `n sin 
vir humor, ander hoegenaamd nie. Ek 
mag verkeerd wees, maar ek glo dat 
mens so `n aanvoeling kan aanleer. 
Dit is moeilik. Jy moet net leer om 
vir jouself te lag. Dis somtyds die 
allerbeste medisyne — soos die kêrel 
wat ek eendag langs sy splinternuwe 
kar, waarmee hy in sy eie hekpaal 
vasgery het, gesien sit het. Hy het 
kliphard gelag. Hy was nie histeries 
nie. Hy het gesê: ,,Dominee, iets moet 
ek doen, en as ek nie lag nie, huil 
ek dalk”. Hy het niemand gehad om 
te blameer behalwe homself nie. 
Blaam sou ook nie gehelp het nie, 
en wat sou dit gehelp het om te huil? 
Maar hy het die komiese vir die 
situasie gesien. Hy koop 'n nuwe kar 
en ry huis toe — die hele pad huis 
toe sorg hy dat daar meters tussen 
hom en die kar voor hom is — hy is 
tog so bang iemand stamp `n krap- 
merk op hierdie pragtige stuk masjine- 
rie — en hier kom ry hy kaplaks in 
sy hekpaal vas. Enige toeskouer sou 
gelag het. Hy het ook gelag — al het 


hy skade gely. Hy was een van die 
gelukkiges. Hy kan ten koste van hom- 
self lag. Mens behoort dit aan te leer. 
Dan maak jy die lewe vir jouself 
makliker. 


Maar daar is darem nog `n ander 
voorwaarde: Jy moet blymoedig van 
gees wees; voordat jy blymoedig van 
optrede kan wees — voordat jy kan 
glimlag en lag — selfs ten koste van 
jouself. En net hier het ons Christene 
'n lekker voorsprong op alle ander 
mense. Uit die aard van ons geloof, 
behoort ons blymoedig te wees — 
behoort ons in elk geval oor te loop 
van `n fundamentele blydskap. Want 
ons is dan kinders van die Here. Ons 
is dan broers en susters van Chris- 
tus. Ons is mos tog verlos. Ons weet 
dit. Ons glo dit. Ons is vry. Vry van 
die bande van die sonde. Vry van die 
bande van die Wet. Ons is vry om 
God in Christus te dien. Ons is vry 
om bly te wees. Die evangelie is nie 
verniet die blye boodskap nie. Dit wil 
blydskap in die harte van mense skep. 
Dit vra nie `n frons nie. Dit gebied 
'n glimlag. 


Dit is tog jammer dat daar so min 
van hierdie fundamentele blydskap 
by ons gevind word. Sondae sit ons 
ons Sondagsgesig op wanneer ons kerk 
toe gaan. Dit is 'n baie waardige 
gesig — 'n hoogsernstige gesig. En die 
erns is nie altyd te wyte aan die feit 
dat so `n persoon getref word deur 
die heiligheid van dit waarmee hy 


besig is nie. Gewoonlik is dit te wyte 


aan die feit dat hy glo dat `n vroom 
Christen nie in die kerk mag glimlag 
nie. Nou vra ek, met trane in my oë: 
Hoekom nie? Hoekom sal ons daar sit 
soos `n klomp sfinkse, wat gesteurd 
omkyk en die arme ma aangluur wie 
se kind tydens nagmaal vra: ,,Verjaar 
dominee dan vandag ma?” Vanwaar 
kom tog die gedagte dat vroomheid 
en ernstigheid dieselfde ding is? Dit 
is onwaar. Erns is goed. Maar dan 
moet dit nie in doodsheid verander 
nie. Erns sonder blydskap is doods. 
Daarom is `n ,,vroom” gesig so dik- 
wels doods. Want daarop is net erns 
— geen vreugde nie. 'n Glimlag sou 
van pas wees. 


Ek hoop nie u verstaan my verkeerd 
nie. Ek pleit nie daarvoor dat ons 
stuitig moet wees nie. Lawwigheid 
staan my ook nie aan nie. Ek vra vir 
iets totaal anders. `n Groot dirigent 
het eenmaal aan die orkes, wat besig 
was om een van Mozart se simfonieë 
in te studeer, gesê: ,,Wanneer ons die 
allegretto begin speel, wil ek hê u 
moet almal glimlag. Dit gee 'n sekere 
vonkeling aan die werk.” `n Vonkeling. 
Pragtig. Dit is net wat 'n glimlag doen. 
Dit gee 'n vonkeling aan die lewe. 


Aan jou lewe — en die lewe van die 
ander. Ook nie wanneer dit geforseer 
word nie — maar wanneer dit spon- 
taan kom. 


Wanneer ons glimlag, word die 
wêreld `n mooier plek. Met `n glimlag 
kom jy ver. Met `n glimlag bereik jy 
veel. As dit getuig van die blydskap 
in jou. Maar dan is dit al amper 
meer as `n glimlag. Dan is dit al 
amper getuienis van jou geloof. Jou 
geloof in die God wat blydskap skep 
en blydskap skenk. 





AANPASSING 

gevlei voel dat sy nog aantrekkings- 
krag vir `n ander man het — of sy 
probeer om haar leeftydsposisie te 
verbloem by wyse van kleredrag wat 
by jonges pas, maar beslis nie by haar 
nie. 


In hierdie sin is dit waar dat die 
middeljare `n gevaarlike tyd is. Mense 
is naamlik geneig om hulle liggaamlik 
te ooreis in `n radelose poging om 
hulleself nog te bewys; verder dat 
mense sielkundig en moreel op dwaal 
weë gaan wandel ten einde die on- 
stuitbare voortgang van die tyd te 
probeer stuit. 


Gebruik van dwelmmiddels is self- 
moord op afbetaling. Dit is 'n vlug 
uit die werklikheid. Die gebruikers 
daarvan wil vir `n paar uur alle el 
lende vergeet en in 'n droomtoestand 
lewe. Daarna is daar die werklikheid, 
met die gevolg dat weer na 'n dwelm- 
middel gegryp word. 


Dit is `n dodelike draaikolk waarin 
'n mens na die diepte gesuig word. 


— Bob van Essen. 

Gee JULLE VIR HULLE om te eet 


SONDAG, 2 APRIL 
PAASFEES — OPSTANDING 
Matt. 28:1-15; Mark. 16:1-8; Luk. 24:1- 
12; Joh. 20:1-18. 

Die fees is verby. Duisende Jode 
uit verre lande het dit saam kom vier. 
Baie van hulle het die verhoor, die 
veroordeling en teregstelling van Je- 
sus Christus meegemaak. Hulle is 
moeg na die drukte, en slaap nog vas, 
as dit die eerste dag van die week be- 
gin lig word. 

Daar was egter enkeles wat nie kon 
slaap nie. Dit was die dissipels en 
vriende van Jesus. Hulle kon maar nie 
vergeet, wat daar alles met hulle 
Meester gebeur het nie. Hulle dink 
aan die tuin van Josef van Arimathéa, 
waar Hy begrawe lê. Die graf is ver- 
seël en die Romeinse soldate staan 
daar as wagte. En daar kom `n groot 
aardbewing, want `n engel van die 
Here het uit die hemel neergedaal en 
gekom en die steen van die opening 
weggerol en daarop gaan sit. En sy 
gedaante was wit soos weerlig en sy 
kleding soos sneeu. En uit vrees vir 
hom het die wagte gebewe en Soos 
dooies geword”. 

Jesus Christus het opgestaan uit die 
dood! 

Die dood en die doderyk is verslaan. 
Dit is die grootste gebeurtenis wat 
ooit plaasgevind het. Die opstanding 
van Jesus Christus is nie slegs ver- 
nietiging en oorwinning van sy eie 
dood nie. Die betekenis en vrug daar- 
van gaan na elkeen wat in Hom glo. 
Hy laat ons deur sy opstanding deel 
kry aan die geregtigheid wat Hy deur 
sy kruisdood vir ons verwerf het. Ver- 
der word ons deur die krag, wat daar 
is in sy opstanding, opgewek tot `n 
nuwe lewe, reeds hier op aarde. In die 
derde plek is die opstanding van Chris- 
tus 'n vaste pand en 'n sekere waar- 
borg, dat die wat in Hom glo, ook 
eenmaal in saligheid sal opstaan uit 
die dood. (Heidelbergse Kategismus 
vrae en antwoord 45). 

Wie sou nou die earste getuie wees 
van die opstanding van Jesus Chris- 
tus? Dit was nie die soldatewagte nie. 
Hulle het bevreesd weggevlug. Dit was 
ook nie een of meer van die twaalf 
wat Hy as apostels gekies het nie. Nee, 
,Op die eerste dag van die week kom 
Maria Magdalêna vroeg, terwyl dit 
nog donker was, by die graf” (Joh. 
20:1). Saam met haar was Maria die 
moeder van Jakobus die Kleine, Sa- 
lome en die moeder van Johannes en 
Jakobus, en Johanna, eggenote van die 
rentmeester van Herodes. Hulle het 
Speserye saamgeneem om 'n laaste 
liefdesblyk aan hul Heer te betoon. 

Hierdie vroue het gesien waar en 


vir die Kategese 


hoe Hy begrawe was. Toe hulle nader 
gekom het duik `n probleem op, naam- 
lik ,wie sal vir ons die steen voor die 
opening van die graf wegrol?” Blyk- 
baar het hulle nie van die verseëling 
van die graf en van die soldatewag 
geweet nie. Toe hulle egter opkyk, 
het hulle tot hul verbasing gemerk 
dat die steen reeds weggerol was. ,En 
toe hulle in die graf ingegaan het, 
sien hulle 'n jongman, met 'n lang 
wit kleed om, aan die regterkant sit, 
en hulle het baie geskrik” (Mark. 
16:5). Dit was `n engel. Hy spreek 
hulle egter vriendelik aan en sê: 
Moenie verskrik wees nie. Julle soek 
Jesus die Nasaréner wat gekruisig is. 
Hy is opgestaan. Hy is nie hier nie. 
Daar is die plek waar hulle Hom 
neergelê het. Maar gaan sê vir sy 
dissipels en vir Petrus dat Hy voor 
hulle uitgaan na (Galiléa. Daar sal 
julle hom sien soos Hy vir julle gesê 
het” (Mark. 16:6, 7). Hulle het toe 
haastig na die apostels gegaan. Een 
van hulle, Maria Magdaléna het egter 
by die graf gebly. 

Toe Petrus en Johannes die berig 
ontvang, het hule dadelik na die graf 
gehardloop. Johannes het vinniger ge- 
hardloop as Petrus, wat die las van 
die verloëning meegedra het. Petrus 
het egter dadelik in die graf ingegaan 
en die doeke sien lê. Die doek wat om 
sy hoof was, was egter nie by die 
ander nie, maar opgerol op 'n afson- 
derlike plek. Dit het egter nog nie tot 
hulle deurgedring, dat Jesus Christus 
aan hulle gesê het dat Hy sal opstaan 
uit die dood nie. Die dissipels het toe 
maar weer huis toe gegaan, net so 
treurig soos hulle gekom het. 


Maar Maria Magdalêna het buite- 
kant by die graf gestaan en ween: en 
terwyl sy ween, buk sy na die graf 
toe en sien twee engele daar sit met 
wit klere aan, een by die hoof en een 
by die voete waar die liggaam van 
Jesus gelê het. En hulle sê vir haar: 
Vrou, waarom ween jy? Sy antwoord 
hulle: Omdat hulle my Here wegge- 
neem het, en ek weet nie waar hulle 
Hom neergelê het nie. En toe sy dit 
gesê het, draai sy haar om agtertoe 
en sien Jesus staan, sy het nie ge- 
weet dat dit Jesus was nie. Jesus sê 
vir haar: Vrou, waarom ween jy? Wie 
soek jy? Sy het gedink dat dit die 
tuinier was en antwoord Hom: Me- 
neer, as u Hom weggedra het, sê vir 
my waar u Hom neergelê het, en ek 
sal Hom wegneem. Jesus sê vir haar: 
Maria! Sy draai haar om en sê vir 
Hom: Rabboeni, dit beteken Meester. 
Jesus sê vir haar: Raak my nie aan 
nie, want Ek het nog nie opgevaar na 
my Vader nie; maar gaan na my broe- 
ders en sê vir hulle: Ek vaar op na 

my Vader en julle Vader, en my God 
en julle God” (Joh. 20:11-17). 

Maria van Magdala het die groot en 
diepe betekenis van die opstanding 
van Jesus Christus verstaan. Daar was 
fees in haar siel. Met groot vreugde 
vervul gaan sy na die dissipels en 
verkondig aan hulle dat sy die Here 
gesien het en wat Hy aan haar gesê 
het. 

Kom hef nou saam `n lofsang aan! 
Die Heer het waarlik opgestaan; 
Laat daar gejuig, geen droefheid wees 
nie. 
Die Lewensvors het deur sy krag 
Die dood beroof van al sy mag; 
Die laaste vyande wek geen vrees nie. 
(Gesang 137:1). 
— DR. L. M. LE ROUX. 


SONDAG 9 APRIL 
Mattheus 14:1-23. 

Gewoonlik word gesê Jesus het deur 
middel van gelykenisse gespreek om 
sy prediking makliker verstaanbaar 
te maak. Dit is egter eerder die teen- 
oorgestelde. Die gelykenisse het dik- 
wels die verstaan van die boodskap 
bemoeilik. Dit blyk uit Jesus se ant- 
woord in vers 11. ,Omdat dit aan julle 
gegee is om die verborgenhede van 
die koninkryk van die hemele te ken, 
maar aan hulle is dit nie gegee nie.” 
Daar is dus in `n gelykenis iets erger- 
liks. Dis met 'n gelykenis soos met 
die verskyning van Jesus in nederig- 
heid en armoede. Die natuurlike mens 
verstaan die taal van die koninkryk 
van God nie daarin nie. Daarom staan 
die waarskuwing wat ons so dikwels 
in die evangelies teëkom hier ook. 
,Wie ore het om te hoor, laat hom 
hoor!” 

In hierdie gelykenis gebruik Jesus 
'n beeld wat deur die eeue heen vir 
die mens baie bekend is: Die saaier 
wat met lang treë oor die omgeploeg- 
de land loop, half krom gebuig deur 
die gewig van die sak saad wat oor sy 
skouers hang. Met reëlmatige bewe- 
gings strooi hy die saad om hom 
heen. Wat kan daar nie alles kom uit 
een so `n saadkorrel wat in die grond 
val nie. Selfs hondervoudige vrug. 
So kon uit een saadkorrel na jare die 
voedsel vir `n hele gesin. Hoe alles 
gebeur weet die saaier self nie. Hy 
maak die berekenings nie. Hy maak 
nie vir elke saadkorrel `n afsonderlike 
opening in die grond nie. Hy strooi 
uit. Hy bepaal nie self die plek waar 
elke korrel val nie. Saai is iets anders 
as plant. 

Volgens Jesus is hierdie gelykenis 
`n beeld van die prediking van die 
Woord. Jesus self en almal wat in sy 
opdrag preek gaan uit oor die wêreld- 














akker. Hy weet nie wat die uitwerking 
van sy prediking gaan wees nie. Hy 
begryp nie alles mie. Die saad Is meer 
as die saaler. Dié Woord meer as dié 
prediker. Up die een piek Word hy 
verras, op die ander plek raak hy 
teleurgesteld. 

Soos wat die grond verskillend is 
in sy vrugbaarheid so is die mense 
verskillend in hulle onwvanklikneid 
vir die Woord. Sommige mense se 
siel is platgetrap Sodat daar niks 
meer kan ingaan nie. Ander mense 
se siel lyk ontvanklik in die begin 
maar later blyk dit geen diepte te ne 
nie. Die saad kan ooK tussen die do- 
rings val waar die groei deur aller- 
hande gewasse belemmer word. Dit 
se Jesus is die mens wat die Woord 
hoor maar wat so deur die sorge van 
die lewe in beslag geneem word, dai 
dit die Woord verdring. 

Laastens is daar die goeie aarde 
waar die saad tot honderdvoudige 
vrug dra. Dis ieis wat ons God voor 
durend om moet bid. Dat hy seli deur 
die Heilige Gees ons harte vir sy 
Woord ontvanklik sal maak. 


SONDAG 16 APRIL 
DIE BARMHARTIGE SAMARILDAA N. 
Lukas 10:29-37. 

Hierdie gelykenis vertel Jesus na 
aanleiding van 'n wetgeleerde wat na 
Hom kom om met Hom te argumen- 
teer. ,Wat moet ek doen om die ewige 
lewe te beërwe?” Die vraag toon hoe 
ver die Joodse volk van die genade 
van God af geleef het! Jesus verwys 
hom na wat in die wet staan naamlik 
dat ons God moet liefhé en ons naaste 
soos onsself. Maar wie is my naaste, 
vra hy. Die vraag is vir ons ook be- 
langrik. Wie is my naaste? Ons sê 
gewoonlik iedereen is my naaste. Dit 
klink baie mooi en vroom. Maar dan 
beteken die woord naaste tog eintlik 
niks. Op skool leer ons die trappe 
van vergelyking van woorde. Byvoor- 
beeld groot, groter, grootste. So is 
dit ook met naaste. Naby, nader, naas- 
te. Dus nie maar iedereen nie. Maar 
een, wat my naaste is. 

Op hierdie vraag antwoord Jesus 
nou met die gelykenis van die barm- 
hartige Samaritaan. 'n Sekere man 
gaan af van Jerusalem na Jerigo. Hy 
daal af. Jerusalem lê hoog, Jerigo 
laag. 'n Eensame streek met rotse en 
klowe. Langs die pad word hy deur 
rowers aangeval en geplunder. Ster- 
wend laat hulle hom langs die pad lê. 
As hulp nie gou opdaag nie sterf hy. 

Daar kom 'n priester. Hy is van die 
tempel in Jerusalem af op pad huis 
toe. Hy sien die bebloede man langs 
die pad lê. Sal hy hom gaan help? 
Nee. Met 'n wye draai ry hy om hom 
heen. Miskien is die man al dood. En 
om 'n dooie aan te raak sal die pries- 
ter onrein laat word. Hy moet te alle 
tye rein bly. Gereed om as priester 
diens te lewer. Wat ky in die tempel 
nooit sou doen nie naamlik om 'n 


ander mens verby te gaan, dit doen hy 
nou hier. 

baar kom weer lemand aan, 'n 
Leviet. `n Helper van die priester. `n 
Vroom mens. Miskien kan hy die 
sterwende help. iNuuskierig gaan hy 
nader. Kopskuddend besluit hy om 
liewer die wyk te neem. Dis te ge- 
vaarlik om met hierdie sterwende 
besig te wees. 

Daar kom weer iemand aan. 'n 
Samaritaan. Jood en Samaritaan het 
soos kat en hond geleef. Hulle was 
geswore vyande. Daarom sou ons vel- 
wag dat hy by hierdie gewonde Jood 
Sou verbyloop. Maar hy doen anders 
as die priester en Leviet. Hy gaan 
nader. Hy trotseer die gevaar. Hy 
redeneer nie. Hy vra nie eers of die 
mens wat daar lé een van sy mense 
Is nie. Hy sien die man is sterwend. 
En so 'n mens moet gehelp word. Hy 
ondersoek en verbind sy wonde. Daar- 
na neem hy hom na 'n herberg. 

Wie van die drie was die naaste 
van die sterwende, vra Jesus. Ons 
moet leer om die vraag nie soos die 
wetgeleerde te vra nie, maar SOOS 
Jesus. Nie wie is my naaste nie, maar 
van wie kan ek die naaste wees? Daar- 
die mens wal in nood en ellende voor 
my lê. kk is sy naaste. Hom moet ek 
help. Om Christus ontwil. Die pries- 
ter en Leviet laat na om die gewonde 
se naaste te wees. Die Samaritaan 
egter onderbreek sy reis. Sonder kans 
op bewondering of beloning help hy 
die gewonde. 

Jesus is die naaste van elke sondige 
mens. Hy sien ons, tel ons Op, genees 
ons, bring ons tuis. Dit het Hy altyd 
gedoen. 'n Doodsiek wêreld bygestaan. 
Om so naaste te wees is genade wal 
die Heilige Gees in ons werk. Langs 
die lewensweg van die kerk is baie 
mense wat geval het. Verwaarloosde 
jongmense en bejaardes. Ander wat 
uit die tronk ontslaan is. Hulle is 
dikwels vir ons onbekendes. Soos die 
Jood langs die pad vir die Samaritaan 
ook was. Hy vra egter nie eers wie 
dit is nie. Hy ontferm hom. Hy gaan 
nader en help. 

Die liefde wat Jesus van ons vra is 
nie sommer 'n algemene mense liefde 
nie. Die liefde tot die naaste is die 
tweede deel van die wet van God. 
Omdat God ons liefgehad het moet ons 
Hom liefhê; en ons naaste soos ons- 
self. 


— DS. D.J. C. VAN WYK 


SONDAG 23 APRIL 
DIE GELYKENIS VAN DIE RYK 
MAN EN LASARUS 
Luk. 16:19-31. 
INLEIDING: 
1. Verband met voorafgaande gelyke- 
nisse: 

Vir die regte verstaan van die ge- 
lykenis van die ryk man en Lasarus 
moet ons die verband van hierdie ge 
lykenis sien met die vier ander ge 


lykenisse in Luk. 15 en 16 (afge- 
dwaalde skaap, verlore penning, ver- 
lore seun en die onregverdige be- 
stuurder). Jesus vertel hierdie vyf 
gelykenisse by dieselfde geleentheid 
waar tollenaars en sondaars, Fariseërs 
en skrifgeleerdes en sy dissipels teen- 
woordig is (Luk. 15:1 en 16:1). Die 
drie gelykenisse in Luk. 15 rig hy 
veral aan die adres van die Fariseërs 
en skrifgeleerdes wat murmureer oor 
sy belangstelling in sondaars, terwyl 
Hy met die twee gelykenisse in Luk. 
16 Sy dissipels aanspreek (16:1), maar 
die Fariseërs hoor ook hierdie gelyke- 
nisse (16:14). 

In die drie gelykenisse van Luk. 
15 wys Jesus op die groot liefde en 
barmhartigheid van God vir sondaars, 
terwyl Hy in Luk. 16, na aanleiding 
van die geldgierigheid van die Fari- 
seërs, leer dat die mens wat bevoor- 
reg is met aardse besittings barmhar- 
tigheid moet bewys aan hulle wat in 
liggaamlike nood verkeer vanweë ge- 
brek aan aardse besittings. 


2. Verband met Jesus se woorde aan 
die Fariseërs: 

Luk. 16:14-18. 

Ons moet ook let op die besondere 
verband van hierdie gelykenis met 
die direk voorafgaande woorde van 
Jesus aan die Fariseërs (vs. 15-18). 
Die eerste hoofgedagte van hierdie 
gedeelte is die verwerplikheid van die 
Fariseërs voor God. Hulle word deur 
die mense hoog geag, terwyl hulle 
voor God `n gruwel is (vs. 15). Hulle 
ag hulleself regverdig (regverdig voor 
die oë van mense, maar nie voor God 
nie), terwyl hulle hooghartig neer- 
sien op sondaars (15:2). Ons moet hier 
let op die farisese begrip van sondaar: 
dit is dié wat nie volgens die letter 
van die wet lewe nie, wat nie `n 
werkheiligheid, ooreenkoms die wet 
vir die oë van die mens aanbied nie, 
en daarom as wettelose sondaars uit 
die gemeenskap van sogenaamde wets- 
gehoorsame Jode uitgewerp word 
(vgl. Matt. 23:28-28). 

Die tweede hoofgedagte is die ver- 
vulling van die wet en die profete in 
Christus. Die wet en die profete is 
nie `n handleiding vir skynheilige 
werkheiligheid nie, maar is die bron 
of maatstaf vir die kennis van die 
sonde sodat elke berouvolle sondaar 
met geweld gedring word om te luis- 
ter na die evangelie van die koninkryk 
van God (vs. 16). 


INHOUD VAN DIE GELYKENISSE: 
Jesus illustreer nou sy bogenoemde 
gesprek met die Fariseërs met die 
gelykenis van die ryk man en Lasarus. 
Bogenoemde hoofgedagtes vorm ook 
die hoofgedagtes van die gelykenis. 
1. Die verwerplikheid van die ryk 
man (vs. 19-26): 
Die ryk man is `n tipe van die Fari- 
seërs. Met sy koninklike gewaad (puir- 

DIE KINDERS SE HERVORMER 
KATEGESE vir die LAFRSKOOLKINDERS 


SONDAG 9 APRIL: 
DIE GELYKENIS VAN DIE SAAIER. 


Matt. 18:1-23. 


Die eerste gelykenis van Jesus is 
dié van die saaier. Waarskynlik was 
die boere in daardie tyd van die jaar 
oral op die lande besig om saad te 
saai. In die land Kanain gebeur dit 
gewoonlik in Novembermaand. Die 
gelykenis vertel nie watter soort saad 
die saaier gesaai het nie — miskien 
kan ons aanneem dat dit broodkoring 
was, van dié soort wat die boere in 
die Vrystaat, op die hoëveld van 
Transvaal en in die winterreën plekke 
van die Kaap saai. 


In die tyd van Jesus het die boere 
nie masjiene gehad wat die saad plant 
nie — hulle het sulke leersakke om 
die skouer gedra en hierin was die 
saad. Die boer strooi dan met sy 
hand die saad oral oor die land waar 
die houtploeë die vore getrek het. 


Die saad wat die boer saai, waar- 
van Jesus vir die mense rondom Hom 
vertel, val nie net in die mooi ploeg- 
vore nie; `n deel val op die pad wat 
langs die land loop en die voëls het 
gekom en dit opgepik en die mense 
wat daarlangs geloop het, het dit ook 
in die grond getrap. 

`n Ander deel val tussen en op die 
klippe waar daar ook nie ploegvore 
was nie. Hierdie saad het wel opge- 
kom, maar die son het dit sommer 
gou doodgebrand, omdat daar nie ge- 
noeg grond vir die worteltjies was 
nie. 


`n Derde deel val tussen die onkruid 
en dorings wat oral aan die kant van 
die land staan. Hierdie saad kom ook 
op, maar die onkruid groei mos vin- 
niger as die koring en daarom het die 
onkruid hierdie koringplantjies gou- 
gou doodgegroei. Die vierde deel van 
die saad val mooi in die ploegvore in 
die vrugbare grond en begin sommer 
dadelik vinnig en sterk opkom en 
groei. Die boer het ook goed ge-oes 
van hierdie koring: van 'n sekere deel 
van die land het hy dertigvoudig ge- 
oes en van ander sestig- en honderd- 
voudig. Dit beteken dat hy dertig 
mandjies vol ge-oes het vir elke een 
mandjie vol wat hy gesaai het, of 
sestig of honderd. 

Nou wat beteken hierdie gelykenis 
of verhaal wat Jesus vir die mense 
vertel het? Jesus vertel self vanaf vers 
19. Die saaier is Jesus self of alle 
mense wat die Woord van die Here 
aan ander mense vertel. Die predikan- 


te wat vir ons preek is saaiers van 
die Woord van God, so ook pappa of 
mamma of julle onderwysers, as hulle 
vir julle uit die Bybel lees en van 
Jesus vertel. Alle mense luister egter 
nie as daar vir hulle gepreek word 
nie. Dié mense wat hulle glad nie aan 
die Woord van die Here, die evangelie 
steur nie, is dié saad wat deur die 
voëls op die pad opgepik word. Die 
voëls kan ook die ou Satan voorstel. 

Die saad wat tussen die klippe val 
en opkom, is dié mense wat eers luis- 
ter na die Woord van die Here, maar 
dan later nie meer wil luister nie en 
ongehoorsaam word. 

En die saad wat tussen die dorings 
val is dié mense wat na die woord 
van die Satan luister en dit wil doen 
saam met die Woord van die Here. 
Die saad wat so goed gegroei het, is 
die gehoorsame kinders wat gereeld 
na die kerk en kategese gaan en in 
Jesus glo en gehoorsaam is. 

Dit is `n pragtige gelykenis, liewe 
maats, een van die mooistes wat Jesus 
ooit vertel het. 


Kan julle nou die volgende vragies 
beantwoord? 


Op hoeveel plekke het die saad 
geval? 

Noem al die plekke en sê wat met 
die saad gebeur het. 

Wat beteken ,,dertigvoudig”, of 
honderdvoudig?” 

Wie is die Groot Saaier? 

Wat beteken dit as die saad in goeie 
grond val? 

Wat beteken dit om ,,vrug” te dra? 


SONDAG 16 APRIL: 
DIE BARMHARTIGE SAMARITAAN. 
Luk. 10:25-87. 


`n Samaritaan was iemand wat in 
die stad Samaria gewoon het. Die 
meeste van hulle was baster-Jode, dit 
wil sê iemand wat nie `n suiwer Jood 
was nie. Die voorvaders van die Sa- 
maritane was dié Jode wat in die 
land agtergebly het toe die tien stam- 
me van Israel deur die koning van 
Assirië weggevoer is. Hulle het toe 
met die heidense volke rondom en in 
die land Kanain getrou en daarom 
was hulle baster-Jode. Die regte Jode 
soos die skrifgeleerdes en die Fari- 
seërs het nie van die Samaritane ge- 
hou nie en ook nie met hulle gemeng 
nie. 

Vir Jesus maak dit egter nie saak of 
jy `n baster-Jood of `n Fransman of 'n 
Suid-Afrikaner is nie. TlImal wat in 

Hom glo, is sy kinders. Daarom vertel 
Jesus aan die Jode die gelykenis van 
die barmhartige Samaritaan om vir 
hulle te wys dat hulle nie die baster- 
Jode moet verstoot nie. 

`n Sekere Jood het van Jerusalem 
na Jerigo gereis, seker te voet, of 
met sy donkie. Naby Jerigo word die 
bosse sommer baie dig en die paadjies 
kronkel tussen die bome deur. Dit is 
`n geliefkoosde plek vir rowers en dit 
gebeur ook so dat hierdie Jood deur 
die rowers aangeval en teen die grond 
geslaan word. Hulle vat ook al sy 
goed en daar lê die arme man op die 
grond met wonde wat bloei, half dood. 
Nou kom daar eers `n Joodse priester 
of predikant verby, sien die arme man 
daar lê, maar stap `n wye draai om 
hom. Ook `n Leviet kom verby en 
laat hom net so lê. `n Leviet is iemand 
wat in die Joodse kerk gewerk het, 
ons kan maar sê `n ouderling of 
diaken. Toe kom daar `n Samaritaan 
verby, `n baster-Jood en onthou nou, 
die Jode wou niks met die Samaritane 
te doen hé nie, en hierdie Samaritaan 
het toe gegaan en die arme, gewonde 
man gehelp. 

So wil Jesus vir ons wys dat ons 
nooit moet dink ons is beter as ander 
mense nie. 

Hoe lyk dit nou met die vragies? 

Waar kan ons in die Bybel die ge- 
lykenis van die barmhartige Samari- 
taan lees? 

Waar het die Samaritaan gebly? 

Wie was die Samaritane? 

Wat het met die Jood gebeur wat 
op reis gegaan het? 

Wie het almal by die gewonde en 
beroofde man verby gestap? 

Wie het die gewonde man gehelp? 

Wat vertel hierdie gelykenis vir 
ons? 


SONDAG 23 APRIL: 
DIE GELYKENIS VAN DIE RYK 
MAN EN LASARUS. 


Luk. 16:19-31. 


Net soos vandag in ons tyd, was 
daar in Jesus se tyd ook ryk mense 
en bedelaars. Die bedelaar van wie 
Jesus vertel het, se naam was Lasarus. 
Hy het voor die ryk man se huis 
gelê, vol sere en swere en die honde 
het selfs aan hom kom lek. Die ryk 
man was baie ryk en hy het die 
lewe geniet en volop kos en mooi 
klere gehad en dit het so voorspoedig 
en lekker met hom gegaan dat hy 

seker nooit kerk toe gegaan of hom 
aan die arme bedelaar gesteur het nie. 

En toe op 'n dag het die arme bede- 
laar gesterf en die engele het hom 
na die hemel toe gebring, omdat hy 
'n godvresende man was, al was hy 
'n arm bedelaar. 

En die ryk man het ook gesterf, 
maar die engele het hom nie kom 
haal nie, omdat hy `n goddelose mens 
was. Hy het nie hemel toe gegaan nie, 
maar in die hel beland en vreeslike 
smarte gely. 

Toe die ryk man vir Lasarus in die 
hemel saam met Abraham sien, het 
hy gevra of Lasarus dan tog nie maar 
asseblief vir hom 'n bietjie water kon 
gaan haal nie, maar dit was onmoont- 
lik, omdat mens nie iemand van die 
hemel na die hel kan stuur nie. Ook 
kon Lasarus nie uit die hemel na die 
aarde teruggaan om die ryk man se 
broers te gaan waarsku nie. 

As mens dood is, is al jou kanse 
verby om in die Here te glo. Dan 
help dit nie meer om te sê jy wil nog 
'n kans hê nie. 'n Mens moet ook 
oppas dat rykdomme en geld en ple- 
sier jou nie weglok van die Here af 
nie. 

Vragies: 

Wat was die arm bedelaar se naam? 

Was die bedelaar 'n godvresende of 
'n goddelose mens? 

Hoekom? 

Was die ryk man godvresend of god- 
deloos? 

Hoekom sê jy so? 

Hoekom kon Lasarus nie water vir 
die ryk man gaan wegbring nie? 

Voltooi hierdie sinnetjie: As 'n mens 
doods SARA) EIER RIA ARE 

Waar kan ons in die Bybel oplees 
van hierdie gelykenis van Jesus? 


SONDAG 30 APRIL: 
DIE GELYKENIS VAN DIE AFGE- 
DWAALDE SKAAP EN DIE VER- 
LORE PENNING 


Luk. 15:1-10. 


Die mense of Jode in die tvd van 
Jesus was nie net landbouers en saai- 
boere nie. Hulle het ook met vee ge- 
boer, veral skape. Nou moet ons ont- 
hou dat in daardie tyd nie drade om 
die plase gespan is soos vandag nie. 
Die skaapboer moes self sy skape 
oppas. anders verdwaal hulle en raak 
weg. So 'n skaapoppasser is 'n herder 
genoem. Die herder het sy skape goed 
opgepas, maar somtyds het daar tos 
nou en dan een weggeraak. Nou ver- 
tel Jesus vir sy dissipels en die mense 
wat saamgekom het om na Hom te 
luister. 'n gelykenis van 'n skaapboer 
van wie daar een van die skape weg- 
geraak het. Die skaanboer of herder 
het dadelik die ander skape gelos waar 
hulle rustig gewei het en gou-gou die 
verlore skaap opgespoor en na die 


ander teruggebring, sommer op Sy 
skouer, want hy wil nie weer hê dat 
die skaap moet rondhardloop terwyl 
hy hom terugjaag nie. En die herder 
was baie bly om die verlore skaap 
terug te kry, so bly dat hy vir die 
ander herders daarvan vertel het en 
hulle was saam met hom bly. 

Net so bly is Jesus en al die engele 
in die hemel as `n afgedwaalde mens 
hom bekeer en na die Here terugkom. 
Jesus los ons nie as ons sonde doen 
en afdwaal nie, nee, Hy soek ons en 
is bly as ons weer terugkom, en die 
engele in die hemel is saam met Hom 
bly. 

So ook vertel Jesus die gelykenis 
van die vrou wat 'n penning in die 
huis verloor het. `n Penning is maar 
net 'n geldstuk van daardie tyd. Die 
vrou het dadelik die hele huis deurge- 
soek en uitgevee, totdat sy die ver- 
lore penning gevind het. En as sy dan 
die verlore penning vind, roep sy al 
haar buurvroue byeen en hulle is 
saam met haar bly oor die verlore 
penning wat teruggevind is. 


Nou 'n paar vragies: 


Wie is die verlore skaap en die 
verlore penning? 

Wie is saam met Jesus bly as die 
verlore afgedwaalde mens terugkom? 

Waar kan ons in die Bybel van 
hierdie twee gelykenisse lees? 


GEE JULLE OM TE EET 

per en fyn linne) en sy weelderige 
lewe dwing hy die hoogagting van 
mense af. Hy geniet sy aardse besit- 
tings waarmee hy indruk maak op 
mense. S6 hoog ag hy homself dat hy 
die ernstige siek bedelaar, Lasarus, 
wat by die ingang van sy huis 1ê nie 
kin en nie wil raaksien nie. Hy is 
nie bereid om in die minste (krum- 
mels van die tafel) aan Lasarus liefde- 
volle barmhartigheid of hulp te bewys 
nie. (Die naam Lasarus kan afgelei 
word van lo-eser wat beteken sonder 
hulp, of van Ele-asar wat beteken 
God is hulp.) 

Na sy sterwe ontdek die ryk man 
die noodlottige einde van sy selfsug- 
tige, liefdelose en aardsgebonde lewe: 
hy is deur God verwerp. Lasarus ge- 
niet egter die barmhartigheid van 
God, geluksalige lewe aan die boesem 
van Abraham (Joodse siening van 
die ewige lewe: om saam met Abra- 
ham as versamel- en middelpunt ge- 
luksaligheid te geniet). Lasarus tipeer 
die veragte en uitgeworpe sondaar, 
volgens die oordeel van die Fariseërs, 
wat die barmhartigheid van God vir 
sondaars deur die evangelie van Jesus 
leer ken het. 


2. Vervulling van die wet en profete 
in Christus: 


Die ryk man versoek Abraham om 
sy broers met `n opstandeling uit die 
dode te waarsku. Abraham antwoord 
dat hulle alles het wat hulle nodig 
het: Moses (die wet) en die profete, 
wat nie `n maatstaf is vir hooghartige 
werkheiligheid nie, maar wat heenlei 
na en vervul is in Christus, die Ver- 
losser vir sondaars. 


SONDAG 30 APRIL 
DIÉ AFGEDWAALDE SKAAP EN 
DIE VERLORE PENNING 


INLEIDING: 


(Lees Inleiding by die vorige Son- 
dag, punt 1.1: Verband met vooraf- 
gaande gelykenisse). 

Beide die gelykenis van die afge- 
dwaalde skaap en die verlore penning 
dra dieselfde boodskap: die soekende 
liefde van God vir sondaars. Vgl. Joh. 
3:16: ,,Want so lief het God die 
wêreld gehad dat Hy sy eniggebore 
Seun gegee het . . . ” Jesus vertel 
hierdie gelykenis na aanleiding van 
die hooghartige en eiegeregtige hou- 
ding van die Fariseërs en skrifgeleer- 
des, wat veragtend neersien op Son- 
daars. 


2. Inhoud van die gelykenisse: 


In die eerste gelykenis gebruik Je- 
sus die bekende beeld uit die Ou en Nu- 
we Testament waar God (of Christus) 
aangedui word as die goeie Herder en 
sy uitverkore volk as sy kudde. In 
hierdie gelykenis lê Jesus veral klem 
op die aanhou soek ,,totdat hy dit 
kry”. Geen moeite, opoffering en ly- 
ding word te hoog geag nie. Jesus 
verwys hier na sy komende lyde en 
sterwe aan die kruis. Verder beklem- 
toon Jesus die hemelse vreugde oor 
elke sondaar wat hom bekeer. Hier- 
mee vermaan Jesus die hooghartige 
Fariseërs vanweë hulle liefdeloosheid 
en belangeloosheid in sondaars. 

In die gelykenisse van die verlore 
penning beklemtoon Jesus weer die 
sorgvuldige soek ,,totdat sy dit kry”. 
In sy soekende liefde openbaar God 
eindelose geduld en barmhartigheid 
oor alle mense. Geen enkele sondaar 
word deur Hom te gering geag nie. 
Ook hier beklemtoon Jesus die vreug- 
de voor die engele van God oor elke 
enkele sondaar wat hom bekeer. Jesus 
verlang van die Fariseërs die regte 
begrip van Gods liefde sodat hulle 
hulle ook mag verheug oor elke ver- 
loste sondaar. 


— DS. J. C. KRUGER. 

SENDING ...... 


Die Boerevolk vergelyk met Israel 


Ons voorvadere in Suid-Afrika was 
soms (of sommige van hulle) blyk- 
baar heeltemal tevrede dat hulle met 
hulle sendingongehoorsaamheid ge- 
hoorsaam aan die Bybel is! In vorige 
artikels het ons gesien dat hulle op 
grond van die Bybel gesê het, deur 
hulle toegepas op die bantoes: 

Moenie gaan op pad na die hei- 
dene nie.” 

,Vervloek is Kanaën.” 

,Dat de kaffers geen mensen zijn.” 

,Dat zii minder begunstigd zullen 
zijn dan de blanken.” 

,Die Apostels het die opdrag uit- 
gevoer.” 

Vandag wil ons `n bietjie stilstaan 
by die vergelyking wat getref was 
tussen die ou Boere en die Israeliete 
aan die een kant en die Bantoes en 
die Kana#niete aan die ander kant. 

Ons het reeds aangetoon dat die 
Bantoes nie die vervloekte nageslag 
van Kana#in kan wees nie. Dat die 
Boere analogies hulle self geag het in 
die plek van Israel te wees en die 
Bantoes in die nlek van 'n vervloekte 
volk, is egter 'n ander gedagte en `n 
feit. 

Hierdie analogie was grootliks die 
rede waarom die Ou 'Testament `n 
besondere nlek in die lewe van die 
Voortrekkers ingeneem het. Dis daar- 
om ook nie sonder betekenis nie. dat 
die oudste gedrukte Suid-Afrikaanse 
preek. 10 Februarie 1743, 'n Ou Testa- 
mentiese perikoop (Jes. 45:1-8) tot 
teks het. Hierdie preek het ds. W. van 
Gendt van Stellenbosch op 26 Januarie 
1743 te Kaapstad gehou. Nadat dit ge- 
sensureer is ..en daarin niets ge- 
vonden (is). 't welk met de gezonde 
leere van onse . . . herformde Kerk 
. . . strijdig is”. is dit gepubliseer 
(Vel. S. P. Engelbrecht. Album vir 
die geskiedenis van die Ned. Herv. 
Kerk van Afrika. 1965. bl. 28). Ook 
die tweede oudste gedrukte preek in 
Suid-Afrika is van die Ou Testament. 
naamlik Ps. 147:12. 13. 14. Dit was 
gehou deur ds. Petrus van der Spuy 
op 8 April 1759 te Kaapstad. Merk- 
waardie dat die eerste eeufees van 
ons volksplanting godsdienstie gehou 
is. Het daar nie al `n verskuiwins 
plaasgevind nie? (Vel. Die Kerkblad. 
1 April 1970). 

Dat die Ou Testament 'n vername 
rol gespeel het in die lewe van ons 
voorouers. blyk onder andere uit die 
feit dat die selofte voor die slae van 
Bloedrivier aansluit bv die Ou Testa- 
mentiese eeloftes. Verder deurspek 
Paul Krueer sv rede bv ampsaanvaar- 
dine as staatspresident met verwysings 


na voorbeelde uit die Ou Testament. 
(Vgl. verder J. P. Oberholzer, Herv. 
Teologiese Studies (H.T.S.), Oktober 
1963.) 





DR. H. G. VAMN DER WESTHUIZEN 





Genoemde analogie kon so gerieflik 
getrek word in die vroeëre volk- 
situasie: Die Engelse owerheid in die 
Kaap, was vergelyk met die Egiptiese 
oorheersers volgens die Ou Testament. 
Interessant is die gedagte wat hierin 
opgesluit lê dat die Kaap dus nie 
werklike land van die Boere is nie. 
Dis Egipte! Die Groot Trek @rens 
heen is die eksodus uit Egipte na die 
beloofde land. Die boere is die Is- 
raeliete; die Bantoes is die Kanainiete. 
(Vel. F. A. van Jaarsveld. The Afri- 
kaner's Interpretation of South Afri- 
can History, 1964, bl. 9). 


Hierdie analogie wat ons voorgeslag 
gesien het, verklaar deels waarom ,.Is- 
rael” (die Boere) nie sending doen 
onder die ..Kanainiete” (die Bantoes) 
nie! Dat hierdie analogie nie gelei het 
tot `n volle identifisering van die onder- 
skeie volke nie. blyk uit die feit dat 
hulle analoesie nie tot sv konsekwensie 
getrek is rie. Die .Israeliete” (Boere) 
het naamlik nie die ..Kanai#niete” 
(Bantoes) sonder meer uitgeroei en 
hulle land beset nie. Die Israeliete 
hét — want hulle het daartoe opdrag 
gehad! Tn dieselfde tyd wat die Boere 
hulle .Kanai#niete” menswaardig be- 
handel het en deur onderhandelinge 
hulle bestaansreg erken het, het 
ander Furopeërs jn Amerika die Rooi 
Huide huid en haar verwoes (Vel. 
Handhaaf. Februarie 1965. bl. 16). 
Vandas is dit uit da4rdie oorde wat 
gemeen word om ons te onderrig in 
menswaardiehede en menseregte! Die 
Boere het die Bantoe-owerhede besoek 
en transaksies aansesaan insake ge- 
biede waar hulle as boeregesinne met- 
terwoon hulle kon vestig. 


Omdat die analogie aanleiding kon 
gee tot die verdere inkledine daarvan 
ten opsiete van die mitverkiesing. is 
dit moontlik dat hierdie gedaste (dat 
die Boere uitverkore is téénoor die 
Bantoes). ook sending kon teëhou. 
Daarom waarsku ds. L. E. Brandt in 
1913 teen hierdie voorkomende gedas- 
te: .Taat men nu niet hiertesen 
(sendings) komen aandraeen met de 
predestinatie. want die heeft niets 
met onze roepines als christenen (sen- 
dins) te maken...” 

Uit dit alles blyk dat ons ou mense 
deur hulle worsteling met vyandige 
bestaansfaktore ook iets van 'n worste- 
ling moes deurmaak wat hulle roeping 
betref. Wat vir ons vandag uit die 
geskiedenis na 'n tevredenheid met 
hulleself lyk, het straks diep `n on- 
sekerheid gehuisves. 


NIEUWE BIJDRAGEN UIT NEDER- 
LAND VOOR ANTI-RACISME- 
FONDS WERELDRAAD 


Ruim f.80,000 — zal vanuit Neder- 
land weer worden overgemaakt naar 
de Wereldraad van kerken in Genêve 
ten behoeve van het fonds ter bestrij- 
ding van het racisme. De nederlandse 
actie “Betaald Antwoord' die voor het 
anti-racisme-fonds van de wereldraad 
gelden in ons land inzamelt. heeft dit 
bedrag de laatste tijd ontvangen uit 
acties gehouden tijdens de interkerke- 
lijke vredesweek in september j.l1. en 
uit giften van particulieren. 

Reeds eerder werd door de actie 
“Betaald Antwoord' f.100,000 — naar 
Genêve overgemaakt. In dat bedrag 
van f.100.000 — zat ook de gift van 
H. M. Koningin Juliana voor dit nieu- 
we werk van de wereldraad. 

De lutherse kerk in Nederland heeft 
thans voor het anti-racisme-fonds 
f.5.000 — naar Genêve overgemaakt. 
Amdere kerkgenootschappen en inter- 
kerkelijke instellineen maakten in een 
eerder stadium reeds gelden over. 
aldus ds. R. J. v.d. Veen van de actie 
“Betaald Antwoord' te Amsterdam. 

De nederlandse T.k. hbisschoppen 
steunden het wereldraadfonds met 
f10.000 — Het Alcemeen Diakonaal 
bureau van de gereformeerde kerken. 
de Ned. Zendinssraad en de stichtings 
Oecumenische hulpverlenins maakten 
rechtstreeks elk 7.000 dollar over naar 
Genave. De Nederlandse Hervormde 
Kerk en de Remonstrantse Broeder- 
schan hebben toezesesingen gedaan. 

De actie “Betaald Antwoord' wordt 
nog steeds voortsezet. Begin volgend 
jaar komen er nadere mededelingen. 
aldus ds. R. T. v.d. Veen. omdat naar 
7iin mening Nederland iets speciaals 
moet doen met het oos op de srote 
internationale vergadering van het 
centraal comité van de wereldraad. 
die in de zomer van 1979 in Utrecht 
wordt gehouden. De wereldraad heeft 
uit ziin speeiale fonds reeds 400 000 
dollar beschikbaar sesteld aan 33 oT- 
ganisaties in de wereld die het racismoa 
bestrijden. 

— (Hervormd Persbuream). 
17 dec. 1971 











HUISDOOP EN HUISNAGMAAL 


I. IN DIE VERANTWOORDELIKHEID AAN DIE VERLEDE. 


Pas na die Hervorming het daar 
baie wanpraktyke ten opsigte van die 
doop onstaan. Baie ouers het gedink 
dat die doop noodsaaklik is vir die 
saligheid en dat alleen die doop wat 
bedien is deur die biskop van die 
Roomse Kerk werklike betekenis het. 
Dit het tot gevolg dat baie ouers 
hulle kinders deur `n Roomse geeste- 
like laat doop het. Uit die aard van 
die saak moes hierdie doop in die 
geheim geskied, hoofsaaklik in die nag 
in die huis van die ouers. Die situasie 
was so kritiek dat in die dorp Utrecht 
in die jaar 1606 feitlik geen kinders 
in Hervormde Kerke gedoop is nie. 
Om hierdie wanpraktyk te voorkom, 
is persone beboet wat hulle kinders 
op hierdie wyse laat doop of herdoop 
het. Klagtes in hierdie verband het 
egter bly voortbestaan tot in die 18de 
eeu. 





DS. M. J. BEUKES 





'n Ander wanpraktyk wat aan die 
orde van die dag was, was dat ouers 
hulle kinders uit vrees dat hulle gou 
sou sterf, laat doop het deur die 
vroedvrou net na die geboorte. Reeds 
in 1573 word deur `n sinode vasgestel 
dat so `n doop nie erken behoort te 
word nie, want hierdie doop is geen 
regte doop nie. Op grond hiervan kan 
die kinders sonder enige besware weer 
gedoop word (20). Interessante gege- 
wens ten opsigte van die kerk se 
standpunt ten opsigte van die soge- 
naamde paapse doop en vroedvrous 
doop, tref ons aan in antwoorde wat 
Oop verskillende vrae gegee word ty- 
dens die Sinode van Dordrecht 1574 
(8). Wat sal die Kerk doen met 
,Papen” wat in die geheim doop en 
trou? Antwoord: Hulle moet aangegee 
word by die plaaslike owerheid. In- 
dien die plaaslike owerheid nie die 
misverstande uit die weggeruim kan 
kry nie, moet dit aangegee word by 
die Hoër owerheid (9). ,.Sal ons 'n 
kind wat deur 'n vroedvrou gedoop 
is weer doop in die kerk? Antwoord: 
Ja, want die doop van die vroedvrou 
is geen doop nie. Vir die doop van die 
vroedvrou is daar geen verskoning 
nie.” 


Wat die standpunt van die kerk van 
die Reformasie was ten opsigte van 
die bediening van die doop, word 
volledig gegee op verskillende sinodes. 
Die artikels van Wezel 1568 bepaal: 
Die sakrament is onafskeidbaar ver- 


(VERVOLG OP VORIGE MAAND) 


enig met die diens van die Woord”. 
,Die doop sal nêrens anders bedien 
word as in die kerk onder die pre- 
diking van die Woord en die Kate- 
gismus nie. Indien daar ,,kranken 
kinderen” is wat miskien by die huis 
gedoop moet word, sal dit alleen ge- 
skied in die teenwoordigheid van 
ten minste vier of vyf gelowiges”. In 
die Acta van die Provinsiale sinode 
1574 word daar gestel: ,Ons sal die 
doop nie bedien dan alleen in 'n open- 
bare versameling van die kerke, by 
die verkondiging van die Goddelike 
Woord”. Op die plekke waar selde 
eredienste gehou word en nogtans 
kinders is wat gedoop moet word, sal 
daar bepaalde tye vir die doop bepaal 
word, die kinders sal na die kerk ge- 
bring word, `n bepaalde teken sal met 
die klok gegee word, die gemeente sal 
saamgeroep word en 'n kort verma- 
ning met betrekking tot die betekenis 
van die doop gehou word. In lyn met 
bogenoemde bepalings word op die 
sinode van Dordrecht 1578 bepaal: 
,Die doop sal bedien word saam met 
die prediking. In die dorpe waar nie 
gereeld gepreek word nie, sal `n dag 
in die week bepaal word waarop die 
doop bedien sal word, met dien ver- 
stande dat dit sonder prediking nie 
sal geskied nie”. Soortgelyke bepa- 
lings tref ons aan in die Kerkorde 
van Middelburg 1581 ariikel 39, die 
Kerkorde van ss (Gravenhage 1586 
artikel 50, en die Nasionale sinode van 
Dordrecht 1618-1619 artikel 56. 


Indien dit absoluut noodsaaklik is 
dat die doop in `n huis bedien moet 
word. is daaraan die gestalte van `n 
volledige erediens gegee. Die alge- 
mene standpunt van die Reformatore 
volgens Lekkerkerker was dat ,,n 
preek word gehou, votum en seën 
word uitgespreek, en die diakens gaan 
rond met die kollekte sakkie.” 


Oor die algemeen is die uitsprake 
ten opsigte van die Nagmaal op die 
verskillende sinodes, skaarser. Dit 
seker omdat deur die uitsprake van 
die bediening van die doop reeds in- 
direk 'n riglyn neergelê is vir die be- 
diening van die Nagmaal. Ons kan 
slegs let op die volgende besluite. Op 
die Sinode van Dordrecht 1574 word 
bepaal dat die ..Nagmaal nie bedien 
sal word as daar nie 'n vorm van 
gemeente teenwoordig is nie” (artikel 
48). Die Sinode van Dordrecht 1575 
bepaal dat voor die bediening van die 
Nagmaal 'n preek gehou sal word (ar- 
tikel 16). Artikel 45 van die Kerkorde 

van Middelburg 1581 bepaal dat die 
Nagmaal elke tweede maand bedien 
sal word. Op die plekke waar nie 
Kerkraad is nie, moet eers Kerkraad 
gekies word alvorens die nagmaal 
bedien kan word. (Dit wil sê, gemeen- 
tevorming is nodig vir die bediening). 
Dieselfde uitsprake tref ons aan in die 
Kerkorde van s' (Gravenhage 1568 
artikel 56, die Sinode van Dordrecht 
1618-1619 artikel 43. 


Die algemene standpunt van die 
Reformatore was dat die sakramente 
bedien moet word in 'n openbare ere- 
diens waar die Woord gepreek word. 
Zwingli sê dit is noodsaaklik dat dit 
so sal geskied, want alle misverstande 
moet weggeneem word asof die sakra- 
mente die heil op sigself kan bewerk. 
Dit moet geskied in noue samehang 
met die evangelie verkondiging want 
Christus het sakramentsbediening en 
evangelie verkondiging tegelyk aan sy 
dissipels opgedra. (21). 


Hierdie reformatoriese opvatting be- 
treffende huisdoop en nagmaal is in 
die Nederlandse Hervormde Kerk ge- 
handhaaf tot vandag toe. Die Kerk- 
orde van Desember 1950 O.8 bepaal 
dat die doop in `n gewone kerkdiens 
van die gemeente bedien behoort te 
word. ,,Slegs in buitengewone om- 
standighede kan die kerkraad `n doop- 
bediening buite `n kerkdiens toestaan, 
mits die kerkraad en gemeente daarby 
teenwoordis is” (0.8.—3—8). Met be- 
trekkins tot die bediening van nag- 
maal tuis merk prof. Th. L. Haitjema 
die volgende op: ..Die nagmaal by 
siekbeddens (dit wil sê buite `n kerk- 
diens) word kerklik gewettig deur die 
slotbepaling van 0. 10—5—4. Maar die 
huidige Kerkreg wil hierdie vorm van 
nagmaalbediening slegs in besondere 
omstandighede toelaat. en dan in die 
teenwoordigheid van 'n deel van die 
gemeente, saam met die verteenwoor- 
dieer van die kerkraad. 

Uit die kerkeeskiedenis kan ons die 
voleende afleidings maak: 

(1) Slegs in besondere gevalle kan 
huisdoop en huisnagmaal geskied. 

(2) Geen noodsituasie mag die aan- 
leidende oorsaak daarvan wees nie. 

(38) Dit kan alleen geskied as 'n 
deel van die gemeente en die kerkraad 
teenwoordig is. 

(4) Dit eeskied met 'n volledige ere- 
diens. 


[1] Blaai om 

HUISDOOP EN HUISNAGMAAL 


C] Van vorige bladsy 


II. DIE SITUASIE VANDAG IN DIE NED. HERV. KERK VAN AFRIKA. 


Wat die opvatting van die kerk in 
hierdie verband is word weerspieël 
in die Kerkwet en besluite van die 
Algemene Kerkvergadering. 

Die Kerkwet van 1970 bepaal ten 
opsigte van doop en nagmaal die vol- 
gende: 

(a) Doop: Kerkwet artikel XV: ,,Die 
heilige doop word op gesette tye in 
die openbare erediens deur die die- 
naars van die Woord, onder opsig van 
die ouderlinge en met gebruikmaking 
van die aangewese formuliere uit die 
Kerkboek, aan die kinders van die 
verbond en hulle wat later tot die 
geloof kom, bedien. 


Bepalings Hoofstuk VII artikel 86, 


1: Die kerkraad dra sorg dat die 
heilige doop in die gemeente heilig 
gehou word en dat daar op gesette tyd 
geleenthede vir die bediening van die 
heilige doop gegee word. 

Artikel 87, 1: Ouers wat die be- 
diening van die heilige doop aan hulle 
kinders begeer, gee vroegtydig hier- 
van kennis aan die kerkraad. 


Artikel $8, 1: 1. Die heilige doop 
word op sodanige vasgestelde geleent- 
hede soos deur die kerkraad bepaal 
slegs in die openbare erediens bedien 
met die gebruikmaking van die daar- 
voor bestemde formulier uit die kerk- 
boek. Die tyd en plek word deur die 
kerkraad vasgestel. 

2. Die bediening van die heilige 
doop by die huis en in die week is 
slegs geoorloof indien die predikant 
dit om wettige redes nodig ag. Die 
predikant sal die kerkraad berig van 
So 'n bediening van die heilige doop. 


(b) Nagmaal: Kerkwet artikel XIX: 
Die heilige nagmaal word op gesette 
tye in die midde van die gemeente 
gevier. Dit word met gebruikmaking 
van die bestemde formulier uit die 
kerkboek aan die belydende lidmate 
van die kerk bedien deur die dienaars 
van die Woord, onder opsig van die 
ouderlinge en met bystand van die 
diakens. 


Bepalings Hoofstuk X, artikel 98: 


(1) Minstens vier maal per jaar sal in 
'n erediens die heilige nagmaal ge- 
vier word op die plek en tyd deur die 
kerkraad bepaal. Die bediening ge- 
skied met gebruikmaking van die daar- 
voor bestemde formulier uit die kerk- 
boek en volgens die gebruik van die 
kerk. Die heilige nagmaal sal slegs 
aan die tafel en nie deur die hele 
kerkgebou bedien word nie. 
Bespreking: (i) Al die wette en 
bepalings met betrekking tot doop en 
nagmaal is feitlik in dieselfde vorm 
gehandhaaf sedert die Algemene Kerk- 


vergadering van 1904. In dieselfde 
vorm kom dit voor in die kerkwette 
van 1904, 1914, 1925, 1951 en 1970. 
Opvallend is dat sedert 1904 sanksie 
aan die bediening van die doop tuis 
gegee word deur 'n bepaling in die 
kerkwet terwyl nie `n woord gerep 
word van nagmaal tuis nie. 


(ii) Die kerkwet in die bepalings 
hoofstuk VIII artikel 88: 2 meld dat 
die doop in buitengewone omstandig- 
hede, as die predikant dit goed vind, 
tuis bedien word. Die wet artikel XVI 
meld dat die doop geskied onder opsig 
van die ouderlinge. Indien hierdie 
artikel (88: 2) gehandhaaf word, word 
sanksie aan bediening gegee sonder 
die nodige opsig. 

(iii) Die Bepalings artikel 86: 1 
meld dat dit die taak van die kerkraad 
is om sorg te dra dat die doop heilig 
gehou word. Onder laasgenoemde 
word seker verstaan dat dit bedien 
moet word volgens die instelling van 
Christus. Indien die doop buite `n 
erediens geskied, los van die gemeente 
en sonder prediking, is dit reeds in 
stryd met die instelling van Christus 
(Sien Nuwe 'Testamentiese- en Dog- 
matiese gegewens). Buitendien as die 
predikant alleen gaan, waar is dan die 
ouderlinge om toe te sien dat dit 
heilig gehou word. 


(iv) Volgens artikel 87:1 moet die 
ouers vroegtydig kennis gee aan die 
kerkraad indien hulle hul kinders 
voor dope wil hou. As artikel 88: 2 
gehandhaaf word verval hierdie begin- 
sel wat kerkregtelik sterk gronde het. 


(v) Volgens artikel 88:1 bepaal die 
kerkraad die plek en die tyd van die 
bediening. Aangesien die doop geskied 
in `n erediens, is artikel 88:1 volkome 
in ooreenstemming met al die ander 
artikels waar gemeld word die kerk- 
raad bepaal die plek en die tyd van 
die erediens. Volgens artikel 88:2 
word hierdie mag alleen aan die pre- 
dikant gegee. Tereg het prof. S. P. 
Engelbrecht by hierdie bepaling in 
1914 reeds die aantekening gemaak 
dat hier aan die predikant te veel mag 
gegee word. 


(vi) Met die handhawing van 88:2 
kom al die ander bepalings met be- 
trekking tot die doop dus in gedrang. 
Of 88:2 moet geskrap word of al die 
ander. Dit spreek vanself dat dit eers- 
genoemde is wat die knie behoort te 
buig. Daar is geen bepaling in die 
kerkwet wat huisnagmaal sanksioneer 
nie, waarom een ten opsigte van die 
doop? Die handhawing van 88:2 skep 
sterk die indruk dat ons nog leef met 
die Roomse gedagte dat die doop 
heilsnoodsaaklik sou wees. 

Besluite Algemene Kerkvergadering 
(A.K.V.) 


Die belangrikste besluit in hierdie 
verband is geneem in die jare 1961- 
1970. Ten opsigte van die besluite wat 
geneem is, is veral 2 aspekte opval- 
lend: (a) Waar in die kerkwet slegs 
melding gemaak word van die moont- 
likheid om doop by die huis te bedien, 
word in die besluite van die A.K.V. 
hoofsaaklik melding gemaak van die 
nagmaal tuis. (b) Die besluite wat in 
hierdie verband geneem is staan lyn- 
reg teenoor mekaar. Enersyds word 
nagmaal tuis afgewys, andersyds tog 
toegelaat in die sin dat 'n Liturgie 
daarvoor opgestel is. 

Op die A.K.V. Maart 1961 was daar 
'n rapport van die Raad vir die Hand- 
hawing van ons Protestantse Erfenis 
ter tafel gelê. In die slotparagraaf 
rig die rapport die volgende waarsku- 
wings: ,,Die kerk moet vreesloos be- 
sluit om die volgende te staak” (A) 
,Die bediening van die heilige sakra- 
ment van die doop by huise, sonder 
die bediening van die Woord (Skrif- 
lesing, Formulier plus prediking). 
Buitendien het die gemeente groot be- 
lang by die bediening van die sakra- 
ment van die doop; dit is nooit 'n 
privaat aangeleentheid nie (B) ,Die 
bediening van die avondmaal buite 
die gemeente: Gewoonlik verloop die 
sake so: Om al die ,,aansoeke” vir die 
huisnagmaal ,af te handel”, moet die 
dominee ,,haastig” te werk gaan want 
om tien uur begin die nagmaal in die 
kerk. Daar word ook soms na die kerk 
nagmaal bedien, maar ook in aller 
haas, want om drie-uur begin die 
doopdiens. Teen die tyd is die domi- 
nee ook gewoonlik, na 24 tot 3 uur 
intense inspanning in die kerk, gees- 
telik (en liggaamlik) uitgeput. Resul- 
taat: Hierdie heilige saak word han- 
teer met dieselfde gejaag as die daag- 
likse gejaagde lewe. Dit is sonde. Die 
ergste is egter dat hier op eg Roomse 
wyse, Woord en sakrament van me- 
kaar los gemaak word en slegs die 
sakrament bedien word. Hier word 
nie die hele Formulier gelees nie! 
Hier word nie 'n Voorbereidingsdiens 
gehou nie! Hier is geen sprake van `n 
Dankseggingsdiens nie! Daarom moet 
'n reformatoriese kerk hiervan afsien. 
Laat die dominee gedurende die week 
voor die nagmaal, of wanneer ookal, 
rustig en sonder sy horlosie, die bed- 
lêende of invalide besoek, met ver- 
troostinge uit die Woord van God en 
die bediening van die gebede. Sing 
ons dan nie. Waar vind die mens in sy 
verdriet, 'n troos soos wat Gods Woord 
hom bied? (Rapport O 3 punt 7 ABC, 
A.K.V. 1961). 

CO] Na volgende bladsy 


Die vergadering besluit (a) ,,dat 
van punt 7 A.B.C. van die rapport 
van die Raad vir Handhawing van ons 
Protestantse Erfenis — Bylae O, met 
instemming kennis geneem word en 
dra aan die predikante en afgevaar- 
digdes op om dit uit te dra in die 
gemeentes”. (b) ,Die Raad vir die 
Handhawing van ons Protestantse Er- 
fenis moet van tyd tot tyd gemeentes 
inlig oor praktiese metodes vir weer- 
stand teen die Roomse indringing”. 
(Cc) ,Geen sakramentsbediening an- 
ders as in `n erediens geskied nie. 
Waar dit op die oomblik nog in huise, 
sonder 'n erediens geskied, word so 
gou moontlik daarvan afgesien”. (No- 
tule A.K.V. 1961, bl. 128 en 129 — 
Geen enkele teenstem is teen hierdie 
besluit aangeteken nie). 


Nadat verskillende vraelyste uitge- 
stuur is, en die noodsaaklikheid van 
doop- en nagmaalsbediening in 'n ere- 
diens tesame met Woordverkondiging, 
beklemtoon is, rapporteer bogenoemde 
raad op die A.K.V. van 1964 soos 
volg: ,Dit blyk dat die gebruik van 
,huisnagmale” te bedien baie diep 
gewortel is. Nog word dit in baie ge- 
meentes gedoen, hoewel die gebruik 
deur predikante algemeen afgekeur 
word. Lidmate word wel ontmoedig. 
Bediening van die heilige nagmaal by 
die siekes moet voorgelê word aan die 
plaaslike kerkraad; nuwe gevalle word 
nie meer aanvaar nie. Desondanks bly 
daar by baie Kerkrade verset, hoewel 
dit, soos uit verslae blyk, minder 
word... si” 


Ook in die gebruik van huisdoop 
van suigelinge wat ernstig siek is, lê 
die moontlikheid van misverstande 
van die sakrament as middel tot salig- 
heid. Dit kan dan te staan kom op een 
lyn met die Rooms-Katolieke nood- 
doop. Wat die huisdoop betref: Uit 
verslae blyk dat sulke versoeke van 
ouers by uitsondering in die gemeen- 
tes voorkom. 


In die meeste gevalle word, na 
voorafgaande inligting, die doop be- 
dien, in enkele gevalle word dit 
geweier. Gevoel word dat in hierdie 
verband nie gevoelens gerespekteer 
moet word om dwaallering te verkon- 
dig nie. Die kerk kan wel ,,gevoelens” 
respekteer sonder om dwaalleer te 
verkondig. 


Ons voel dat die sakrament sy ere- 
plek te midde van die gemeente mét 
behou. Die heilige doop kan alleen be- 
dien word met toestemming en mede- 
wete van die kerkraad terwyl die pre- 
dikant hom daarvan oortuig dat die 
regte reformatoriese opvatting aan- 
gaande die heilige doop by die ouers 
heers. Hierdie doop praktyk behoort 
deur kategese en prediking ontmoedig 
te word. (Rapport Y p 3, Bylae A.K.V. 
April 1964). 


Die rapport word aanvaar en die 
vergadering word gewys op 'n omsend- 
brief wat aan al die gemeentes van 
die kerk op 15 Januarie 1962 uitge- 
stuur is. Onder die punt Handhawing 
van ons Protestantse Erefenis word 
gewys op die feit dat punt 7 A.B.C. 
van rapport O van bogenoemde raad 
aanvaar is. Die besluit: ,,Geen sakra- 
mentsbediening anders as in 'n ere- 
diens geskied nie. Waar dit op die 
oomblik nog in huise, sonder 'n ere- 
diens geskied, moet so gou as moont- 
lik daarvan afgesien word.” 


Na die aanvaarding van bugenoem- 
de besluit in 1961 is daar weer oor 
die aangeleentheid gehandel tydens 
die bespreking van `n rapport ,,Nag- 
maalsbedienins, by Dankseggindsdiens- 
te”, Op die vraag: ,,Bestaan daar nie 
'n moesntlikheid dat u Raad vir die 
gebruik by siekte 'n verkorte formu- 
lier kaa voorskryf nie?” Antwoord. 
In. die geval van bediening van die 
avondmaal aan siekes, oordeel die 
Raad dat waar die omstandighede dit 
nie toelaat dat die, tans in gebruik 
synde, formulier in sy geheel gelees 
kan word nie, dat dan met die volgen- 
de volstaan kan word. 

(i) Lees van die instellingswoorde 
van 1 Kor. 11:28-29. 

(ii) Lees van die Formuliergebed 
voorafgaande aan die viering, naam- 
lik dié een wat begin met: ,,Barmhar- 
tig God en Vader, ons bid U dat U in 
hierdie nagmaal, waarin ons die heer- 
like gedagtes oefen ...” 

(iii) Lees van die Prefasie of Sur- 
sum Corda: naamlik die gedeelte wat 
begin met: ,Dat ons dan nou met die 
waaragtige hemelse brood Christus ge- 
Spysig mag word...” 


Die lofprysing van Psalm 108 en 
wat daarop volg dien by die siekes 
nie gelees te word nie, wel in ander 
gevalle”. (Rapport H.H. 3 Agenda 
AK.V. 1961). ,Die vergadering neem 
met instemming kennis van die mede- 
deling. (Notule A.K.V. 1961, bls. 149). 


Op navraag van die gemeente Lae- 
veld ten opsigte van nagmaal aan 
siekes verwys die Algemene Kommis- 
sie hulle na die besluit en liturgie 
wat reeds op die vergadering van 1961 
geneem is. Op navraag van die Ring 
van Pretoria is die Raad vir Belyde- 
nis en Liturgiese Geskrifte om advies 
gevra: Die advies lui: ,,Ten opsigte 
van die nagmaal bestaan daar 'n vo- 
rige besluit van die H.E. Algemene 
Kerkvergadering, wat deur hierdie 
Raad onderskryf word. Indien die 
vergadering sy besluit sou wysig 
wil die Raad aanbeveel dat die 
vergadering opdrag gee aan hierdie 
Raad om 'n verantwoorde orde op te 
stel. So 'n orde kan byvoorbeeld soos 
volg daar uitsien: 

(i) Votum en seën. 


(11) Skriflesing. 

(iii) `n Verkorte formulier (ten min- 
ste die instellingswoorde 1 Kor. 11:23- 
29 en die Sursum Corda: ,Dat ons dan 
nou met die waaragtige hemelse brood 
Christus gespysig mag word . . . ”). 

(iv) Bediening. 

(V) Psalm 103 as dankgebed. 
(vi) Slotsang Psalm 146:1. 
vii) Seën. 


Die Raad wil sterk aanbeveel: 


1. Dat Ringsvergaderings noulettend 
opsig sal hou oor die uitvoering van 
die besluit van die Algemene Kerk- 
vergadering in verband met tuis nag- 
maal. 


2. Dat tuis nagmaal alleen na `n 
Skriftelike aansoek, deur die betrokke 
lidmaat, op 'n amptelike kerkraadsver- 
gadering oorweeg sal word. 


3. Dat so 'n aansoek alleen toege- 
staan sal word in gevolg van 'n ,,kro- 
niese en/of baie ernstige siekte.” 

Die kommissie van die Algemene 
Kerkvergadering het die voorgestelde 
orde, asook die aanbevelings van die 
Raad aanvaar met uitsondering van 
punt 2 waar ,skriftelike aansoek” ver- 
ander word in ,,persoonlike aansoek.” 
Die vergadering neem kennis met in- 
stemming. (Notule A.K.V. 1967, bls. 
259 en 260). 

Indien al die besluite van die A.K.V. 
nagegaan word, blyk dit dat al die 
besluite wat geneem is na die eerste 
besluit van die A.K.V. van 1961 nie 
geldend is nie, aangesien daardie be- 
sluit nie herroep is nie. Dit beteken 
die algemene geldende besluit van die 
kerk in hierdie verband is dat ,,Geen 
sakramentsbediening anders as in `n 
erediens geskied nie”. Dit beteken 
die sakramente kan wel in 'n huis be- 
dien word mits aan die volgende vol- 
doen word: (a) Die kerkraad bepaal 
dat 'n erediens by 'n bepaalde huis 
bedien sal word. (b) Aangesien ere- 
gehou sal word en dat die sa- 
kramente tydens daardie erediens 
diens saak van die gemeente is, word 
dit afgekondig en die gemeente daar- 
heen uitgenooi. (c) Die kerkraad moet 
teenwoordig wees. (d) `n Volledige 
erediens, net soos wanneer die sakra- 
mente normaal op 'n Sondag bedien 
word, word gehou. 

Slegs langs hierdie weg kan in 
gehoorsaamheid aan die Skrif en re- 
formatoriese gegewens gehandel word. 


” 


As die gemeente werklik gemeente 
van Christus is, dan kom hy net soos 
Christus in teenspraak met die wêreld, 


— Dr. W. Aalders. 

VEELVOLKIGE ONTWIKKELING 
IN SUID-AFRIKA deur Sakkie van 
der Merwe. Gedruk deur Voortrekker 
Pers Bpk. 

In die Desemberuitgawe van Die 
Hervormer het 'n resensie verskyn 
oor bogenoemde boek. T. F. J. Dreyer 
het die resensie geskryf. Ongelukkig 
het 'n gedeelte van die titel weggeval. 
Dit word hier volledig gestel om `n 
fout reg te stel maar ook omdat dit 
so `n gunstige resensie was. 


HIER STAAN ONS, uitgegee deur 
N.G. Boekhandel, Schoemanstraat 260, 
Pretoria. Prys R1.00. Met harde band 
R2.50. 

Hierdie geloftefeesbundel is uitge- 
gee ter herdenking van die jongste 
geloftefeesviering by Bloedrivier. 

Dit is `n prag uitgawe, goed ver- 
sorg, op slanspapier met pragtige 
(oto`s van Sarel Celliers, Piet Retief, 
Andries Pretorius, Dingaan, die Voor- 
trekkerkerkie, die Moordkoppie, die 
monument op die koppie, bronsrepli- 
kas van die Voortrekkerwaens, die 
gelofte van Celliers en so meer. 

Die lang lys van artikels is gelewer 
deur bekende leidende figure op ver- 
skillende terreine van ons volkslewe. 

Ons dring by ons lesers aan om dit 
te bestel. 

— Joh. Dreyer. 


SALMAKLAK deur Ben Venter. Uit- 
gegee deur Voortrekkerpers, Johan- 
nesburg. Prys ? 

Weer 'n boek van hierdie baasvertel- 
ler, Ben Venter. Nou is dit `n legende 
van Vaalrivier. Met hierdie publikasie 
handhaaf die skrywer die hoë peil 
wat hy met sy eerste boek ,,Waterbob- 
bejaan” behaal het en toon hy ander- 
maal dat ons in hom `n skrywer uit 
die boonste rakke van ons Afrikaanse 
letterkunde gekry het. 

Sy skryftrant is onverbeterlik, sy 
seggenskrag blink keer op keer uit 
op `n meesterlike wyse. Sulke spre- 
kende uitdrukking trek kort-kort die 
aandag: .,sy vingers is te styf om die 
tondeldoos te slaan”; ,,almal ons draai 
te wyd gemaak” dit wil sê te veel ge- 
eet, ,hy rek sy note soos `n voorslag 
riempie en trek sy blaasbalk 
voluit oop”; ,hy slaan ysterklou in die 
grond”. 

Daarby is Venter 'n fyn opmerker. 
Hy het geestelikes gesien ,,erger as 
langasemkrieke. Boonop is hulle gees- 
telik al lankal nek omgedraai: kyk hoe 
sit hulle agterstevoorboordjies.” Ook 
'n muil het hy gesien ,,met oogklappe 

aan: hy kan nie langs hom sien nie; 
wat voor hom kom, byt hy en wat 
agter hom is, skop hy.” So beskrywe 
hy `n fris naturel. 

Ook is hy `n kenner van sy mense 
en van hulle omgewing, hulle maniere, 
hulle eienaardighede en hy weet hoe 
om dit met `'n paar reëls raak te 
teken: die man wat ,,sy feite bymekaar 
maak soos 'n katwyfie wat met haar 
kleintjies na `n ander verblyfplek 
trek”; die man ,,wat altyd staan 
Soos 'n hoekpaal wat skeef ingeplant 
is”; of die een ,,wat reëlmatig sy kop 
SOOS `n muurhorlosie se slinger heen 
en weer swaai en ore wat soos groot 
verlepte pampoenblare lyk.” 

Kritiek is daar byna nie. Sy taal is 
mooi Afrikaans, behalwe twee flater- 
tjies. Sy verhaal is uit die vorige eeu. 
Toe het ons ,,volk” nog nie gepraat 
van miesies nie, maar van nooi en ou- 
nooi en ons mense het soos bo-op 
bladsy 132 gepraat van die skuur en 
nie soos onder op dieselfde bladsy van 
die stoor (Engels store) mie. 

Verder het ons net lof en raai ons 
lesers aan om Salmaklak verseker te 
Koop. 


— Joh. Dryer. 


JULLE IS DIE LOTE” deur ds. 
W. S. Conradie bygewerk deur ds. J. 
F. du Toit. N.G. Kerkboekhandel, Pre- 
toria. 

Dit is seker 'n woord betyds ge- 
spreek ,want dit roep elke gelowige 
op om te besin oor sy taak as gelowige, 
veral in hierdie verwarrende tydsge- 
wrig. Die skrywer wys veral op die 
noodsaaklikheid van die geestelike 
groei om te kom tot die volwassen- 
heid van die geloof, want alleen deur 
geestelik weerbaar te wees, kan ons 
en ons volk staande bly. Graag wil ons 
die boekie aanbeveel by elke gelowige. 

Miskien lê die skrywers net te min 
klem op die feit, dat ons alleen tot 
,al hierdie dinge instaat is deur God 
wat ons krag gee”. Die reinigmaking, 
heiligmaking, regverdigmaking, asook 
die geestelike groei is immers altyd 
werk van die Heilige Gees in ons. 
Die mens is nooit instaat om in eie 
krag `n beter mens te word nie, hy 
kan dit alleen deur Gods genade. Dit 
beteken nie dat die mens maar in 
salige berusting die hande moet vou 
nie. Hy moet die stryd stry in Gods 
krag en deur biddende opsien tot 
Hom. As ons dit uit die oog verloor 
kan ons so maklik verval tot moralis- 
me. 


— H. M. E. Dreyer. 

LIG EN LEWE — Dagstukkies vir 
Een Jaar. Uitgegee deur N.G. Kerk- 
Uitgewers. 

As die gelowige elke dag getrou en 
met erns, wanneer hy ,,boeke vat”, 
hierdie dagstukkies sou deurwerk, sal 
hierdie dagboek vir hom tot groot 
seën wees. 

Hier het ons met tema-prediking te 
doen waarvan die inhoudskeuse onver- 
beterlik is. Dit raak die gelowige in 
al die fassette van sy lewe hier op 
aarde, sy stryd, sy roeping; sy diens 
en sy swakheid; sy wanhoop en sy ver- 
wagting. God spreek hom aan in die 
totaliteit van sy bestaan. 

Die wesenlike van die evangelie, 
soos byvoorbeeld die versoeningswerk 
van God in Christus Jesus is katege- 
ties goed en duidelik uitgelê, sonder 
om die mens van vandag verby te 
praat, of oor hom heen te praat. Kan 
die liefde van God in Christus Jesus 
verstaanbaarder en met meer trefkrag 
geskets word as wat daar geskryf 
staan: ,,Net één ding is groter as my 
sonde — die vergifnis van God om 
Jesus wil? 

Die erediens kry `n regmatige deel 
in hierdie werkie, wat die sketse dan 
ook baie aktueel maak. 

Hier en daar wil `n mens `n sin- 
snede bevraagteken. So byvoorbeeld 
kan die volgende verkeerd interpre- 

Die Hervormer 


MPTELIKE ORGAAN VAN DIE 
ED. HERV. KERK VAN AFRIKA 


@registreer aan die Hoofposkantoor 
as 'n Nuusblad. 


Uitgegee deur die 
Ned. Hervormde Kerk 
van Afrika. 


Intekengeld R1.00 per jaar 


Die blad verskyn in die begin van 
elke maand Stukke vir publikasie 
moet die redakteur op die allerlaatste 
bereik, dertig dae voor publikasie 


ADVERTENSIETARIEWE: 
Geboortes, verlowings en huwelike Ra 
vir 'n maksimum van 60 woorde, en 
3 sent per woord bo 60 woorde, voor: 

uitbetaalbaar. 


Handelsadvertensietariewe op aan- 
vraag beskikbaar van: 


Die Advertensiebestuurder, 


DIE HERVORMER, 
Posbus 18061 — Hercules. 


Advertensies moet aan die adverten 

siebestuurder gestuur word nie later 

nie as 6 weke voor datum van publi: 
kasie nie. 


As 'n foto geplaas moet word R7.00 
ekstra vir die maak van drukkerblok 





Gedruk deur 
N.H.W.-PERS, 
Posbus 18061, Hercules. 
Telefoon 77-2188/9 





Amptelike Berigte 


AANGENEEM 


Prop. J. P. Verster na Empangeni. 

Prop. G. J. van Staden na Magalies- 
burg. 

Ds. G. P. J. Grobler van Wesmoot/ 
Magaliesmoot na Greylingstad. 

Ds. J. H. Koekemoer van Zuurfontein 
na Pretoria-Suid. 

BEDANK 

Prop. J. P. Verster na Wonderfontein 
en Primrose-Oos. 

Ds. J. H. van Staden van Lichtenburg 
na Silverton en Pretoria-Suid. 

Ds. M. J. van Schalkwyk van Rand- 
burg na Marble Hall. 

Ds. G. J. van Jaarsveld van Lydenburg 
na Florida. 

Ds. H. N. Botha van Villieria na 
Waterberg en Marble Hall. 

Ds. J. P. B. Blignaut van Turffontein 
na Ogies. 

Ds. J. H. Koekemoer van Zuurfontein 
na Delmas. 

Ds. W. J. Bezuidenhout van Vaalharts 
na Waterberg. 

RINGSVERGADERINGE 1972 

In terme van die Bepalings tot die 

Kerkwet word hiermee bekend gestel 

dat die volgende Ringsvergaderinge 

op die volgende tye en plekke byeen- 

kom. Die Ringskribas sal gemeentes 

self verder inlig oor besondere reëlings 

getref. 

Rustenburg 15-19 Mei: Rustenburg. 

Pretoria 17 April 24 April tot 28 April: 
Pretoria. 

Suidwes-Afrika 28-29 April: Windhoek. 

Heidelberg 8-9 Mei: Standerton. 

Vereeniging 24-28 April: Vanderbyl- 
park. 

Losberg 22-24 Mei: Carletonville. 

Bronkhorstspruit 13-14 Junie: Hendri- 
na. 

Germiston 2-4 Mei: Germiston. 

Heilbron 14 en 15 April: Bethlehem. 

Rhodesië 15-18 Junie: Fort Victoria. 

Zoutpansberg 6 en 7 Junie: Phala- 
borwa. 

Zeerust 16 en 17 Mei: Lichtenburg. 

Krugersdorp 22 tot 26 Mei: Krugers- 
dorp. 

Bloemfontein 14 en 15 April: Kimber- 
ley. 

Kaapland 21 en 22 April: Port Eliza- 
beth. 

Trichardtsfontein 7, 8 en 9 Junie: Piet 
Retief. 

Waterberg 13 en 14 Junie: Roedtan. 

Zuurfontein 22, 23 en 24 Mei: Eiken- 
hof. 

Noordelike Pretoria 24 April, 1 Mei: 
Grootvlei. 

Middelburg 9 Junie: Komatipoort. 

Madguassi 2-3 Mei: Bosmansrust. 

Potchefstroom 4 Mei: Wilkoppies. 

Johannesburg 1-3 Mei: Randburg. 

Pietermaritzburg 19-20 Mei: Pieter- 
maritzburg. 


DOODSBERIGTE 


IN MEMORIAM 


Dit het die almagtige God behaag om 
die siele van hierdie ons tans ge- 
storwe broeders en susters, tot Hom 
te neem. Hulle liggame is aan die 
aarde toevertrou in die vaste en se- 
kere hoop van die opstanding tot die 
ewige lewe deur ons Here Jesus 
Christus wat die vernederde liggaam 
aan Sy verheerlikte liggaam gelyk sal 
maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar 
treur nie oor hulle soos die ander 
wat geen hoop het nie. Ons dank God 
vir wat hulle deur sy genade beteken 
het. 


PRINSLOO: Paul Philippus Francois 
— Dit het die almagtige God behaag 
om van ons weg te neem ons dierbare 
vader, grootvader en groot-grootvader 
op 2.12.71 in die geseënde ouderdom 
van 83 jaar, 1 maand en 4 dae, na 'n 
siekbed van 2 weke waarvan die laaste 
4 dae smartlik was. Ons berus in sy 
wil, en sê saam met `n Job: Wat die 
Here gedoen het, is welgedaan. 


— Bedroefde kinders en kleinkin- 
ders, Paul en Lettie Prinsloo. 


JOUBERT: Izak Jacob — Dit het die 
Heer behaag om hom weg te neem in 
die vroeë mOreuur, toe dit nog nag 
was 12 Desember 1971, my dierbare 
eggenoot Izak Jacob, na sy gesond- 
heid vir 10 maande reeds begin kwyn 
het, was die laaste 4 maande 'n bitter 
lyding. Hier in die siekkamer sal ek 
hom altyd onthou. Soms was die pyne 
So ondraaglik maar nooit het hy ge- 
kla. As iemand vra hoe gaan dit oom 
Izak, was die antwoord: Dit gaan goed 
soos hy so dikwels in sy dagboeke 
aangeteken het. Soos Job van ouds sal 
ons dan net die goeie ontvang. Job 
2 vers 10. Sy moed en geloof in sy 
Heiland — die mooi voorbeeld, so sal 
ons hom altyd onthou. Ges. 180:5. 

— Van bedroefde eggenote, kinders 
en kleinkinders, Fairlawn, Bus 57, 
Pos Thabazimbi. 


[] Blaai om 


Die Hervormer, Maart 1972, bladsy 31 


DOODSBERIGTE EN MEMORIAMS ' van vorige bladsy 


WILLEMSE: Dorothea Magrieta — 
Dit het die almagtige God van lewe en 
dood behaag om tot Hom te neem 
op 23 November 
1971, om kwart 
voor agt die mêre 
ons dierbare moe- 
der, grootmoeder 
en O0or-grootmoe- 
der Dorothea Ma- 
grietha Willemse 
gebore Pieters in 
die geseënde ou- 
derdom van 85 
jaar 10 maande 
en 16 dae. Gebore 
7 Januarie 1886, oorlede 23 November 
1971, na `n siekbed van slegs 19 dae 
waarvan die laaste 3 dae smartlik was, 
waar sy by haar oudste seun in lewe 
mnr. en mev. J. A. Willemse gekuier 
het op Pongola. Ons gun haar die rus. 
Ons sal stil wees en swyg en 
ons daarin berus, want ons weet dit 
was Gods wil. 





— Bedroefde kinders, kleinkinders 
en agterkleinkinders en agter-agter- 
kleinkind. (7 kinders waarvan 1 oor- 
lede is. 30 kleinkinders, 2 oorlede. 
42 agterkleinkinders, 3 oorlede. 1 
agter-agterkleinkind. 2 Kor. 5:1. J. A. 
Willemse, Bus 19, Pongola. 


DU PLOOY: Jacob — Dit het die 
almagtige God behaag om van ons weg 
te neem op die 15de September 1971, 
my dierbare eggenoot, pappie en oupa 
in die ouderdom van 61 jaar, 4 maan- 
de en 14 dae, na `n lyding van etlike 
jare, waarvan die laaste 2 maande en 
6 dae smartlik was. Met gebroke harte 
moes ons aanskou, hoe sy lewenskrag 
verflou. God het geroep en hy moes 
ons verlaat. Sy plek is leeg sy stem 
is stil. Ons swyg o, Heer dit was u wil. 


— Bedroefde eggenote, kinders en 
kleinkinders, mev. J. du Plooy. 


Groblersdal. 


VAN STADEN: Jacobus Frederick — 
Onvergeetlik bly die dag van 28/2/66 
vir ons toe my dierbare eggenoot, ons 
vader en oupa skielik en onverwags 
deur die dood van ons weggeneem is. 
Sy plek is leeg, sy stem is stil ons 
swyg o Heer dit was u wil. 


— Verlangende eggenote, kinders en 
kleinkinders, M. $S. van Staden, Flo- 
ridameer. 


BUITENDAG: Marthinus Christoffel 
Johannes — Dit het die almagtige 
Vader behaag om van ons weg te 
neem, na `n lang siekbed, wat hy 
met geduld gedra het, my dierbare 
eggenoot, ons vader en grootvader, in 
die ouderdom van 74 jaar en 4 maan- 
de op 19 November 1971. Sy heengaan 
was soos sy lewe, in stilte en geloof. 
Ons sal hom altyd so onthou. Ons 
gun hom die rus by onse hemelse 
Vader. 


— Bedroefde eggenote, kinders en 
kleinkinders, Groblersdal. 


DU PLOOY: Daniel Rudolph — Dit 
het die Here behaag om van ons weg 
te neem deur die dood, ons geliefde 
pappie en oupa, op 25 Oktober 1971 
in die ouderdom van 59 jaar. Sy stem 
is stil, sy plek is leeg. Ons treur — 
maar gun hom die rus met mooi her- 
inneringe wat sal voort lewe. 


— Verlangende kinders en klein- 
kinders, Ventersdorp. 





WERELDRAAD IN GESPREK MET 
KERKEN RHODESIË 


De Wereldraad van kerken pleegt 
overleg met de christelijke kerken in 
Rhodesië en de leiders van de Zim- 
babwe-bevrijdingsbeweging in dit land 
over de vraag welke acties de kerken 
in de wereld moeten ondernemen om 
de rechten van de zwarte inwoners 
van Rhodesië te ondersteunen. 


Dit initiatief heeft de wereldraad 
genomen in verband met de tussen de 
engelse minister Home en premier 
Ian Smith van Rhodesië bereikte over- 
eenkomst. 


De secretaris-generaal van de we- 
reldraad, dr. Eugene Carson Blake, 
heeft een verzoek van de afrikaanse 
kerken aan de engelse regering om 
haar invloed aan te wenden opdat de 
gevangen genomen leiders van natio- 
nalistische en bevrijdingsbewegingen 
in Rhodesië in vrijheid worden gesteld. 
ondersteund. Door hen de vrijheid te 
hergeven wordt er een mogelijkheid 
geopend tot een betere besluitvorming 
van de afrikaanse bevolking in Rho- 
desië over het bereikte akkoord tussen 
Engeland en Rhodesië, aldus het ver- 
zoek. 


— (Hervormd Persbureau). 

teer word: ,,Daarna het hulle voort 
durend die kragtige resultaat van 
eendragtige gebed herleef” (bl. 101). 
Waar dit hier in verband staan met 
die uitstorting van die Heilige Gees, 
kan laasgenoemde gebeur as die resul- 
taat van gebed geneem word, terwyl 
die teenoorgestelde waar is. 

Terwyl daar by elke stukkie 'n ge- 
bed voorkom van een of hoogstens 
twee reëls, wil ek aanbeveel dat by 
'n volgende uitgawe meer aandag hier- 
aan gegee kan word. Veral hierdie té 
menslike en in aksent so oordrewe on- 
natuurlike ,,Baie dankies . . . ” wat 
myns insiens aan die verhewenheid 
van die boekie afbreuk doen. 

Die druk is mooi leesbaar en goed 
versorg. 

. — N. H. Buitenweg. 


WAARDIG BLY, BROER. N.G. Kerk 
uitgewers en Boekhandel, Kaapstad, 
Pretoria. Prys nie vermeld nie. 

Hierdie mooi uitgawe van 58 blad- 
sye is ,'n versameling van die beste 
predikantegrappe”, byeengebring deur 
drie leraars van die Ned. Geref. Kerk, 
tewete di. Fourie, Grobbelaar en Lou- 
rens met tekeninge deur T. O. Honi- 
ball. 

Soos dit met grapmakers gewoonlik 
gaan, so is dit ook hier. Die grappies 
is nie almal van dieselfde gehalte nie. 
Party is goed, ander is maar flou; 
sommige wek die lagspiere op, ander 
kry dit nie reg nie. 

Ons volk hou van grappe. Grapma- 
kers kan by hulle voorraad hier 'n 
paar bykry. 

— Joh. Dreyer. 


FANIE SE VELDSKOOLDAE deur 
P. J. Schoeman. Uitgegee deur Voor- 
trekkerpers, Johannesburg. Prys R38.50. 

Hierdie bekende natuurkenner en 
liefhebber se boeke het soveel be- 
kendheid verwerf dat net gesê kan 
word: Hier is een van sy bestes. Kry 
dit en geniet daarvan. 

— Joh. Dreyer. 


Opvoeding sonder gesag van buite 
af is 'n hersenskim, omdat selfont- 
plooiing nie moontlik is nie as sede- 
like gesag nie die belemmeringe weg- 
neem, wat hom teen die vrye liggaam- 
like en geestelike ontwikkeling verset. 


— Dr. G. de Ru. 


JJoafslag 


Reis wanneer dit goedkoper is. Beplan u reise om gedurende onderstaande 
datums `n aanvang te neem — en bespaar 25% op die treingeld! 





(Kinders onder 7 ry gratis trein en dié onder 16 teen halfprys.) 


DATUM: VAN ENIGE STASIE IN: NA ENIGE STASIE IN: 


3 JANUARIE '72 — DIE TRANSVAAL EN DIE REPUBLIEK EN 
11 FEBRUARIE '72 NATAL SUIDWES-AFRIKA 


16 MAART '72 — DIE REPUBLIEK DIE REPUBLIEK EN 
13 APRIL '72 SUIDWES-AFRIKA 


(Heen- en retoerreise mag nie op 31 Maart en 3 April 1972 begin word nie.) 


15 JUNIE '72 — DIE REPUBLIEK DIE KAAPPROVINSIE 
26 JULIE '72 


Konsessiekaartjies is onderworpe aan sekere voor- in konsessietye. Konsessies geld nie op die Bloutrein 
waardes—Oo.a. is hulle geldig vir een maand. Konses- nie. 

sies is net van toepassing op. retoerreise, Die heenreis Sitplekke kan tot drie maande vooruit bespreek 
mag nie onderbreek word nie en moet `n aan- word. Skakel net die besprekingskantoor by u 
vang neem op die datum wat op die kaartjie naaste stasie of klop aan by enige aangestelde 
verskyn. 'Terugreise mag nie voor die sesde , reisagent.... of nog makliker, laat u naaste S.A. 
dag vanaf die aanvang van die heenreis begin Spoorwegreisburo al u reisreëlings, insluitende 
nie. Verminderde tariewe vir kinders d ook hotelbesprekings, behartig. 

'N GROOT 
BELEGGING? 


Ja! na die koop van 'n 
huis is die aankoop van 
'n nuwe motorkar waar- 
skynlik die grootste be- 
steding van geld wat u 


Hoe veilig is! 
u Gesin? 





in 'n leeftyd sal maak. 

Laat Die handelaar by wie u 

RENTMEESTER koop, behoort 'n OND: 

rispelike reputasie te hê. 

- help oo j| Ons is met reg trots op 

volkome rekenskap N. ons s'n — 51 jaar lank 

) reeds dien ons die mo- 

Ee aa od Lana torpubliek van Pretoria. 
rentmeesterskap 


CHEVROLET/RANGER MANTA/KADETT 





Aicderson Flitton 


VERSEKERAARS BEPERK 
Hoofkantoor: Rentmeestergebou, Bosmanstraat 219, Pretoria. 


el. 3-1 
VOLLEDIG BEPLANDE LEWENS- 
EEESERERING VERSKAF GEHEERS , 


Prstoriusstraat: 805... ad as Me ers Tel, 82611 





Hildastraat 427, Hatfield. ii os mar aa Tel. 45971 

Pyn se Moses . .. 


OTTO se 


VYF-AKSIE 
SENUWEE PYNPOEIERS 
Prys: 17dc en 37lc 
Nie net 'n gewone Hoofpyn 
Poeier nie. 


Seker die enigste pynpoeier met vyf 
bestanddele en oe n vir 'n sekere 
oel. 

Duisende word elke dag vervaardig en 
verkoop. Is u een van die verbruikers? 
Indien nie, probeer OTTO'S vir Hoof- 
pa Jig, Rumatiek, Verkoue, Heupjig, 
Koorsagtigheid en enige ander pyn. 
'OTTO'S verlig pyn binne enige oom- 
blikke. OTTO'S bring genesing aan en 
verban pyn. OTTO'S kalmeer en voed 
die senuwees. OTTO'S breek verkoue 
en koors. 


As daar nie pyn en moeilikheid in die 
wêreld was nie, sou alles uit pret be- 
staan het. Ongelukkig is die grootste 
vyand PYN. Die vyande van alles wat 
leef en asem haal. Ja, pyn wat genot 
vernietig, die lewe bemoei en swart- 
galligheid verwek en selfs kan lei tot 
senuweewrakke. Maar vra uself of dit 
nodig is in die moderne wêreld? Nee, 
glad nie! Hou net 'n pakkie OTTO se 
poeiers byderhand, die vyfaksie poeier, 
wat pyn se moses bly, die senuwees 
kalmeer en lewenslustigheid verskaf. 


Na jare van navorsingswerk 
bied ons u aan 
OTTO SE BOEGOE EN 
JENEVER PILLE 
OM DIE NIERE EN BLAAS TE 
REINIG 
Prys: 35c. 


In smaaklike Pil vorm, is dit 'n heel 
ander storie. Die Pille is saamgestel 
grotendeels uit die ekstrakte van Boe- 
oe en Jenever met ander stowwe. 
oegoe en Jenever is welbekend. Ook 
die mediese waarde en smaak. Maar 
om u bloed, lewer en blaas te suiwer 
tesame met 'n sagte lakseermiddel. 
Besonder goed vir Jig en Rumatiese 
leiers om die Pille saam met OTTO se 
vyfaksie senuwee en pynpoeiers te 
gebruik. 


Dr. Gollins se Pille 


PRYS: 45c. 
VIR GAL EN LEWER 


Blakende gesondheid is die teenoor- 
gestelde van die volgende klagtes: 
Nare hoofpyne, 
Gal aanvalle, 


Vlekke voor die oë, 
Opgeblaasde gevoel, 
Lusteloosheid, 
Sooibrand, 
Geelgelaat. 


DIE OORSAAK: 


Lewer, Gal en Hardlywigheid 
Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 
Terselfdertyd is gal vloeistof ook die 
natuurlike lakseermiddel en behoed- 
middel, dit verhoed die onnatuurlike 
vergaan van voedselware in die inge- 
wande. 


Die lewer kan te veel of te min gal 
vervaardig en dan volg al die ver- 
melde moeilikhede. 


Oorryke voedsel, gemengde etes, te 
veel vleis, vet, en gebak veroorsaak 
oortollige gal wat dan in die galblaas 
bewaar word, en dan volg al die be- 
kende kwale bo vermeld. 


Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe Dr. Collins se pille saam- 
gestel is om albei, lewer en galblaas te 
reinig en u van die klagtes te verlos. 
Sterk lakseermiddels soos kasterolie, 
ens., is slegs tydelike verligting. 
Vir oortollige gal, wat alles veroorsaak 
behalwe hardlywigheid, is die behan- 
deling stadig maar seker. Dr. Collins 
se Pille. — Neem een pil drie keer 
per na ete vir 3-4 dae. Dan een pil 
Soggens en saans vir 7 dae. Neem elke 
pil saam met 'n glas vol water. Hard- 
lywigheid kan verhoed word deur 6-8 
glase water gedurende die dag te 
drink dan met slapensteyd een of 
twee Dr. Collins se Pille. 


Onthou: Dr. Collins se Pille vir Lewer 
en Gal moeilikhede. 


OTTO se 
TIEMIE STROOP 


PRYS: 25c. 
DIE KLEINSPAN SE VRIEND 


Vir Hoes, Kroep, Verkoue, Koors 
Kinkhoes en enige bors aandoeninge 
Dié is seker die enigste Tiemie Stroor 
so bemark vir die gebruik van Baba: 
en Tiemie bevat die gesonde ont 
smettingsmiddel naamlik ,,Thymol 
wat kroepagtige borskwale dadelit 
verlig deur die slym vloeibaar te 
maak en verstopping in die lugpype te 
voorkom. Bestanddele word ook b) 
die smaakvolle stroop gevoeg om 
koors te breek, slym op te bring, hoe: 
te bestry en hardlywigheid te voor 
kom. Kindersiektes laat u skrik, maa: 
met OTTO SE TIEMIE STROOP is 
heel veilig, vernaam as kinders val 
verkoues het met tande kry. 
Dié middel is uitstekend vir Babas er 
Kinders tot 8-10 kp en dit is smaak 
vol. 


Senuwees! Senuwees!l 


DIE ALOMBEKENDE KLAGTE 
IN DIE MODERNE WERELD 


DIE ANTWOORD. 
DIE GEURIGE ROOI STROOP 


OTTO SE SENUWEE EN 
VERSTEREMIDDEL 


Die algemene versterkmiddel vir lus 

teloosheid, senuweeswakheid, slegte 

eetlus, bloedarmoede, slaaploosheid. 

moegheid, bewerigheid en 'n snaakse 
gevoel op die maag. 


Wel, indien u so voel, is OTTO SE 
SENUWEE EN VERSTERKEMIDDEL 
u enigste toevlug! 


Die Brein en Rugmurg is die hoof 
senustelsel. ,Hulle voedsel is ryk. 
skoon bloed.” Vanuit die ruggraat 
sprei die hele senuweestelsel, be 
doel vir 'n sekere deel van die lig 
gaam. Word een of ander senuwee ge- 
stoor of ooreis, dan volg die bover 
melde kwale, gekenmerk deur die 
kortgebondenheid. 


Die toevlug — Otto se Senuwee er 
Versterkmiddel. 
PRYS: 65e 
32 dosie. 


Weier a.u.b. plaasvervangers, dring aan op die egte met hierdie geregistreerde handelsmerk Ora! 


verkrygbaar of direk van Apteker. 
F. FOURIE — POSBUS 762 — PIETERMARITZBURG. 

